Vaahaka: Kamana'ahtakai... (7) | ThePress\nކާސިމް އޭނާގެ ގޯތިތެރެއަށް ވަންނަން ހިނގައިގަތް އިރު އެ ރަށުގެ ފިރިހެން ވެރިން ތިބީ ކާސިމް ދެއްކި ވާހަކައަށް ބަރޯސާވެގެންނެވެ. ބަދިގެ ފަރާތުގެ އެހެފައި ހުރި ކާށިތަކުގެ ތެރެއިން ރީތި ހެޔޮވަރުގެ ކާއްޓެއް ނަގާ ކަންފަތާ ހަމައަށް ގެނެސް އޭނާ އެ ކާށި ހަލުވާލީ އެއީ ރަނގަޅު ކާއްޓެއްތޯ ޔަގީން ކުރުމަށެވެ. ފެން ގިނަ ކާއްޓެއްކަން ޔަގީންވުމުން އެ ގޯތި ބޭރުގައި މަޑުކޮށްގެން ތިބި މީހުން ކައިރިއަށް ދާން ކާސިމް އަވަސްވެގަތެވެ.\nއެތަނުގައި ތިބި މީހުންގެ މޫނަށް ބަލާލުމަށްފަހު ތާކިހާއެއް އަޅައިގެން ހުރި ބެއްޔާގެ އަތަށް އޭނާ ހިފަހައްޓައިގެން ހުރި ކާށި ދިއްކޮށްލިއެވެ. ކުރިން ކަންކުރި ގޮތަށް އެ ކާށި ބޭނުންކޮށްގެން ސިހުރުހާހޫރަ ބެލުމަށް ކާސިމް އެދުނީ އޭނާގެ ޝައްކު ޔަގީން ކުރުމަށެވެ. އޭނާގެ ހިތް ބުނަމުން ދިޔައީ އެ ގޯއްޗަށް މީހަކު ސިހުރު ހަދަން ޖެހޭ ސަބަބެއް އޮވެގެން ނުވާނެ ކަމަށެވެ. އެ އާއިލާއަށް ހަސަދަ ވެރިވާނެ އެއްވެސް މީހަކު އެ ރަށުގައި ނޫޅޭނެކަމަށް އުންމީދުކޮށްގެން ހުރި ކާސިމްގެ ހިތަށް ހަމަޖެހުމެއް ލިބެން އޮތީ ދެން ލިބޭ ނަތީޖާއަކުންނެވެ.\nބެއްޔާގެ އަތަށް އެ ކާށި ހެޔޮވަރުކޮށްލުމަށްފަހު ތުންތަޅުވާލަމުން ކިޔެވެލި ކިޔަވާ ކާއްޓަށް ފުމެލައިފިއެވެ. އަދި އުޑުފައިން އިށީނދެ އެގޭ އޮޅިގަނޑުމަތީ ބާއްވާފައި އޮތް ހިލަބުރިއާ ހަމައަށް ކާށި ތިރިކޮށްލަމުން ފުން ނަޒަރަކުން ހަށަން ބަނދެގެން އެމަންޒަރު ބަލަން ހުރި ކާސިމްގެ މޫނަށް ބަލާލިއެވެ. ބިސްމި ކިޔުމަށްފަހު އަތުހުރި ބާރެއްލާ ބެއްޔާ އެ ކާށި ފަޅާލީ ހިލަ ބުރީގައި ޖަހާލަމުންނެވެ. ތިންހަތަރު ކިބައަށް ކާށި ފަޅައިގެން ދިޔައިރު އެ ކާށީގައި އެންމެ ފެންތިއްކެއް ވެސް ނެތްކަން ކަށަވަރުވުމުން ކާސިމްގެ މޫނު މަތިން ފާޅުވެގެން ދިޔައީ ހައިރާންކަމުގެ ކުލަވަރެވެ. ކާށީގެ އެތެރެ އޮތީ އެކީ ކަޅުކުލައަށް އަނދާފައި ކަހަލަ ގޮތަކަށެވެ.\nއިން ތަނުން ތެދުވެ ހިންދެމިލަމުން ކާސިމްގެ ކޮނޑުގައި ބެއްޔާ ހިފާލީ އޭނާއަށް ހިތްވަރު ދިނުމުގެ ގޮތުންނެވެ. ދެން ހަދާނެ ގޮތަކާ މެދު އެންމެން އޮޅުން ފިލުވަން ސުވާލު ކުރަންފެށީ އެމީހުންނާ ދިމާވެގެން މިއުޅެނީ ކިހާވަރެއްގެ މުސީބާތެއްކަން ނޭނގޭ ހާލުގައެވެ. ފުން ވިސްނުމެއްގައި ހުރި ބެއްޔާ ބޭނުންވީ އިތުރު އެހެން ގެއަކަށް އެ ސިހުރުގެ އަސަރުކޮށްފައިވޭތޯ ބަލާށެވެ.\nމަސައްކަތް ފަށާ ކިޔެވެލި ކިޔަވާލަމުން ބިންމަތީގައި ޝަހާދަތް އިނގިލިން ކުޑަ ބޮޅެއް ބެއްޔާ ކުރަހާލިއެވެ. އެއަށްފަހު އޭނާ ގެނައި ސާމާނު އަޅާފައިވާ ފޮތިބޮނޑި ތެރެއިން ފުނަ އޮއްތަކެއް ނެގިއެވެ. ގާތްގަނޑަކަށް ދިހަވަރަކަށް ފުނައޮށް ނެގުމަށްފަހު އޭނާ އެ އޮށްތައް މައްޗަށް އުކާލިއެވެ. ފުނައޮށްތައް ބިންމައްޗަށް ވެއްޓުނު އިރު ބެއްޔާ ކުރެހި ބޮޅުގެ ތެރެއަށް ވެއްޓުނީ އޭގެތެރެއިން ތިން އޮށެވެ. ތަކުރާރުކޮށް އޭނާ އެކަން ތިން ފަހަރު ކުރި އިރުވެސް އެ ބޮޅު ތެރެއަށް ތިން އޮށް ދާ ގޮތަކަށް ނޫނީ އެކަން ނުނިމުނެވެ. އެހިސާބުން ބެއްޔާ ދެއަތަށް ބޯހޫރުވާލަމުން އެ ރަށުން ތިންވަނަ މީހަކު ގެއްލޭނެ ކަމަށް ބުނީ ހިތާ ދެކޮޅަށެވެ.\nކާސިމާއި ދީދީއާ ދިމާއަށް ބެއްޔާ ބަލާލި އެމީހުންގެ ދެދަރިންނާ އެންމެ ގާތްކޮށް އުޅޭ އެހެން މީހަކު ހުރިތޯ ސާފުކުރުމަށެވެ. ބެއްޔާ ކުރި ސުވާލަށް އެމީހުންނަށް ޖަވާބެއް ނުދެވި އެވަގުތު ބަލާލެވުނީ ތައްކާނާ ދިމާއަށެވެ. ހައިރާންކަމާއެކު ތައްކާނު އެ ވަގުތު ވަށައިގެން އެ ސަހަރައްދަށް ބަލާލީ އެމީހުންނާއެކު ހަސަން ކޮއެ ގެއިން ނިކުތް ހަނދާން ވުމުންނެވެ. ނަމަވެސް އެ ތަނުގައި ހަސަން ކޮއެ ނެތުމުން އޭނާގެ ދެލޯ ބޮޑުވެގެން ދިޔައެވެ.\nތައްކާނުމެން ގޯތި، މިސްކިތުމަގުގެއަކީ އެ ސިހުރު ޖެހިފައިވާ ތިންވަނަ ގޯތި ކަމަށް ނިންމާ އެތަނުގައި ތިބި އެންމެން އެކީ މިސްރާބު ޖެހީ އެ ދިމާއަށެވެ. އޭރު ތައްކާނުގެ ސިކުނޑި ތެރޭ މަސްހުނި ވަމުންދިޔައީ އެ ތިން އެކުވެރިންގެ ދަރިންނަށް އެ ވަރުގެ ބޮޑު ކަމެއް ޖެހެންވީ ސަބަބު ނޭނގޭތީއެވެ. އެމީހުންގެ ދަރިންނަށް ހަސަދަ ލައިގެން އެކުދިންނަށް ދެރައެއް ދޭން ކެރުނު މީހަކު އެ ރަށުގައި ހުންނާނެ ކަމަށް އޭނާގެ ޒަމީރު ގަބޫލެއް ނުކުރެއެވެ.\nގޯތިތެރެއަށް ވަދެގެން އައި ބަދުރު ހުރީ ހާސްވެފައެވެ. އަތުގައި އޮތް ދޮލަނގުގައި ހުރި ލޭފެންތައް ކެޔޮވަލު ތެރެއަށް އުކާލުމަށްފަހު އޭނާ އަވަސްވެގަތީ ގޭތެރެއަށް ވަންނާށެވެ. ފެންވަރާކަށް ވެސް އޭނާ ބޭނުމެއް ނޫނެވެ.\nގޭތެރެއަށް ވަދެ ހަތަރެސްފަޔަށް ހިނިއަރައިގެން އުޅޭ މީހަކު ފަދައިން ބޭނުންވާ ހުރިހާ ސާމާނުތައް އޭނާ އެއްކުރަން ފެށިއެވެ. އަދި ރޯނު އެނދުމަތީ ފަތުރާލި ފޮތިގަނޑުގެ ތެރެއަށް އެ ހުރިހާ ސާމާނެއް ލަމުން ދިޔައެވެ. ހިންދެމިލަމުން އެންމެ ފަހު ކަމަކަށް އޭނާ ބަލާލީ އެނދުކޮޅުގައި ބަހައްޓާފައިވާ ފިލާ ގަނޑަށެވެ.\nކަމަނަ ކިޔަވަން އެނދުރުބެ ގެއަށް ގެންދިޔަ ފިލާގަނޑު ނަގާ އޭގައި ފިރުމާލަމުން ބަދުރު ހިތްހަމަޖެހުމުގެ ނޭވާއެއް ދޫކޮށްލިއެވެ. އަދި އޭނާ އެއްކުރި ސާމާނުތަކުގެ ތެރެއަށް އެ ފިލާގަނޑު ވެސް ލައި ފޮތިގަނޑު އެއްކޮށްލާ ގޮށެއްޖަހާ ރަނގަޅަށް ބަނދެލިއެވެ. އެއަށްފަހު އެ ހިފައިގެން އެ ގޯތިން ނުކުންނަން އޭނާ ހިނގައިގަތީ ފަހު ފަހަރަށް އެ ގޯތިތެރެއަށް ބަލާލުމަށް ފަހުއެވެ.\nމި ވަގުތު ރަށުތެރޭ މީހުން ހޭލަ މޭލަވެ އުޅޭނެތީ އޭނާ މިސްރާބު ޖެހީ ވަލު ފަރާތުން ދޯނިތައް އެހެލާފައި ހުންނަ ދީމާއަށެވެ. އޭނާގެ މަގްސަދު ފުރިހަމަ ވުމާއެކު ދެން އޭނާ ޖެހޭނީ މިރަށުން ފައިބެގެން ދާށެވެ. ކަމަނައަށްޓަކައި އޭނާ ވީ ގުރުބާނީއަށްފަހު އެ ރަށުގައި ދެން މަޑުކުރާކަށް އޭނާ ގަސްތެއް ނުކުރެއެވެ.\nތައްކާނުމެން ގޯއްޗާ ހަމައަށް ގޮސް އެގޭ ތެރޭ ތިބި އަންހެންވެރިން ގާތު އެތެރެގެއަށް ވަނުމަށް ތައްކާނު އަމުރު ކުރީ އެމީހުންނަށް އެތަނުގައި ކުރަން އެ އުޅޭ ކަންތައް އަންގަން ބޭނުން ނުވާތީއެވެ. ކުރިން ދިޔަ ދެގޭ ކުރިމަތީގައި ކަންކުރި ގޮތަށް ބެއްޔާ ކާށި ފަޅައިފިއެވެ. އެގޭ ދޮރުމައްޗަށް ފަޅާލީ ކާށީގެ އެތެރެ ވެސް އަނދާފައި އޮތް ތަން ފެނުމުން ބަލާކަށް ނުހުރެ ތައްކާނުގެ ފިރިހެން ދަރި ހަސަންކޮއެ ގެ ނަމުން އަޑުގެ ނެތްތަނަށް ގޮވާލިއެވެ.\nއެތެރެގޭ ތެރޭގައި އިން ދަލޭކަ ކަންފަތުގައި ތައްކާނުގެ ހަޅޭކުގެ އަޑު ޖެހުމާއެކީ ގޯތިތެރެއަށް އޭނާ ނިކުތީ ވެގެން އުޅޭ ގޮތެއް ބެލުމަށެވެ. ދަލޭކަ ފެނުމާއެކު އޭނާގެ ކޮނޑުގައި ހިފާ ތަޅުވާލަމުން ހަސަންކޮއެ ކޮބާތޯ ތައްކާނު ސުވާލު ކުރީ ނާއުންމީދުވެފައި ވާ ހާލުގައެވެ. ހައިރާންވެފައި ހުރެ ދަލޭކަ ޖަވާބުދެމުން ބުނީ ތައްކާނުމެންނާއެކު ބެއްޔާ ބަލާ ހަސަން ކޮއެ އަތިރިމައްޗަށް ދިޔަ ކަމަށެވެ. އެހިސާބުން އެތާ ތިބި އެންމެން އެކަކު އަނެކަކުގެ މޫނަށް ބަލާލީ ހަސަންކޮއެގެ ދުވަސް އެ ދިޔައީ ކަމަށް ނިންމަމުންނެވެ.\nއަތިރިމައްޗަށް ބެއްޔާ ބަލާ ދިޔައިރު ހަސަން ކޮއެ އެތާ ހުރި ތަން ފެނުނު މީހުން ތިބި ނަމަވެސް އެއްގަމަށް އެމީހުން ބެއްޔާއާ އެކު އެރި ފަހުން އޭނާ ފެނުނު މީހަކު ނެތެވެ. އޭނާ ދިޔައީ ކޮންތާކަށް ކަން އެނގުނު މީހަކުވެސް އެތާކު ނެތެވެ. އެއަށް ވުރެ އެންމެން ތިބީ ބެއްޔާއާއެކު ދެކެވުނު ވާހަކަތަކަށް ގެއްލިފައެވެ.\nހަސަންކޮއެ ވީތަނެއް ހޯދަން ބޭނުންކަމަށް ބުނެ ތައްކާނު މޮޔައެއްހެން ތެޅިގަތެވެ. އޭނާގެ އެދުމަށް ރަށުތެރެ ބަލާ ހޯދަން އެރަށުގެ ހުރިހާ ފިރިހެންވެރިން ފާނޫޒު ހިފައިގެން ތައްކާނާއި ދީދީއާއި ކާސިމާ އެކު ހަސަންކޮއެ ހޯދަން އަވަސްވެގަތެވެ. އޭނާ ގެއްލުނުތާ މާ ގިނަ އިރުތަކެއް ނުވާތީ އަދި ފެނިދާނެކަމަށް ތައްކާނު ގަބޫލު ކުރިއެވެ.\nވަލު ތެރެއިން ދޯނިތައް އެހެލާފައި ހުރި ދިމާއަށް ބަދުރަށް ނުކުމެވުމާއެކު ކަމަނަ ބުނި ކުޑަ ދޯނި ފެނޭތޯ ވަށައިގެން ހޯދާލިއެވެ. ފަޅު ތެރޭގައި އަޅާފައި އޮތް ކުޑަ ދޯނި ފެނުމާއެކު މީހަކަށް ފެނިދާނެތީ އެ ދިމާއަށް ބަދުރުގެ ފިޔަވަޅު އަވަސްކޮށްލީ ވަށައިގެން ރަށުތެރެއަށް ބަލާލުމަށް ފަހުއެވެ. ދިޔަވަރު ބޮޑު ވަގުތެއްކަމުން މޫދަށް އެރިގެން ނޫން ގޮތަކަށް އެ ދޯންޏާ ހަމައަށް ދެވޭކަށް ނެތެވެ. އޭނާގެ ސާމާނުތަކާ އެކު ބަނދެފައިވާ ފޮތި ބޮނޑި ބޯމައްޗަށް ލައިގެން އެ ދޯނި އޮތް ހިސާބަށް ބަދުރަށް ދެވުނު އިރު ފެންގަނޑު ހުރީ މޭ ކަށިގަނޑާ ހަމައިގައެވެ.\nދޯންނަށް އަރާ އޭނާ ހަމަޖެހުމުގެ ނޭވާއެއް ދޫކޮށްލި އިރު ރަށުގެ ގޮނޑު ދޮށުގައި ރަތް ލިބާހެއް ލައިގެން ހުރި ކަމަނަ އޭނާގެ ލޮލުގައި އަޅައިގަތެވެ. ގޮނޑުދޮށުގައި ރަތް ލިބާހެއް ލައިގެން ހުރި ކަމަނަގެ ނަޒަރު އޭރު ސީދާ ހުރީ ބަދުރާ ދިމާއަށް ހުއްޓިފައެވެ. ހުއްޓުން އަރާފައި ހިދުކޮޅަކު ހުރުމަށްފަހު ބަދުރު އަވަހަށް ނަގިލި ނަގާ ދަތުރަށް ތައްޔާރުވިއެވެ. ފަލި ހިފައިގެން އިށީނދެ ފަލި ޖަހަމުން އޭނާ އަނެއްކާވެސް ގޮނޑުދޮށާ ދިމާއަށް ބަލާލިއެވެ. އޭރު ގޮނޑުދޮށުގައި ހުރި ކަމަނަ މިހާރު ފެންނާކަށް ނެތެވެ.\nވަރުބަލިވެފައި ހުރި ނަމަވެސް ބަދުރު ބޭނުންވީ ރަށު ތެރެއިން މީހަކަށް ނުފެނި އަވަހަށް އެ ރަށުގެ ފަޅުތެރެއިން ބެރަށް ނުކުންނާށެވެ. ހިތް އަވަސްވެފައި ހުރިވަރުން ފަލިޖެހެމުން ދިޔަ ގޮތްވެސް އޭނާއަކަށް ނޭނގެއެވެ. 15 އަހަރަށް ފަހު މިރެއަކީ އޭނާގެ ހިތަށް ހަމަޖެހުމެއް ލިބެން ޖެހޭނެ ދުވަހެވެ. ނަމަވެސް އަދިވެސް އޭނާގެ ހިތަށް ހަމަޖެހުމެއް ނުލިބޭ ކަހަލައެވެ.\nބަދުރުގެ ކަމަނަ ގެއްލުނުތާ 15 އަހަރުވީ އިރު އޭނާގެ ދަރިފުޅަށް ވީގޮތް އެނގުނީ ލައްކަ މަސައްކަތަށް ފަހުއެވެ. އޭނާގެ ދަރިފުޅު ގެއްލިގެން މުޅި ރަށުތެރޭ އެކި މީސްމީހުން ކައިރިއަށް ގޮސް ކަމަނަ ހޯދުމަށް އެހީތެރިވުމަށް އެދި އެތައް އާދޭހެއް އޭނާ ކުރިއެވެ. އެ ދުވަހު އޭނާއަށް އެހީވާނެ މީހަކު އެރަށަކުން ނުވިއެވެ.\nއޭނާ ހެދި ސިހުރަކުން ތައްކާނުގެ އަމާ އާމިނަ މަރުވި ކަމަށް ބުނެ އެރަށުގައި ތިބި މީހުން އޭނާ ބާކީ ކޮށްލިއެވެ. ކަމަނަ ގެއްލިގެން އެކަމަށް އެހިވާން އެދުމުން އޭނާއަށް އެ ރަށުގެ އެއްވެސް މީހެއްގެ އެހީތެރިކަމެއް ނުލިބުނީ އެހެންވެ ކަމަށް އޭނާ ގަބޫލުކޮށް އަމިއްލަ މީހާ ކުށްވެރި ކުރިއެވެ. އެއްވެސް މީހެއްގެ އެހީތެރިކަމެއް ނުލިބޭނެ ކަން އެނގުމުން އެކަނިމާ އެކަނި ކަމަނަ ހޯދަން ރަށުގެ އެކި ދިމަދިމާއަށް ގޮސް އޭނާ މަސައްކަތް ކުރީ އެކަނިމާ އެކަންޏެވެ.\nއެގޮތުން އެއް ދުވަހަކު ވަލުތެރެ ބަލަމުން ދަނިކޮށް އުނިގަހެއްގެ ބުޑުގައި ކަމަނަގެ ފިލާގަނޑު އޮއްވާ އޭނާއަށް ފެނުމުން އުންމީދުގެ ހުޅުކޮޅެއް ބަދުރުގެ ހިތުގައި ރޯވެގެން ދިޔައެވެ. އެދުރުބެ ގެއަށް ކިޔަވަން ދާ އިރު ކަމަނަ ގެންދާ ފިލާގަނޑު ވަލުތެރެއަށް ވެއްޓިފައި އޮއްވާ ފެނުމުން ހައިރާންކަމެއް ލިބުނެވެ. އެހިސާބުން ބަދުރުގެ ބައްޕަގެ ފޮތްތައް ކިޔަވައި ސިހުރުވެރިކަން އުނގެނި މޮޅު މީހަކަށް ވާން މަސައްކަތް ކުރިއެވެ. އެއީ ސިހުރުގެ ބޭނުންކޮށްގެން ކަމަނައަށް ވީ ގޮތެއް ހޯދިދާނެ ކަމަށް އޭނާއަށް ގަބޫލު ކުރެވޭތީއެވެ.\nފޮތްތައް ކިޔަވާ ދިރާސާ ކުރަމުންދިޔަ ބަދުރަށް ޖެހުނީ ޖިންނި ޝައިތޯނުންގެ އެހީ ހޯދާށެވެ. އެ ގޮތުން އޭނާގެ އެދުން ފުރިހަމަ ކުރަން އެތައް ގުރުބާނީތަކެއް ވެގެން ހަނދުމަހުން ސާދަވިލޭރެއެއްގެ ދަންވަރުގެ ވަގުތެއްގައި އޭނާގެ ކުރިމައްޗަށް ފާޅުވީ ރަތް ލިބާހެއްގައި ހުރި އަންހެން ޖިންނިއެކެވެ. އެ ޖިންނީގެ ނަމަކަށް ބުނީ ދޮން ކަމަނައެވެ.\nރަށުގެ އެކި ހިސާބުތަކަށް މީހުންތައް ބެހިގަތެވެ. ތައްކާނާއި އޭނާގެ ދެ އެކުވެރިން ރަށުތެރެ ބަލަމުން ދިޔައީ އެކުއެކީގައެވެ. ވަލުތެރެއަށް ވަންނަން ދާން ހިނގައިގަތް ތައްކާނުގެ ފަހަތުން ދީދީ ފިޔަވަޅު އަޅާލަމުން ގަސްތަކުގެ ތެރެއަށް އޭނާ ހިފަހައްޓައިގެން ހުރި ފާނޫޒުން އަލިކޮށްލިއެވެ. ކާސިމް ދުލަށް އައިހާ ހެޔޮ އެއްޗެއް ކިޔަމުން އަނދިރިކަމުން ފުރިގެންވާ ގަސްތަކުގެ ތެރެއަށް ވަންނަން ފިޔަވަޅު އަޅާލި އިރު އޭނާގެ ހިތުގައި ނޭނގޭ ބިރުވެރިކަމެއް ވަނީ އަށަގެންފައެވެ.\nހުސްފައިގައި ވަލުތެރެއަށް ވަންނަން ދިޔަ ދީދީ ވަކި ހިސާބަކަށް ވަދެވުމުން އެނބުރި ގެއަށް ދިއުމަށް އެދުނީ އޭނާގެ ހިތަށް ނުބައި ވަހުމްތަކެއް ވަނުމުންނެވެ. އޭރު އެމީހުންނަށް ވަނީ ވަލުތެރެއިން އެންމެ އެތެރެއަށް އާދެވިފައެވެ. ދީދީ އާދޭސް ކުރުމުން ވެސް ތައްކާނު ގެއަށް ދާކަށް ބޭނުމެއް ނުވިއެވެ. އޭނާ ބޭނުންވީ ހަސަން ކޮއެ ހޯދާށެވެ. އިރުއަރަންދެން މުޅި ރަށުތެރެ ބަލަން ޖެހުނަސް ވަރިހަމަ ކަމަށް ބުނެ ކުރިއަށް ދާން އެނާ ހިނގައިގަތީ ގެއަށް ދާން ބޭނުންވާ މީހަކު ދިޔަޔަސް އޭނާއަށް އެންމެ ރަނގަޅުކަމަށް ބުނަމުންނެވެ.\nތައްކާނު އެހުރި ހާލަތުގައި ވަލުތެރެއަށް އެކަނި ދޫކޮށްލާފައި ދިއުމަކީ ރަނގަޅު ކަމެއް ނޫން ކަން ކާސިމަށް ވިސްނުނެވެ. އޭނާގެ އަތުން ފައިން ގޯހެއް ހަދާފާނެ ކަމަށް ގަބޫލު ކުރެވޭތީ ދީދީ ގާތު ގެއަށް ނުގޮސް ތައްކާނާ އެކީ އުޅުމަށް ކާސިމް ނަސޭހަތް ދީ ތައްކާނުގެ ފަހަތުން އެ ދެމީހުން ހިނގައިގަތެވެ. ގަސްތަކުގެ އޮފިތައް ފޭކުރަމުން ގަސްތަކުގެ ތެރެއަށް އަލި ކުރަމުން ހަސަން ކޮއެގެ ނަމުން ތައްކާނު ގޮވަމުން ދިޔައެވެ. ދިމާލަކުން ފަތެއް ހެލިލިއަސް އެދިމާއަށް ފާނޫޒުން އަލިކޮށް ހަސަން ކޮއެ އެތާ ހުރެދާނެކަމަށް ތައްކާނު ބަލަމުން ދިޔައީ މޮޔައެއް ހެންނެވެ.\nއެއްޗެއް މުގުރުނު އަޑު އެމީހުންގެ ކަންފަތުގައި ޖެހުމުން އެދީމާއަށް ތައްކާނު އެނބުރިލިއެވެ. އަޑު އައި ދިމާއަށް ދީދީ ބަލާލިއެވެ. އަދި އެތަން އޮތް ލެއް އަނދިރިކަމުން އެތަނަށް ދާނެ ކަމެއް ނެތޭ ބުނެ ތައްކާނު ހިފަހައްޓަން ދީދީ ކުރި ބައްދަން މަސައްކަތް ކުރިއެވެ. ދީދީގެ މޭގައި އަތް އަޅާ ކޮއްޕާލަމުން ތައްކާނު ކުރިއަށް ފިޔަވަޅު އަޅާލިއެވެ. ހާސްވެފައި ހުރި ކާސިމްވެސް އޭރު ހުރީ ކޮންމެވެސް ވަރަކަށް ބިރުގެންފައެވެ. އެ ދެމީހުންގެ ހިތަށް ބިރުވެރިކަން އިހްސާސްވަމުން ދިޔަ ނަމަވެސް ބިރުގެ ކަންފުޅެއްވެސް ތައްކާނުގެ ހިތަކު ނެތެވެ. އެއަށް ވުރެއް އޭނާ ހުރީ އޭނާގެ ދަރިފުޅު ހޯދަން ބޭނުންވެފައެވެ.\nބިޔަކޮށް ހެދިފައިވާ ގަސްތަކުގެ އެތެރެއިން ފެންނަމުން ދިޔަ ފުން އަނދިރިކަމުގެ ތެރެއަށް ފާނޫޒުން ރަނގަޅަށް އަލި ނުވި ނަމަވެސް ފާނޫޒު ދިއްކޮށްގެން ތިބެ ތިން މީހުން ކުރިއަށް ހިނގައިގަތެވެ. އެހިސާބުން އެމީހުންގެ ފިޔަވަޅު މަޑުޖެހުނީ އެމީހުންގެ ނޭފަތުގައި މީރު ހުވަނދެއްގެ ވަސް ޖެހުމުންނެވެ. ފުން ނޭވާއެއް އެތެރެކޮށްލުމަށްފަހު އަންގައިން އެކަކުވެސް ބަހެއް ނުބުނެ މަޑުކޮށްލެވުނީ ކުރެވުނު ތަފާތު އިހްސާސަކުންނެވެ. އެ ހަމަހިމޭންކަމުގެ ތެރެއިން ދެން އެމީހުންގެ ކަންފަތުގައި ޖެހުނީ ރީތި ހުނުމެއްގެ އަޑެވެ. އެ އަޑު ޖެހުމާ އެކީ ތިން މީހުންނަށް އެއްފަހަރާ ކަހަލަ ގޮތަކަށް އެކަކު އަނެއްކުގެ މޫނަށް ބަލާލެވުނީ ދެލޯ ބޮޑުކޮށްލަމުންނެވެ.\nއެ ތިން މީހުން ވެގެން ބަދުރުގެ ކަމަނަ ރޭޕްކޮށް މަރާލީމަ އޭގެ ބަދަލު ހިފަން ކަންނޭގެ އެއުޅެނީ\nބެސްޓް ސްޓޯރީ ރައިޓާ އެވާ. މި ސައިޓްގެ އަޅެ ފޮންޓް މައްސަލަ ރަނގަޅު ކޮށްދޭން ވެއްޖެއްނު. އެހެން ހުރިހާ ނޫހެއް ކިޔޭ. މި ނޫސް ގެ އެކަނި މި މައްސަލަ ހުންނަންޏާ އެކަން ރަނގަޅު ކޮށްލަބަލަ


Kilo Akah Vure Gina Masthuvaa Thakehchaa Eke Hithadhoo In Zuvaanaku Hayyaru Koffi\nކިލޯއަކަށްވުރެ ގިނަ މަސްތުވާތަކެއްޗާއެކު ހިތަދޫން ޒުވާނަކު ...\nކިލޯއަކަށްވުރެ ގިނަ މަސްތުވާތަކެއްޗާއެކު އައްޑޫ ސިޓީން މީހަކު ހައްޔަރުކޮށްފިއެވެ.\nފުލުހުން ބުނީ އައްޑޫ ސިޓީ ހިތަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި މަސްތުވާތަކެއްޗާއެކު ހައްޔަރުކޮށްފައިވަނީ 19 އަހަރުގެ ފިރިހެނެއްކަމަށެވެ. ފުލުހުން ބުނީ އޭނާ ހައްޔަރުކޮށްފައިވަނީ ހިތަދޫގައި މަސްތުވާތަކެތީގެ ވިޔަފާރިކޮށް، މަސްތުވާތަކެތި ބޭނުން ކުރަމުންދާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން، މިއަދު ހަވީރުކަމަށެވެ.\nހިތަދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނުގައި ހިތަދޫގެ އީދިގަލިކިޅި ސަރަޙައްދުން މިމީހާ ހައްޔަރުކޮށް ބަލައިފާސްކުރި ކުރުމުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި4ރަބަރު ޕެކެޓް ފެނުނުކަމަށެވެ.\nފުލުހުން ބުނީ މިމައްސަލަ ސ. ހިތަދޫ ޕޮލިސް ސްޓޭޝަނުން މިހާރު ތަހުގީޤްކުރަމުންދާކަމަށެވެ


ގާތްތިމާގެ މީހުންނަށް ފަރުޟު ޒަކާތް ދެވިދާނެ ހެއްޔެވެ؟ - Albayaan\n22 February 2022 البَيَان އާއިލާ, ޒަކާތް 0\nގާތްތިމާގެ މީހުންނަށް ފަރުޟު ޒަކާތް ނެރެފައި ދިނުމާއި މެދުގައި ބުނަމެވެ. މިތަނުގައި މި މައްސަލައިގައި ސަޢުދީ ޢަރަބިއްޔާގެ ކުރީގެ މުފްތީ الإمام عَبد العَزِيز بن عبد الله بن بَاز -رحمه الله- ވިދާޅުވެފައިވާ ބަސްފުޅެއް ބަޔާން ކުރަމެވެ.\n“ފިރިހެނަކު ނުވަތަ އަންހެނަކުވެސް އޭނާ ނެރޭ ޒަކާތުގެ ފައިސާ އޭނާގެ ފަޤީރު އަންހެން ކޮއްކޮއަށް، ދައްތައަށް، ނުވަތަ އޭނާގެ ބޮޑު ބޭބެއަށް ނުވަތަ ބޮޑު ދައިތައަށް ދިނުމުގައި މައްސަލައެއް ނެތެވެ. އަދި މި ނޫންވެސް ޢާއިލާގެ ތެރޭގައިވާ ފަޤީރަކަށް ދިނުމުގައިވެސް މައްސަލައެއް ނެތެވެ. ޢާންމު ދަލީލުތަކުން ބަޔާންވެގެންވަނީ މިފަދައިންނެވެ.\nއަދި ކިޔެއްތަ، މިފަދައިން ގާތްތިމާގެ ފަޤީރުން ގޮތުގައިވާ އަހުލުވެރިންނަށް ޒަކާތް ދިނުން ވެގެންދަނީ، އެ ފަރާތްތަކަށް ދެވޭ ޞަދަޤާތެއް ގޮތުގަ އެވެ. އަދި ރަޙިމްގެ ގުޅުން ދެމެހެއްޓުމުގެ ތެރެއިން ހިމެނިގެންވާ ޢަމަލެއްގެ ގޮތުގައެވެ.\nއެހެނަސް މަންމަ، ބައްޕަ (ކާފަ އަދި މުނިކާފަ) އަށް ޒަކާތުގެ ފައިސާ ދީގެން ނުވާނެއެވެ. އެއީ ފަޤީރުން ކަމުގައިވީނަމަވެސްމެއެވެ. އަދި ތިމާގެ ދަރިންނަށްވެސް ޒަކާތު ފައިސާ ދީގެން ނުވާނެއެވެ. އެބައިމީހުންނަށް ހޭދަ ކުރަން ޖެހޭނީ ތިމާގެ އަމިއްލަ މުދަލުން ތިމާއަށް ކުޅަދާނަވީ ވަރަކުންނެވެ.” (ޝެއިޚްގެ ބަސްފުޅު ގެނެސްދީފައިވަނީ އޭގެ މާނައިގައެވެ.)\nބުނަމެވެ. އެބަޔަކު ބެލުމަށް ތިމާގެ މައްޗަށް ބަލަދު އަރާފައިވާ ފަރާތްތައް ކަމުގައިވާ ތިމާގެ އަނބިމީހާ އަދި ދަރިންނަކީ ތިމާ އެބަޔަކަށް ޚަރަދުކޮށް ބަލަން ޖެހިފައިވާ ފަރާތްތަކެވެ. ވުމުން، އެ ބަލަން ޖެހިފައިވާ އަދި ޚަރަދު ކުރަން ޖެހިފައިވާ ޚަރަދު ފޫބައްދާ އެއްޗެއް ގޮތުގައި ޒަކާތް ނެރެ ހަދައިގެން ނުވާނެއެވެ. ފަހެ، ތިމާ ނެރޭ ޒަކާތް ދޭން ޖެހޭނީ ތިމާ އެބަޔަކު ބެލުން، އަދި ބެލެހެއްޓުމުގެ މަސްއޫލިއްޔަތު ނުއުފުލާނެ ފަރާތްތަކަށެވެ. މިޘާލަކަށް ބޮޑުބޭބެއެވެ. ބޮޑު ދައިތައެކެވެ. ނުވަތަ އެމީހުންގެ ދަރިންނެވެ.\nމިފަރާތްތަކަކީ ޢާއިލާގެ ގާތް ތިމާގެ މީހުން ކަމުގައިވީނަމަވެސް ޒަކާތް ޙައްޤުވެގެންވާ ޙާލަތުގައިވާ ބައެއް ކަމުގައިވާނަމަ އެ ގާތްތިމާގެ މީހުންނަށް ޒަކާތް ދެވޭނެއެވެ.


ވާހަކަ Archives | Page2of6| Landhooinfo\nލޫނާ އާއި ޔޫނާއަކީ ވަރަށް ބަސް އަހާ ދެކުދިންނެވެ. ހުކުރުދުވަހަކީ އެކުދިންނަށް ޗުއްޓީދުވަހެކެވެ. އެހެންވެ އެކުދިންގެ މަންމަ އެކުދިންގޮވައިގެން ކައިރި ރިސޯޓަކަށް ދާންނިންމިއެވެ. އެދުވަހު ހެނދުނު ފަތިހާ ހޭލައިގެން އެދެކުދިން ބަނދަރަށް ދިޔައެވެ. އެކުދން ބަލައި ދޯނި އައުމުން ދޯންޏަށް އެރިއެވެ. ގަޑިއެއްހާއިރުން އެކުދިންނަށް އެ ރިސޯޓަށް ދެވުނެވެ. ދެން އެކުދިން ރިސޯޓަށް ފައިބާފައި މޫދަށް ދިޔައެވެ. މޫދުކަރީގައިވެސް ރީތި ތަފާތުތަންތަން ހުއްޓެވެ. އިރުކޮޅަކުން ލޫނާ ވަރަށް ބަޑުހައި ވެއްޖެވެ. …\nއެއްދުވަހަކު ލައުވާ ކިޔާކުއްޖަކު ސްކޫލުން އިންޓޯލަށް ގެއަށް ދިޔައެވެ. ދެން ގެއަށް އައިއިރު އެކުއްޖާ މަންމަ ގޭގައި ހަދާފައި ހުރި އެއްޗަކުން ހިތްހަމަ ނުޖެހިފާ ބުންޏެވެ. މިއަދަކުނުކާނަމެވެ. މިއަދުކާ ހިތްވަނީ ޕާނެވެ. މަންމަ ބުންޏެވެ. ކޮންމެ ދުވަހަކު ޕާންކާކަށް ނުވާނެވެ. މިކަމާ ރުޅިއައިސްގެން ލައުވާ ސިޓިންރޫމުގައި ފުއްޕާފައި އައިސްއިނެވެ. އެދުވަހު ހެނދުނުސަޔަށް ހަދާފައި ހުރި ހުރިހާއެއްޗެއް ގޭހުރިހާ އެންމެން ކައި ހުސްކޮށް ލިއެވެ. އެންމެން ކައިގެން ދިޔަފަހުން ދެން ލައުވާ …\nމީހަކަށް ދެރައެއް މީހަކަށް ނުދެވޭނެއެވެ.\nއެއްދުވަހަކު މުޝައްރަފް އާއި އަޝްރަފް ކިޔާ ކުއްޖަކު އުޅުނެވެ. މިއީ ސުކޫލުގަ ކިޔަވަން އުޅުނު ވަރަށް އެކުވެރި ދެކުދިންނެވެ. މިކުދިންގެ ޓެސްޓު ވަރަށް ކައިރިވެއްޖެވެ. އެހެންކަމުން އެކުދިން ޓެސްޓަށް ދަސްކުރަންވީ ގަނޑުކޮޅުތައް ޓީޗަރު ކުދިންނަށް ބަހާލިއެވެ. ދެން ގަނޑުކޮޅު ހިފައިގެން މިދެކުދިން ގެޔަށް ދިޔައެވެ. މުޝައްރަފާއި އަޝްރަފް ދަސް ކުރަން ފެއްޓިއެވެ. އަނެއްދުވަހު ހެދުނު ހެނދުނާ ސުކޫލަށް ދިޔައެވެ. އެދެ ކުދިން ކުލާހަށް ވަދެ ޓެސްޓަށް ތައްޔާރު ވިއެވެ. ޓީޗަރު …\nއެއްދުވަހަކު އަލީކިޔާ ކުއްޖަކު މަންމަ ކައިރީގައި ބުންޏެވެ. މަންމާއެވެ. މިއަދު އަޅުގަނޑު އެކަނިން ސުކޫލަށް ދަން ހެއްޔެވެ؟ މަންމަ ބުންޏެވެ. “އާ ދަރިފުޅާ ދަރިފުޅު އެކަނިންދޭ”. އެކަމަކު މަގުގެ އެއްކަރިން ލައިފާ ދާތި” . މިހެން ބުނުމުން އަލީ ވަރަށް އަވަހަށް ދަބަސް އަޅުވައިގެން ސުކޫލަށް ދިއުމަށްޓަކާ ތައްޔާރުވިއެވެ. ހެދުނު9ޖެހުމުން އަލީ އަވަހަށް ގެއިން ނިކުތެވެ. ދެން އަލީ ސިއްރު ސިއްރުން އެހެން މަގަކަށް އަޅުވާ ލިއެވެ. …\n(ކުރީގެ އަދަދާއި ގުޅޭ) އަނެއްކާވެސް އާއިދަށް ޖެހުނީ ހިތާމާއިގެ ސާލެއް ލައިގެން އިންތިޒާރުގައި ހުންނާށެވެ. މާޔާގެ މަންމަ ބުނާ ގޮތުން އޭނާގެ ބައްޕަޔާއެކު ބޭރަށް ފަރުވާ ކުރުމަށް މާޔާ ގެންދެވުނީއެވެ. ދިރިއުޅުމުގެ މައިދާނުގައި މިފަދަ ގޮތް ނޭނގޭ އަނޑި ގުޑަން ތަކާއި ކުރިމަތިލާން ޖެހޭކަން އާއިދަށް ވިސްނެއެވެ. އެހެންކަމުން ނާއުއްމީދުގެ ހުޅުކޮޅު ރޯކޮށްގެން ހުރެ ފަހަތަށް ޖެހުމަކީ އާއިދަށް އެހާ ފަސޭހަކަމަށް ނުވިއެވެ. އާއިދު ވިސްނަމުން ދިޔައީ މާޔާގެ ހަނދާނަށް …\nއިންދިރާސް ( ތިންވަނަ ބައި)\n(ކުރީގެ އަދަދާއި ގުޅޭ) “މިތާ އެހެން މީހުން އުޅޭކަންވެސް ބަލައިގެން އުޅެން ދަސްކުރޭ!” ނުހާއަށް ލިބުނު ސިހުމެއްގެ ބޮޑުކަމުން އަނގައިން އެކަށްޗެއްވެސް ނުބުނެވުނެވެ. އޭނާ އަވަސް އަވަހަށް އެތަން ސާފުކުރަން އުޅެގަތެވެ. ފިހިގަނޑަކާއި މޮއްޕެއް ހިފައިގެން އައިސް ސާފުކުރަން އުޅެން ފެށުމުން ލީނާވެސް އޭނާގެ ކާތަށި ބެހެއްޓުމަށްފަހު އައިސް އެހީވާން ފެށިއެވެ. ފަޔާޒު ހަމައެވަގުތު އެތަނުން ނިކުމެގެން އޭނާގެ ކޮޓަރިޔަށް ދިޔައެވެ. ހިނގާދިޔަ ކަންތަކުގެ ސަބަބުން ނުހާއަށް ވަނީ ވަރަށް …\nނުކުޅެދުންތެރިކަން ހުންނަ މީހެއްގެ ދުލުން…….\nހިތެކޭ މޭގައި މިވަނީ ހިތް ރޮއްވާ ނުލާށޭ.. އަހަރެން ދުނިޔެއަށް އުފަންވީތީވެސް ހިތާމަ ކުރަމެވެ. އަހަރެންނަކީ ދުނިޔޭގައި ހުއްޓަސް ނެތްފަދަ މީހެކެވެ. ބޭކާރު މީހެކެވެ. ދުނިޔޭގައި ހުރުމާއި ނުހުރުން އެއްވަރެވެ. މިއިން ދުވަހަކުވެސް އުފާވެރިކަމެއް ނުދެކެމެވެ. ހުސް ހިތާމައެވެ. ހިތާމައިގެ ކޮޅެއް ނެތެވެ. ދުނިޔެއަށް އުފަންވީންސުރެ އަދާއި ޖެހެންދެންވެސް ހުސް ކަޅު އަނދިރި ކަމެވެ. އެއަނދިރިކަމަކީ އަހަރެންގެ އެންމެ ގާތް ރަހުމަތްތެރިޔާއަށް މިހާރު މިވަނީވެފައެވެ. އަހަރެންގެ ހިތް …\n(ކުރީގެ އަދަދާއި ގުޅޭ) ދުވަސްތައް ފާއިތުވަމުން ދިޔައެވެ. ނުހާއަށް ޙަބަރު ލިބުނީ ރަށުން އޭނާއާއި ކުރިން ހިތާވެގެން އުޅުނު ފަޔާޒު މާލެއިން ކިޔަވައިގެން އެ ރިސޯޓަށް އަންނަ ވާހަކައެވެ. އެއީ އޭނާއަށް ލިބުނު ކުއްލި ހައިރާންކަމެއް ނަމަވެސް އުފާވެރި ހުވަފެނެއްގެ ސޮފުޙާއެއް ހުޅުވެން އުޅޭކަމުގެ ނިޝާނެކެވެ. ނުހާ ހުރީ ފަޔާގެ އިންތިޒާރުގައި ދުވަސްތައް ގުނާލަ ގުނާލައެވެ. އޮކްޓޯބަރ 14 ވީ ހޯމަދުވަހު ފަޔާޒު އެރަށަށް އައެވެ. ނުހާ ހުރީ ނިކަން …\nލޮލުގެ ތިރީކައިރިގައި އެޅި އަނދުނުގެ ސަބަބުން ކުޑަ ދިލަކަމެއް ނުހާއަށް އިހްސާސްވިއެވެ. އަވަސް އަވަހަށް ޓިޝޫއަކުން ލޮލުގެ ކައިރިން އަނދުންތައް މަޑުމަޑުން ފިލުވާލިއެވެ. އަނެއްކާވެސް މޭކަޕް ސެޓާއި ދިމާލަށް ފޫހިގޮތަކަށް ބަލާލުމަށްފަހު މަޑު ފިޔާތޮށިކުލައެއް ލޯމަށްޗަށް އަރުވާލީ އާދައިގެ މަތިން ރީތިވުމުގައި ގެންގުޅޭ އަމިއްލަ ގޮތްގަނޑަށް ތަބާވުމުގެ ގޮތުންނެވެ. އެހެނަސް އޭނާގެ ލޯތެރޭގައި ފޮރުވިފައިވާ ބިރުވެރި ސިއްރު ފޮރުވޭ ގޮތެއް ނުވިއެވެ. މުޅި ހަށިގަނޑުވަނީ ހޫނުވެ ހިމޭންވެފައެވެ. ހެދުން އަލަމާރިންވެސް …\nރަށުތެރެ އަނދިރިކަމުން ހީވަނީ އެހެން ކަމެއްހެންނެވެ. މަގުތަކުގައި ވަނީ ފެންބޮޑުވެފައެވެ. ވިދާލާ ކޮންމެ ފަހަރަކު މަގުތަށް އަލިކޮއްލައެވެ. ދުވާލުދާ ހަތަރުދަމު މަގުތަކުގެ ބުރަކަށިމަތީގައި އުޅުނު އެންމެންވެސް މަގުތައް އެކަނި ކޮއްލައިފައި ގޭގެއަށް ވަދެ ފިލީއެވެ. ވައިގެ ގަދަފަދަކަމުން ގަސްތަކާވެސް ހަމަލައި ދެނީއެވެ. ބައެއް ގަސްގަސް ކޮޅައް ނުހުރެވިގެން ބިމުގައި ބޮސްދެނީއެވެ. ވިލާގަނޑު އައީ ހަމަދެންމެއެވެ. މީގެ ކުޑައިރުކޮޅެއް ކުރިން އޮމާންކަމާއި ހިމޭންކަމާއި އެކު ވިދަވިދާ އޮތް އުޑުގައިވާ ތަރިތަކުގެ އަސަރު …\nތަނާޒުލް (ފަސް ވަނަބައި)\n(ކުރީގެ އަދަދާއިގުޅޭ) ބޮޑުޢީދު ފެށިގެން ދިއައީ ޒަމާނުންސުރެވެސް ދިވެހިންގެ ތެރޭގައި އޮތް އެއްބައިވަންތަކަން ބަދަހިކޮށްދޭ އަޟްޙާ ޢީދުގެ މަތިވެރި ނަމާދުންނެވެ. އެއްބައަކު އެނެއްބައަކާއި ސަލާމްކުރަމުން އަޙްވަންތަކަން ޤާއިމުކުރަމުން ދިޔައެވެ. ނާބިތު މީގެ ކުރިންވެސް ޢީދުތަކުގައި ރާއްޖެތެރޭގެ ރަށްރަށް ގޮސްފައިވުމުން، މިއީ މުޅިން އައު މަންޒަރަކަށް ނުވިއެވެ. އުޘުމާނާއި ނާބިތުގެ ބައްޕަ ނިކަން އޮލަ ވާހަކައެއްގައި ނާބިތުގެ ފަހަތުން ލަސް ހިނގުމެއްގައި އާދެއެވެ. ގެއަށް ދިޔައިރު ހެނދުނުގެ ނާސްތާ ނުހަނު ފުރިހަމައަށް …\n(ކުރީގެ އަދަދާއި ގުޅޭ) ދަޢުވަތު ދެވުނު ފަރާތްތައް ޔޫލީގެ އުފަންދުވަހުގެ ޕާޓީގެ ޙަފްލާ ތައްޔާރު ކޮށްފައިވާ ސަރަހައްދަށް މަޑުމަޑުން ޖަމާވަމުން ދިޔައެވެ. އެ ހިތްގައިމު މާހައުލު އަލިކޮށްފައިވަނީ އާދައިގެ ފުޅިބައްތި ތަކަކުންނޫނެވެ. އެކި ސައިޖުގެ ނިވިދިއްލޭ ކުލަބޮކިތަކުން ޖަރީކޮށްފައިވާއިރު ކުޑަކުޑަ ޔޫލީ ހުރީ އަލިގަދަ ޕަރީއެއް ފަދައިން ވިދަވިދައެވެ. މިއުފާވެރި ޙަފްލާގެ ތެރޭގައި ނާބިތު ހުރީ ދެވަނަ މީހެއްެގެ އިންތިޒާރެއްގައެއް ނޫނެވެ. މާޔާއާއި ބައްދަލުވާނެ އިރަކަށް ކެތްމަދުވެފައެވެ. ދެތިންފަހަރު ބޭރުވެސް ބަލާލެވިއްޖެއެވެ. ޚަބަރެއް …\nފުރާނަ ( ދެވަނަބައި )\n(ކުރީގެ އަދަދާއި ގުޅޭ) އަހަރެން ދެކެ އޭނަ ކިހާ ފޫހިވާކަން އަހަރެންނަށް އެގެއެވެ. އަހަރެން ބޭނުންވަނީ ދުވަހަކުވެސް އޭނަ ނުފެންނާނެހާ ދުރަށް ދާށެވެ. ބޭނުންވާ ގޮތަކީ އެއީ ކަމަށް ވިޔަސް ކަން ކުރެވެނީ ބޭނުން ނުވާ ގޮތަށެވެ. ފޯނު ނަގައިފައި އޭނައަށް ގުޅާލީމެވެ. އެނގެއެވެ. އޭނަ ފޯނެއް ނުނަގާނެއެވެ. ނަގައިފިއްޔާ ވަރަށް އެއްޗެހި ކިޔާނެއެވެ. ހިތުގައި ޖެހިގެން އަހަރެންގެ ހިތް ހުއްޓެން އޭނަ ބޭނުންވާ ކަހަލައެވެ. ފޯނު ނުނެގުމުން އަހަރެން …\nދުރުގަ ހުއްޓަސް ކަލާއޭ މިހިތުގާ ވަނީ….\nލިޔުނީ : ފާތުމަތު މިރުޝާ ގްރޭޑް 10 ނިހާންއަށް އެންމެ ފުރަތަމަ މިންޝާ ފެނުނީ ބޮޑު އީދު ދުވަހުގެ ރޭ ބޭއްވި ޝޯވް އަކުންނެވެ. އެއީ އާދަޔާ ޚިލާފު ބައްދަލުވުމެކެވެ. ނިހާންއަށް މިންޝާ އެންމެ ފުރަތަމަ ފެނުނު އިރު މިންޝާ ހުރީ އޭނާގެ ރަހުމަތްތެރިންތަކަކާއި އެކުއެވެ. ވަކިން ބައްދަލުވާނެ ކަމުގެ އުއްމީދެއްވެސް ނެތެވެ. ނަމަވެސް ނިހާން ދިޔައީ މިންޝާ އެކަނިވާނެ ވަގުތަކަށް ބަލަމުންނެވެ. އެއީ ކީއްކުރަން ކަމެއް ހުދު ނިހާން އަށް …\nއަހަރެން ދުނިޔޭގައި އުޅޭހިތެއްނުވެއެވެ. ފުރާނަ އަށް ވުރެ ބޮޑަށް އަހަރެން ލޯބިވި އަންހެންކުއްޖާ އަހަރެން ބާކީ ކޮއްލައިފިއެވެ. ދިރިހުރުމުގެ މަގްސަދު ގެއްލިއްޖެއެވެ. އުއްމީދުތައް މަރުވެއްޖެއެވެ. ކާހިތް ކެޑިއްޖެއެވެ. ނިންޖެއްނާދެއެވެ. ނަލަ ހެދެންވީ އެއްވެސް ސަބަބެއް ނެތެވެ. ރޮއިރޮއި ލޮލުން ކަރުނަ ހުސް ވެއްޖެއެވެ. އެ ހަދާންތައް ކޮއްކޮށް ވަރުބަލި ވެއްޖެއެވެ. އޭނާ ދެން އެބުރި އަހަރެންގެ ގާތަށް ނާންނާނެކަން އެނގޭއިރުވެސް އަހަރެން އިންތިޒާރު މިކުރަނީ ކިއްކުރަން ހެއްޔެވެ؟ ކިތަންމެ ފަހަރަކު …\n(ކުރީގެ ޢަދަދާއިގުޅޭ) އެހެނަސް އޭނާގެ ހިތް އަބަދުވެސް އެދެނީ މާޔާގެ ލޯތްބަށެވެ. ނިދާ ވަގުތާއި ހޭލެވޭ ވަގުތުވެސް ފެންނަމުން ދިޔައީ އެ ނާޒުކު މޫނެވެ. އާއިދުގެ ހިތުގައި ޖަހަމުންދާ ކޮންމެ ވިންދަކާއެކު މާޔާ އޭނާއާއި ވަކިވާ ކަމުގެ ހިތި އިޙްސާސުން ދެލޯ ތެއްމާލައެވެ. އާއިދަށް އަންނަމުން ދިޔަ ބަދަލުތައް ފާހަގަ ކުރެވެމުން ދިޔައެވެ. އާއިދު ފިކުރު ބޮޑުވެފައި ހުންނަ ކޮންމެ ހިނދަކު އޭނާގެ މަންމަގެ އިޙްސާންތެރި ފިރުމުންތަކުން އެ ވޭންތައް ދުރުކުރުވަން …\n(ކުރީގެ ޢަދަދާއިގުޅޭ) އާއިދަށް ހުރެވުނު ތަނެއްވެސް ނޭނގުނެވެ. ސައިކަލުގައި ދުއްވުނުހާ ބާރަކަށް ދުއްވަމުން ދިޔައިރު އޭނާގެ ހިތުގެ ވިންދުވެސް އެހާމެ ބާރަށް ޖަހަމުންދިޔައެވެ. ހޮސްޕިޓަލް ކައިރިޔަށް ސައިކަލު ޕާކު ކުރުމަށްފަހު، އޭނާއަށް ދުއްވައި ގަނެވުނީ ބޭއިޚްތިޔާރުގައެވެ. އޭރު ދެފަރާތުގެ އާއިލާ މީހުންތައް އެތެރޭގައި ހާސްވެ މޮޅިވެފައިވާ މޫނައިކާގެން ތިއްބެވެ. އާއިދަށް ފުރަތަމަވެސް އޭނަގެ މަންމަކުރެން މާޔާ ކޮބައިތޯ ސުވާލު ކުރެވުނެވެ. ކުއްލި ސިހުމެއް ގެނުވާ އާއިދުގެ …


Dhuvaalakah6thashi coffee ah vure gina nukuraathi | Mihaaru\nބަޔަކު ކޮފީއެއްގައި: ކޮފީ ބުއިން ލިމިޓް ކުރުން މުހިއްމު.\nދުވާލަކަށް ހަ ތަށި ކޮފީ އަށް ވުރެ ގިނަ ނުކުރާތި\n15 މެއި 2019 - 08:30\nފަހުގެ ދިރާސާއެއްގައި ބުނާ ގޮތުން ދުވާލެއްގެ މައްޗަށް ހަތަރު ތަށި ކޮފީއަކީ ބުއިމަކުން ގެއްލުމެއް ނެތެވެ. ނަމަވެސް އެއަށް ވުރެ އިތުރު ނުކުރަން އޭގައި ލަފާ ދީފައިވެ އެވެ.\nކޮފީގެ އާ ދިރާސާއެއްގައި ބުނާ ގޮތުން ދުވާލެއްގެ މައްޗަށް ހަ ތަށި ނުވަތަ އެއަށް ވުރެ ގިނައިން ކޮފީ ބުއިމަކީ ރައްކާތެރި ކަމެއް ނޫނެވެ.\nއެމެރިކަން ޖާނަލް އޮފް ކްލިނިކަލް ނިއުޓްރިޝަންގައި ޝާއިއުކޮށްފައިވާ ދިރާސާއެއްގައި ބުނީ ދުވާލަކު ހަ ތަށި ނުވަތަ އެއަށް ވުރެ ގިިނައިން ކޮފީ ބުއިމުން ހިތުގެ މައްސަލަތައް ކުރިމަތިވުމުގެ ފުރުސަތު 22 ޕަސެންޓް އިތުރުވާ ކަމަށެވެ.\nއޭގައި ފާހަގަކޮށްފައިވާ ގޮތުގައި ދިގު މުއްދަތަކަށް ކޮފީ ބުއިމާއި ހިތުގެ މައްސަލަތަކާ ވެސް ބޮޑު ގުޅުމެއް ވެ އެވެ. އެގޮތުން ކޮފީ މާ ގިނައިން ބުއިމަކީ ލޭގެ ޕްރެޝަރު މަތިވެ، ހިތުގެ އެކި މައްސަލަތައް ކުރިމަތި ކުރުވާނެ ކަމެކެވެ.\n"މިހާރުގެ ލައިފްސްޓައިލަށް ބަލާ އިރު ކޮފީއަކީ އެއާ ނުލައި އުޅެން ދަތި، އަދި އެހާމެ ގިނަ ބަޔަކު ލޯބިކުރާ ބުއިމެއް. މީގެ ސިއްހީ ފައިދާތައް ވަރަށް ގިނަ. އެކަމަކު މުހިއްމު ކަމަކީ ކޮފީ ބޯ މިންވަރު ކޮންޓްރޯލް ކުރުން،" ދިރާސާގައި ބައިވެރިވި ޑރ. އެލީނާ ހިޕޯނެން ވިދާޅުވި އެވެ. "ކޮފީއަކީ ހިއްސުތައް ހޭލައްވާލައި، ހަކަތަ ވެސް އިތުރުކޮށްދޭ ބުއިމެއް. އެކަމަކު ގިނަ ބަޔަކު ވިސްނާނުލާ ދުވާލެއްގެ މައްޗަށް ކެފެއިން ބޭނުން ކުރެވޭ މިންވަރަކާ ދޭތެރޭ."\nއޭނާ ވިދާޅުވި ގޮތުގައި މާ ގިނައިން ކޮފީ ބުއިމުން މީހާގެ މޫޑް ވެސް ހަރާބުވެ، އުނދަގޫތަކެއް އިހުސާސް ކުރެވެން ފަށާނެ އެވެ. އެހެންވެ ކޮފީ ބޯ މިންވަރު ލިމިޓް ކުރުން ވަރަށް ވެސް މުހިއްމު ކަމަށް ވިދާޅުވި އެވެ.\nއިތުރު ލިޔުންތައް ދިރާސާ ކޮފީ


vnews - Floating airport eh elhumah Dhevvadhoo councilun qaraareh faaskoffi\nފްލޯޓިން އެއާޕޯޓެއް އެޅުމަށް ދެއްވަދޫ ކައުންސިލުން ގަރާރެއް ފާސްކޮށްފި\nދެއްވަދޫ ކަައުންސިލުން އެރަށުގައި އަޅަން ބޭނުންވާ އެއާޕޯޓުގެ ކުރެހުމެއް\nގއ. ދެއްވަދޫ ކައުންސިލުން އެ ރަށުގެ ފަޅުތެރޭގައި ފްލޯޓިން އެއާޕޯޓެއް އެޅުމަށް ނިންމާ އެކަން ކުރަން ސަރުކާރަށް ހުށަހެޅުމަށް މިއަދު ގަރާރެއް ފާސްކޮށްފި އެވެ.\nދެއްވަދޫ ކައުންސިލުން ބުނީ ދެއްވަދޫ އަކީ ގއ. އަތޮޅުގެ މެދުގައިވާ ރަށަށް ވާތީ އެރަށުގައި އެއާޕޯޓެއް އަޅައިފިނަމަ އަތޮޅު ތެރޭގެ ހުރިހާ ރަށަކަށް ވެސް ފައިދާ ކުރާނެ ކަމަށެވެ. އަދި އެރަށުގައި އެއާޕޯޓެއް އެޅުމަށް ބޭނުންވާނެ ބިމުގެ ޖާގަ ނެތުމުން ރަށުގެ ފަޅުތެރޭގައި ފެންމަތީގައި އޮންނަ ގޮތަށް ފްލޯޓިން އެއާޕޯޓެއް އެޅުމަށް ނިންމީ ކަމަށްވެސް ކައުންސިލުން ބުނެ އެވެ. އަދި ފެށޭ ހަފްތާ ތެރޭގައި ކައުންސިލްގެ ނިންމުން ސަރުކާރަށް ހުށަހަޅާނެ ކަމަށްވެސް ބުނެފައިވެ އެވެ.\nކައުންސިލުން ބުނީ މި ގޮތަށް އެއާޕޯޓެއް އެޅުމަކީ މި ސަރުކާރަށް އުނދަގޫ ކަމަކަށް ނުވާނެ ކަމަށާއި އަދި ތިމާވެއްޓައް ވެސް މިކަމުގެ ސަބަބުން ގެއްލުމެއް ނުލިބޭނެ ކަމަށެވެ.\nދުނިޔޭގެ ބައެއް ގައުމުތަކުގައިވެސް މިފަދަ އެއާޕޯޓްތައް އަޅަމުންދާކަން ފާހަގަކޮށް ދެއްވަދޫ ކައުންސިލުން ބުނީ ސަރުކާރުން މިދުވަސްކޮޅު ރާއްޖޭގެ އެކި ހިސާބުތަކުގައި އެއާޕޯޓް އަޅަމުންދާއިރު ދެއްވަދޫ ފަޅުތެރޭގައި ފްލޯޓިން އެއާޕޯޓެއް އެޅޭނެ ކަމަށް ގަބޫލުކުރާ ކަމަށެވެ.\nއެމްޑީޕީ މެޖޯރިޓީ އޮންނަ ދެއްވަދޫ ކައުންސިލުން ފާސްކުރި ގަރާރުގައި ވަނީ ގއ. އަތޮޅުގައި ޓޫރިޒަމް ކުރިއަރަމުން އަންނަ މިންވަރާއި އަންނަ އަހަރު ދެއްވަދޫން ރާއްޖޭން ބޭރުން މަސް ބޭރުކުރެވޭނެ ނިޒާމް ގާއިމު ކުރެވޭނެކަން ވެސް ފާހަގަކޮށްފަ އެވެ.\nސަރުކާރުން މިހާރު ވެސް ގެންދަނީ ހދ. ކުޅުދުއްފުއްޓާއި ށ. ފުނަދު އާއި ފ. ނިލަންދު އާއި ގދ. ފަރެސްމާތޮޑާގައި އެއާޕޯޓެއް އެޅުމުގެ މަސައްކަތް ކުރަމުންނެވެ. އަދި ގއ. ދެއްވަދޫއާ މާދުރޫން ނޫން ހިސާބެއްގައިވާ ގއ. މާވަރުލުގައި ވެސް އެއާޕޯޓެއް އެޅުމުގެ މަސައްކަތްތަކެއް ކުރެވި ނަމަވަވެސް މިހާރު ވަނީ އެމަސައްކަތް ހުއްޓިފަ އެވެ.\nދެއްވަދޫ ފަޅިތެރޭގައި ފްލޯޓިން އެއާޕޯޓެއް އެޅުމަށް އެރަށު ކައުންސިލުން ނިންމާފައިވާއިރު ދެއްވަދޫ ހިމެނޭ ގެމަނަފުށީ ދާއިރާގެ އާބާދީ އެންމެ ބޮޑު ރަށް، ގެމަނަފުށީގައި އެއާޕޯޓެއް އަޅައިދިނުމަށް އެދި ސަރުކާރަށް ހުށަހެޅުމަށް ގެމަނަފުށި ރައްޔިތުން ގެންދަނީ ޕެޓިޝަނެއްގައި ސޮއި ކުރުމަށް ތައްޔާރުވަމުންނެވެ.


Majilis hulhuvumun broadcom raeesge mahsala balanee\nމަރީ ބްރޯޑްކާސްޓިންގް ކޮމިޝަން (ބްރޯޑްކޮމް)ގެ މެންބަރުކަމަށް އައްޔަނުކުރިކަމުގެ ލިޔުން ރައީސް ސޯލިހު ހަވާލުކޮށްދެއްވަނީ. -- ފޮޓޯ: ރައީސް އޮފީސް\nރައްޔިތުންގެ މަޖިލިސް ހުޅުވުމާއެކު ބްރޯޑްކާސްޓިން ކޮމިޝަން (ބްރޯޑްކޮމް)ގެ ރައީސް މަރިޔަމް ވަހީދާ ސަރުކާރުގެ ރަސްމިއްޔާތެއް ހުށަހަޅައިދިން މައްސަލަ ބަލާނެކަމަށް އައްޑޫ މީދޫ ދާއިރާގެ މެންބަރު ރޮޒޭނާ އާދަމް ވިދާޅުވެއްޖެ އެވެ.\nފަތުރުވެރިކަމުގެ ދާއިރާއިން އެއް އަހަރު ތެރޭގައި މި ސަރުކާރަށް ހާސިލް ކުރެވުނު ކަންކަން ފާހަގަ ކުރުމުގެ ގޮތުން އަންގާރަ ދުވަހުގެ ރޭ ސަރުކާރުން ބޭއްވި ހަފްލާއެއް ހުށަހަޅާ ދެއްވީ މަރީ އެވެ.\nއެކަމާ ގުޅިގެން، ބްރޯޑްކޮމްގެ މިނިވަންކަމާމެދު ގިނަ ބަޔަކު ސުވާލު އުފައްދަމުންދާ ދަނޑިވަޅެއްގައި، މަޖިލީހުގެ މިނިވަން މުއައްސަސާތަކުގެ ކޮމިޓީގެ މުގައްރިރުކަންވެސް ކުރައްވާ ރޮޒޭނާ ވިދާޅުވީ މަޖިލީސް ހުޅުވުމާއެކު އެ މައްސަލަ ބައްލަވާނެ ކަމަށެވެ.\n"މިނިވަން މުއައްސަސާތަކަށް ރައްޔިތުންގެ އިތުބާރު ހޯދުމަށް ކުރަންޖެހޭ މަސައްކަތްތައް މިނިވަން މުއައްސަސާތަކުގެ ކޮމިޓީން ފަސް ޖެހުމެއްނެތި ކުރަމުން ގެންދާނެ،" ރޮޒޭނާ ޔަގީންކަން ދެއްވި އެވެ.\nކުރީ ސަރުކާރުން ބޭއްވި އިސް ރަށްވެހިންގެ ހަފްލާއެއް އިންތިޒާމް ކުރެއްވުމަށް އޭރު ބްރޯޑްކާސްޓިން ކޮމިޝަންގެ މެެންބަރެއް ކަމަށްވާ، ފާތުމަތު ޒޭނާ ބައިވެރިވުމުން އެކަމާ ގުޅޭ ގޮތުން ވަރަށް ބޮޑަށް ފާޑު ކިޔުން އަމާޒު ކުރި އެވެ. އަދި މި ފަހުން އޭނާ ރައްޔިތުންގެ މަޖިލީހަށް ހާޒިރުކޮށް އެ މައްސަލާގައި ސުވާލު ކުރި އެވެ. އަދި ޒޭނާ ބްރޯޑްކޮމްގެ މެންބަރު ކަމުން ވަކި ކުރީ ވެސް އޭރުގެ ސަރުކާރަށް ތާއީދު ކުރުން ފަދަ މައްސަލަތަކާ ހެދި އެވެ.\nއެމްޑީޕީ ރައްޔިތުންގެ މަޖިލިސް މޯލްޑިވސް ބްރޯޑްކާސްޓިން ކޮމިޝަން + ރޮޒައިނާ އާދަމް\nރޮޒައިނާގެ ޝައުގުވެރިކަން ވެސް މަޖިލީހުގެ ރައީސް ކަމަށް


Ilyas fuluhunge belumuge dhashah gendhan jehey: Nihan\nއިލްޔާސް ފުލުހުގެ ބެލުމުގެ ދަށަށް ގެންދަން ޖެހޭ: ނިހާން\nއަނިޔާވެރި ގޮތަކަށް މަރާލާފައިވާ ދީނީ އިލްމްވެރިޔާ ޑރ. އަފްރާޝީމް އަލީގެ މަރާ ގުޅިގެން ޝެއިހް އިލްޔާސް ހުސެއިން ރޭ ތުހުމަތުތަކެއް ކުރައްވައި ވާހަކަ ދެއްކެވުމާ ގުޅިގެން ފުލުހަށް ހާޒިރުކޮށް ސުވާލު ކުރަން ޖެހޭ ކަމަށް ޕީޕީއެމް ޕީޖީ ލީޑަރު އަދި ވިލިމާލެ ދާއިރާގެ މެންބަރު އަހުމަދު ނިހާން ހުސެއިން މަނިކު ވިދާޅުވެއްޖެ އެވެ.\nއައްޑޫ ސިޓީގައި ރޭ ބޭއްވި، ޖަޒީރާ ރައީސް ކެމްޕޭން ޖަލްސާގައި ވާހަކަފުޅު ދައްކަވަމުން އިލްޔާސް ވަނީ ޑރ. އަފްރާޝީމް ގަތުލުކޮށްލުމުގެ ކުރިން އެމަނިކުފާނާ އެކު ދެކެވުނު ވާހަކަތަކެއް ފުރަތަމަ ފަހަރަށް އާންމު ކުރައްވައިފަ އެވެ. އަފްރާޝީމް ގަތުލު ކޮށްލުމުގެ ކުރިން އެމަނިކުފާނާ އެކު ޓީވީ ޕްރޮގްރާމަކަށް އެރުމަށް އަފްރާޝީމް އޭނާއަށް ބައްދަލު ކުރައްވާ ދައުވަތު ދެއްވި ކަމަށް އިލްޔާސް ވިދާޅުވި އެވެ. އަދި އެ ވާހަކަތަކުގެ ތެރޭގައި ރައީސް މައުމޫން އަބްދުލްގައްޔޫމް ނެތިއްޖެ ނަމަ، ރާއްޖެއަށް ހުރި ބިރުވެރިކަމުގެ ވާހަކަ ދެއްކެވި ކަމަށް ވެސް އިލްޔާސް ވިދާޅުވި އެވެ. އަފްރާޝީމް ބޭނުންފުޅުވީ ކުރިން އުފެދިފައިވާ ނުތަނަވަސްކަން ހަނދާން ނައްތާލައި އިލްމްވެރިންނާ އެކުގައި އުޅެން ކަމަށް އިލްޔާސް ވިދާޅުވި އެވެ. އޭނާގެ މަރުގެ ކަންކަން މި ހުރިހާ ދުވަސްވީއިރުވެސް ތަހުގީގު ނުކުރެވި ހުރުމަކީ އޭނާގެ ހިތާމައެއް ކަމަަށް އިލްޔާސް ވިދާޅުވި އެވެ.\nއެކަމާ ގުޅިގެން ނިހާން މިއަދު ކުރެއްވި ޓްވީޓެއްގައި ވަނީ، އަފްރާޝީމް ގަތުލުކޮށް މި ދުނިޔެއިން ނެތިކޮށްލި ބަޔަކު އިލްޔާސް އަށް އިނގޭ ކަމަށް ރޭ އައްޑޫ ސިޓީގައި ވާހަކަ ދައްކަމުން ބުނެފައިވާ ކަމަށެވެ. އެހެން ކަމުން އިލްޔާސް ފުލުހުންގެ ބެލުމުގެ ދަށަށް ގެނެސް ފުލުހުން އެ މައުލޫމާތު ސާފު ކުރަން ޖެހޭ ކަމަށް ނިހާން ވިދާޅުވި އެވެ.\nއިލްޔާސް އަފްރާޝީމްގެ މަރާގުޅޭ ގޮތުން ކަންތައްތަކެއް ފެންމަތި ކުރިއިރު، އެ މައްސަލައިގެ ޝަރީއަތް ނިމި، އަފްރާޝީމް ގަތުލުކޮށްލި ކަމަށް އިއުތިރާފްވި، ހުސެން ހުމާމް މަރަން ސުޕްރީމް ކޯޓުން ވެސް ވަނީ ހުކުމްކޮށްފަ އެވެ. އަދި އެ މައްސަލައިގައި ތުހުމަތުވި ބައެއް މީހުން ދައުވާ ސާބިތު ނުވެ ސަލާމަތްވި އެވެ. ނުހޯދެނީ އެ މަރަަށް ފައިސާ ހަރަދުކުރި ބަޔަކެވެ. އެ ބަޔަކު ހޯދުމަށް ފުލުހުން މައްސަލަ ބަލާ ކަމަށް އަބަދުވެސް އަންނަނީ ބުނަމުން އެވެ.


UN budget husvanee - vNews.mv\nއދގެ ސެކްރެޓަރީ ޖެނެރަލް އެންޓޯނިއޯ ގުޓަރޭސް، ދާދިފަހުން ނިމިގެންދިޔަ އދގެ އާންމު މަޖިލީހުގެ ޖަލްސާ އިފްތިތާހް ކޮށްދެއްވުމުގެ ގޮތުން ވާހަކަފުޅު ދައްކަވަނީ:\nއދގެ ބަޖެޓް ހުސްވަނީ، ސެކްރެޓަރީ ޖެނެރަލް ފިކުރުބޮޑުވެފައި\nސައިފް އަޒްހަރު 08 October 2019, 17:21\nގުޅިފައިވާ ނުވަތަ އެކުވެރި ދައުލަތްތަކުގެ ޖަމްއިއްޔާ، އދ މިހާރުވެސް ހިނގަމުންދަނީ 230 މިލިއަން އެމެރިކާ ޑޮލަރުގެ ޑެފިސިޓަކާ އެކުގައި ކަމަށާއި، މިމަސް ނިމޭއިރު އދގެ ބަޖެޓް ހުސްވެދާނެކަމަށް، އދގެ ސެކްރެޓަރީ ޖެނެރަލް އެންޓޯނިއޯ ގުޓަރޭސް ވިދާޅުވެއްޖެއެވެ.\nއެހެންވެ، އދގެ މުވައްޒަފުންގެ ގޮތުގައި ތިބި 37،000 މީހުންނަށް މުސާރަ ދެވޭނޭކަން ކަށަވަރު ކުރުމަށްޓަކައި ސެކްރެޓަރީ ޖެނެރަލްވަނީ ފިޔަވަޅުތަކެއް އަޅުއްވަން ނިންމަވައި އެކަމާ ގުޅޭ ސިޓީއެއް ހުރިހާ މުވައްޒަފުންނަށް ފޮނުއްވާފައެވެ.\nއދގެ ޚަރަދުތައް ކުޑަކުރެއްވުމަށް ނިންމަވައި، އެކަން ސެކްރެޓަރީ ޖެނެރަލްވަނީ ސިޓީގައި ހާމަކުރައްވާފައެވެ. އެގޮތުން، ކޮންފަރެންސްތަކާއި، ބައްދަލުވުންތައް ފަސްކުރެއްވުމަށާއި، ބައެއް ޚިދުމަތްތައް މަދުކުރެއްވުމަށްވެސް ވަނީ އަންގަވާފައެވެ.\nހަމަ އެއާއެކު، ކޮންމެހެން ކުރާންޖެހޭ ދަތުރުތައް ނޫނީ ނުކުރެއްވުމަށް އދގެ އޮފިޝަލުންނަށް ވަނީ އަންގަވާފައެވެ. އަދި ހަކަތަ ސަލާމަތް ކުރުމަށް ފިޔަވަޅު އެޅުއްވުމަށްވެސް ގުޓަރޭސްގެ ސިޓީފުޅުގައި އަންގަވާފައި ވެއެވެ.\nސެކްރެޓަރީ ޖެނެރަލްގެ ސިޓީފުޅާ ގުޅިގެން އަސަރު ކުރާނީ ސީދާ އދގެ ކޮން ހަރަކާތްތަކަށް ކަމެއް ސާފެއް ނުވެއެވެ.\n"އދގެ 2019 އަހަރުގެ އޮޕަރޭޝަންސް ތަކަށް މެމްބަރު ގައުމުތަކުން ދޭންޖެހޭ ބަޖެޓްގެ ތެރެއިން މިހާތަނަށް ލިބިފައިވަނީ %70. އެހެންކަމުން، މިމަސް ނިމޭއިރު އދގެ ބަޖެޓް ހުސްވެދާނެ" މުވައްޒަފުންނަށް ފޮނުއްވި ސިޓީގައި ސެކްރެޓަރީ ޖެނެރަލް ވިދާޅުވެފައި ވެއެވެ.\nނަން ހާމަކުރަން ބޭނުން ނުވާ އދގެ އޮފިޝަލަކު ވިދާޅުވެފައިވަނީ، އދއަށް ބަޖެޓްގެ ތާށި އަތުވެދާނެތީ މެމްބަރު ގައުމުތަކުން ދޭންޖެހޭ ހިއްސާ ދެއްވުމަށް ސެކްރެޓަރީ ޖެނެރަލް ގުޓަރޭސް މިއަހަރުގެ ކުރީކޮޅު ގައުމުތަކުގެ ކިބައިން އެދިވަޑައި ގެންނެވި ކަމަށެވެ. ނަމަވެސް، ގައުމުތަކުން އެކަމާ ދެކޮޅުހަދާފައިވާ ކަމަށްވެސް އޮފިޝަލް ވިދާޅުވެފައި ވެއެވެ. ސަބަބެއް ހާމައެއް ނުކުރައްވައެވެ.\n"އދގެ މާލީ ހާލަތު ފުރިހަމަގޮތުގައި ދެމިއޮތުމުގެ ޒިންމާ އޮތީ މެމްބަރު ގައުމުތަކުގެ ކިބައިގައި" ގުޓަރޭސް ވިދާޅުވިއެވެ.\n2018-2019 ގެ އދގެ އޮޕަރޭޓިންގ ބަޖެޓަކީ ގާތްގަނޑަކަށް 5.4 ބިލިއަން އެމެރިކާ ޑޮލަރެވެ. މީގެ ތެރޭގައި، ދުނިޔޭގެ އެކި ގައުމުތަކުގައި ގާއިމްކޮށްފައިވާ އދގެ ސުލްހަ ބަލަހައްޓާ ސިފައިންގެ ފައުޖުތަކުގެ ޚަރަދު ނުހިމެނެއެވެ.\nއދގެ ބަޖެޓްގެ %22 ހިއްސާކުރަނީ އެމެރިކާއިންނެވެ.


Morocco ge rasgefaanu Mohammed VI Israel ah vadai gathumah Netanyahu dhauvathu dheefi - vNews.mv\nމޮރޮކޯގެ ރަސްގެފާނު މުހަންމަދު (ވ) އަދި އިސްރާއީލުގެ ބޮޑުވަޒީރު ނަތަންޔާހޫ:\nމޮރޮކޯގެ ރަސްގެފާނު މުހަންމަދު، އިސްރާއީލަށް ވަޑައިގަތުމަށް ނަތަންޔާހޫ ދައުވަތު ދީފި\nސައިފް އަޒްހަރު 26 December 2020, 18:28\nމޮރޮކޯގެ ރަސްގެފާނު މުހަންމަދު، އިސްރާއީލުގެ ބޮޑުވަޒީރު ބެންޖަމިން ނަތަންޔާހޫއަށް ފޯނުން ގުޅުއްވައި މަޝްވަރާ ކުރައްވައިފިއެވެ.\nމިކަން ހާމަކޮށްފައިވނީ މޮރޮކޯގެ ރޯޔަލް ކެބިނެޓުން ނެރުނު ބަޔާނެއްގައެވެ.\nމިއީ، އިސްރާއީލާއެކު އާދައިގެ ގުޅުމަކަށް ދިއުމަށް މޮރޮކޯއިން މިމަހުގެ ކުރީކޮޅު ނިންމިފަހުން މޮރޮކޯގެ ރަސްގެފާނާއި، އިސްރާއީލުގެ ބޮޑުވަޒީރާ ދެމެދު ސީދާސީދާ ވާހަކަ ދެކެވުނު ފުރަތަމަ ފަހަރެވެ.\nއަދި މި ނިންމުމުގެ ދަށުން، އިސްރާއީލާއެކު ވަގުތުން ސިޔާސީ ގުޅުން ގާއިމްކުރަން މޮރޮކޯއާއި އިސްރާއީލުން އެމެރިކާއާއެކު، އެކަމުގެ ގަރާރުގައި ރަބާތުގައި ސޮއިކޮށްފައިވަނީ މިދިޔަ އަންގާރަ ދުވަހުއެވެ.\nމޮރޮކޯގެ ރޯޔަލް ކެބިނެޓުން ނެރުނު ބަޔާނުގައި ބުނެފައިވަނީ، އިސްރާއީލުގެ ބޮޑުވަޒީރާއެކު ކުރެވުނު މަޝްވަރާތަކުގައި، ފަލަސްތީނުގެ މައްސަލާގައި މޮކޮރޯގެ މަގާމު ހާމަ ކުރެއްވުމަށް ރަސްގެފާނު މުހަންމަދު ފުރުސަތު ބޭނުން ކުރެއްވި ކަމަށެވެ.\nފަލަސްތީނުގެ މައްސަލާގައި މޮރޮކޯގެ ސިޔާސަތު ބަދަލު ނުކުރާނޭ ކަމަށް ރަސްގެފާނު މުހަންމަދު ނަތަންޔާހޫއަށް ދެންނެވިކަމަށް ވެއެވެ.\nހަމަ އެއާއެކު، މެދުއިރުމަތީގައި ސުލްހައާއި ހަމަޖެހުން ގާއިމްވުމަކީ މޮރޮކޯއިން އަބަދުވެސް ބޭނުންވާ ކަމެއް ކަމަށާއި، އެ ކަމަށް މަސައްކަތް ކުރުން މޮރޮކޯއިން އަދިވެސް ކުރިއަށް ގެންދާނޭ ކަމަށް ރަސްގެފާނު މުހަންމަދު، އިސްރާއީލުގެ ބޮޑުވަޒީރު ނަތަންޔާހޫއަށް ދެންނެވި ކަމަށް ބަޔާނުގައި ވެއެވެ.\nމޮރޮކޯގެ ރަސްގެފާނުގެ ވާހަކަފުޅުގައި، މޮރޮކޯގެ ޔަހޫދީ އާބާދީއާއި، މޮރޮކޯ ސަރުކާރާ ދެމެދު އޮންނަ ވަރުގަދަ އަދި ޚާއްސަ ގުޅުން ރަސްގެފާނު ފާހަގަ ކުރެއްވި ކަމަށް ބަޔާނުގައި ވެއެވެ. މޮރޮކޯގައި 3،000 ޔަހޫދީންގެ އާބާދީއެއް ދިރިއުޅެއެވެ. އަދި މޮރޮކޯގެ ނަސްލުތަކަށް ނިސްބަތްވާ7ލައްކަ ޔަހޫދީން އިސްރާއީލުގައި އުޅެއެވެ.\nމޮރޮކޯގެ ރަސްގެފާނާ ފޯނުން ވާހަކަ ދައްކަމުން އިސްރާއީލުގެ ބޮޑުވަޒީރު ނަތަންޔާހޫވަނީ، މޮރޮކޯގެ ރަސްގެފާނު މުހަންމަދު އިސްރާއީލަށް ދަތުރުފުޅެއް ކުރެއްވުމަށް ދައުވަތު ދީފައެވެ.\nއިސްރާއީލު މެދުއިރުމަތި ދުނިޔެ މޮރޮކޯ


ލޮކްޑައުންގައި ޓްރޫ ޕީކް ފެނުމަކީ ނާދިރުކަމެއް: ޑރ. އަފްޒަލް – Dhen.mv\nލޮކްޑައުންގައި ޓްރޫ ޕީކް ފެނުމަކީ ނާދިރުކަމެއް: ޑރ. އަފްޒަލް\nލޮކްޑައުންގެ ހާލަތުގައި ޓްރޫ ޕީކް ފެނުމަކީ ނާދިރުކަމެއް ކަމަށް ޑރ. އިބްރާހިމް އަފްޒަލް ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ޑރ. އަފްޒަލް ވިދާޅުވީ ލޮކްޑައުން އުވާލުމުން ބަލި ފެތުރިގަންނަ މިންވަރަށް ބަލާފައި ޓްރޫ ޕޯކް ދެނެގަނެވޭނެ ކަމަށާއި ބޮޑެތި ކްލަސްޓާތަކުން ފެންނަ ވަރު ގިނަވެދާނެ ކަމަށެވެ.\nޑޮކްޓަރު މިހެން ވިދާޅުވީ މިމަހުގެ ފަހުކޮޅު ރާއްޖޭގައި ކޮވިޑް-19ގެ ބަލިމަޑުކަން ޕީކަށް ނުވަތަ އެންމެ މައްޗަށް އަރައިގެންގޮސް ހަހާށްވުރެ މައްޗަށް ޕޮޒިޓިވް ކޭސްތައް އަރައިފާނެކަމަށް ލަފާކޮށްފައިވުމުން ނޫސްވެރިއަކު ދެންނެވި ސުވާލަކަށް ޖަވާބުދެއްވަމުންނެވެ.\nޑރ. އަފްޒަލް ވިދާޅުވީ ކޮވިޑް-19ގެ އެންމެ ބޮޑު ޕީކެއް އަންނާނީ ފުރަބަންދުން ބޭރުންކަމަށް ލަފާކުރެވޭ ކަމަށާއި ނަމަވެސް ކުއްލިއަކަށް ބިދޭސީން ވަރަށް ގިނަ ޢަދަދަކަށް އުޅޭތަނަކުން ނުވަތަ ކުންފުންޏަކުން ފައްސިވާ ކޭސްތަކެއް ފެނިއްޖެނަމަ ޕީކަށް ގޮސްދާނެކަމަށެވެ. އަދު ފުރަބަންދުގައި އޮތުމުން ބަލިހާލަތު ޕީކަށް ދިމުގެ ފުރުޞަތު ކުޑަކުރެވޭނެކަމަށްވެސް ޑޮކްޓަރ ލަފާކުރައްވައެވެ.\nރިޒް ކުންފުނީގެ މައްޗަށް ހިއުމަން ޓްރެފިކިންގެ ދައުވާ ކުރަން ފޮނުވައިފި\nލޯންޗެއްގެ ބެޓަރީ ގޮވައި ހިނގި އަލިފާނުގެ ހާދިސާއެއްގައި މީހަކު ފިހިއްޖެ\nކޮވިޑް-19: ދެއްވަދޫން އިތުރު އަށް މީހަކު ފައްސި ވެއްޖެ\nއަހަރެންގެ ގެޔަށް ހުއްދަ ނުހޯދާ ވަން ފަރާތްތަކާއި، އަބުރުކަތިލަމުން ދާ ފަރާތްތަކާ ދެކޮޅަށް ފިޔަވަޅު އަޅާނަން": ޝަމްޢޫން"\nސަމާލުވޭ! މޫސުން އިތުރަށް ގޯސްވެ ރީނދޫ ސަމާލު ނެރެފި


Dhuniye ge baazarugai thelu ge agu record minvarakah ufulijje | ThePress\nފާއިތުވީ2އަހަރު ދުވަހުގެ ތެރޭގައި ނުދާހާ މައްޗަށް، ދުނިޔޭގެ ބާޒާރުގައި ތެލުގެ އަގު އުފުލިއްޖެއެވެ.\nދުނިޔޭގެ ބާޒާރުގައި ތެލުގެ އަގު، ރެކޯޑް މިންވަރަކަށް އުފުލިފައި މިވަނީ، އިނގިރޭސިވިލާތުގެ ބްރެންޓް ކުންފުނިން ވިއްކާ ތެޔޮ ފީފާއެއްގެ އަގު، 75 ޑޮލަރަށް އެރުމާ އެކުގައެވެ. މިއީ އޭޕްރިލް 2019ގެ ފަހުން، މިއަދަދު މިހާ މައްޗަށް ދިޔަ ފުރަތަމަ ފަހަރެވެ.\nމިއަހަރުގެ އޯގަސްޓް މަހު ބްރެންޓް ކުންފުނިން ތެޔޮ ފީފާއެއްގެ އަގު ވެސް ވަނީ އުފުލިފައެވެ. އެގޮތުން ކޮންމެ ފީފާއަކުން 29 ސެންޓް އުފުލިފައި ވާ ކަމަށް ހަބަރު ލިބެއެވެ. އޯގަސްޓް މަހު ބްރެންޓް ކުންފުނީގެ ތެޔޮ ފީފާއަކަށް، 75.19 ޑޮލަރު ޖެހޭނެ ކަމަށް ބެލެވެއެވެ.\nއެމެރިކާގެ ވެސްޓް ޓެކްސަސް އިންޓަމީޑިއޭޓް (ޑަބްލިއުޓީއައި) އިން ތެޔޮ ފީފާއެއް ވިއްކަނީ 73.66 ޑޮލަރަށެވެ. ޑަބްލިއުޓީއައިއިން އޯގަސްޓް މަހު ތެޔޮ ފީފާއެއް ވިއްކާނެ ކަމަށް ބެލެވެނީ 73.25 ޑޮލަރަށެވެ. މިއީ 13 ސެންޓް ނުވަތަ 0.2 ޕަސެންޓްގެ އިތުރުވުމެކެވެ.\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމާއެކު ދުނިޔެ ހުއްޓުމަކަށް އައުމާއެކުހެން، ދުނިޔޭގެ ތެލުގެ ވިޔަފާރި އިންތިހާއަށް ހީނަރުވިއެވެ. ނަމަވެސް އެމެރިކާ، ޗައިނާ އަދި ވިލާތުގެ ބައެއް ގައުމުތައް އަލުން ހިނގައިގެންފައި ވާއިރު، ދުނިޔޭގެ ތެލުގ ވިޔަފާރި މި އަހަރު ވަނީ ހެޔޮ ފާލަކަށް އެޅެން ފަށާފައެވެ.\nބޭންކް އޮފް އެމެރިކާ ކޯޕަރޭޝަނުން ލަފާ ކުރާ ގޮތުގައި، މިއަންނަ އަހަރު، ބްރެންޓް ކުންފުނީގެ ތެޔޮ ފީފާއެއްގެ އަގު، 100 ޑޮލަރަށްވެސް އެރުން އެކަށީގެންވެއެވެ.


Insaafuverikamaa eku massala thahugeegu kohdhee: Ibu | Mihaaru\nފުލުސް އޮފީހަށް ވެންނެވުމުގެ ކުރިން އިބޫ -- ފޮޓޯ: ހުސެއިން ވަހީދު/ މިހާރުއިބޫ\nއިންސާފުވެރިކަމާ އެކު މައްސަލަ ތަހުގީގުކޮށްދޭން އިބޫ އެދިވަޑައިގެންފި\n27 ޖުލައި 2017 - 19:51 23 comments\nމިދިޔަ ހޯމަ ދުވަހު ރައްޔިތުންގެ މަޖިލިހުގެ އިދާރާ ހިމެނޭ ސަރަހައްދު ފުލުހުން ބަންދުކޮށްފައި ވަނިކޮށް، ފުލުހުންގެ ސަފުތައް ފޫއަޅުވާލި މައްސަލައިގެ ތުހުމަތުގައި އިބޫ ވަނީ ފުލުސް އޮފީހަށް ހާޒިރުކޮށްފަ އެވެ.\nއިބޫއާ އެކު ފުލުސް އޮފީސް ކައިރިއަށް ދިޔަ މަޖިލީހުގެ ބައެއް މެމްބަރުންނާއި އާންމުން އެސަރަހައްދުން ފޮނުވާލަން ފުލުހުން މަސައްކަތް ކުރަނީ. - ފޮޓޯ: ހުސެއިން ވަހީދު/މިހާރު\nފުލުހުންގެ އިދާރާގައި ގަޑިއިރެއް ހާއިރު ހޭދަކުރެއްވުމަށް ފަހު، ނޫސްވެރިންނާ ވާހަކަ ދައްކަވަމުން އިބޫ ވިދާޅުވީ ރައީސް އަބްދުﷲ ޔާމީން ގާނޫނީ އިމުގެ ތެރެއިން ކުރައްވާ އެއްވެސް ކަމެއް ނުފެންނަ ކަމަށެވެ. ރައީސް ޔާމީން ކަންކަން ކުރައްވަނީ ގަދަ ބާރާއި ނުފޫޒު ބޭނުން ކުރައްވައިގެން ކަމަށް އޭނާ ވިދާޅުވި އެވެ.\nއިބޫ ވިދާޅުވި ގޮތުގައި ފުލުހުން ތަހުގީގު ކުރާނީ ކޮން ބައެއް ކަން ވެސް ނިންމަވަނީ ރައީސް ޔާމީނެވެ. އެމަނިކުފާނުގެ ހުދުމުހުތާރުކަން މިނިވަން ހުރިހާ މުއައްސަސާތަކުގެ މައްޗަށް ފޯރާފައިވާ ކަމަށާއި އިދިކޮޅު ފަރާތްތަކުން މަސައްކަތް ކުރަމުން އަންނަނީ އެކަމުން ސަލާމަތްވާން ކަމަށް ވެސް ވިދާޅުވި އެވެ.\n"މި ތަހުގީގު ވީހާ ވެސް އިންސާފުވެރިކަމާ އެކު، ވަކި ފަރާތަކަށް ނުޖެހި ފުލުހުން ކޮށްދިނުމަށް އެދެން. އޭރުން މީގެ ނަތީޖާ ރައްޔިތުންނަށް ފެނިގެންދާނެ. އެއްވެސް ފަރާތަކަށް ބުރަނުވެ، މިކަން ކުރުން މުހިންމީ،" އިބޫގެ މައްޗަށް ކުރެވޭ ތުހުމަތާ ގުޅޭ ތަހުގީގާ ބެހޭ ގޮތުން އޭނާ ވިދާޅުވި އެވެ.\nއިބޫ މިއަދު ފުލުސް އޮފީހަށް ވަޑައިގަތުމުގެ ކުރިން. - ފޮޓޯޯ: ހުސެއިން ވަހީދު/ މިހާރު\nއޭނާ ވިދާޅުވީ އެދުވަހު މަޖިލީހަށް ވަޑައިގަތީ އެތަނުގައި މަސައްކަތްތަކެއް ކުރަން ހުރުމުން ކަމަށެވެ. ނަމަވެސް އެކަމަށް ހުރަސް އެޅީ ފުލުހުން ކަމަށް އޭނާ ވިދާޅުވި އެވެ.\nފުލުހުންގެ ތަހުގީގުގައި އިބޫ މިއަދު އެދިވަޑައިގަތީ ވަކީލަކާ އެކު އެކަން ކުރިއަށް ގެންދިއުމުގެ ފުރުސަތަކަށެވެ.\nއޭނާ ވިދާޅުވި ގޮތުގައި ފުލުހުން އަންގާފައިވަނީ މާދަމާ ރޭ 8:30 ގައި ވަކީލަކާ އެކު ފުލުސް އޮފީހަށް ހާޒިރުވެވަޑައިގަތުމަށެވެ. އަންނަ ހޮނިހިރު ނުވަތަ އާދިއްތަ ދުވަހަށް ފަސްކޮށްދޭން އެދިވަޑައިގަތުމުން އެކަމަށް ފުލުހުން ދެކޮޅު ހެދި ކަމަށް ވެސް ވިދާޅުވި އެވެ.\nއޭމާ ތަކުރާރުކޮށް ވިދާޅުވީ ސިޔާސީ އެކި ބޭފުޅުން ފުލުސް އޮފީހަށް ހާޒިރުކުރި ކަމަށް ވިޔަސް އިދިކޮޅު ފަރާތްތަކުން ކުރާ މަސައްކަތަށް އެއްވެސް ހުއްޓުމެއް ނާންނާނެ ކަމަށެވެ. އަދި މިއީ ވަކި މީހަކާ ގުޅިފައި އޮތް ކަމެއް ނޫން ކަމަށް ވެސް ވިދާޅުވި އެވެ.\n"މިއީކީ އަބްދުﷲ ރިޔާޒަކަށް، ފަލާހަކާ ގުޅިފައި އޮތް ކަމެއް ނޫން،" އޭނާގެ ކުރިން މިއަދު ފުލުސް އޮފީހަށް ހާޒިރުކުރި އިދިކޮޅު ދެ މެމްބަރުންނަށް އިޝާރަތްކުރައްވާ އިބޫ ވިދާޅުވި އެވެ.\n"މިއީ ރައްޔިތުންގެ މަސައްކަތެއް. އަޅުގަނޑު ގެންގޮސް ބަންދު ކުރިޔަސް މިކަން ކުރިއަށް ދާނެ. ރައީސް ނަޝީދު މިހާރު އެހުރީ ބަންދެއްގައި ރާއްޖެ ނާދެވިފައި. ގާސިމް އިބްރާހިމް އެ ހުންނެވީ ހުކުމެއްގެ ކުރިމަތީގައި. ފާރިސް މައުމޫން އެ ހުންނެވީ ޖަލުގައި. އެކަމަކު މި ހަރަކާތަކަށް ހުއްޓުމެއް ނާންނާނެ."\nހޯމަ ދުވަހު ސަލާމަތީ ބާރުތަކުން މަޖިލީހުގެ އިދާރާ ބަންދުކޮށްފައި ވަނިކޮށް އެތަނަށް ވަދެވަޑައިގެންނެވި މެންބަރުން ފުލުސް އޮފީހަށް ހާޒިރުކުރުމުގެ މަސައްކަތެއް ވަނީ ފަށައިފަ އެވެ.\nއޭގެ އިތުރުން އެ ދުވަހު މަޖިލިހަށް ވަޑައިގެންނެވި މެމްބަރު މުހައްމަދު ވަހީދު އިބްރާހީމް (ލޯޔަރު ވައްޑެ) ވަނީ މިދިޔަ ހޯމަ ދުވަހުގެ ރޭ ހައްޔަރުކޮށް، ބަންދަށް 15 ދުވަސް ޖަހައިފަ އެވެ.\nފުލުހުން ތުހުމަތުކުރާ ގޮތުގައި ވައްޑެއަކީ މިހާރު ރައްޔިތުންގެ މަޖިލިހުގެ މެމްބަރެއް ނޫނެވެ. އޭނާ އަކީ ސުޕްރީމް ކޯޓުން މި މަހު 13 ގައި ނެރުނު ހުކުމާ ގުޅިގެން ގޮނޑި ގެއްލިއްޖެ ކަމަށް އިލެކްޝަންސް ކޮމިޝަނުން ކަނޑައެޅި ހަތަރު މެމްބަރުންގެ ތެރެއިން އެއް ބޭފުޅެވެ. އެކަމަކު އެ މައްސަލަ ސުޕްރީމް ކޯޓަށް ހުށަހެޅުމުން އެ ކޯޓުން އެކަން ބަލައިގެންފައި ވާތީ، އިދިކޮޅު ފަރާތްތަކުން ބުނަމުން އަންނަނީ އެންމެ މަތީ ކޯޓުން އެ ގޮނޑިތަކާ މެދު ފަހު ގޮތް ކަނޑައެޅެންދެން އެ ބޭފުޅުންގެ ގޮނޑި ނުގެއްލޭނެ ކަމަށެވެ.\nއިތުރު ލިޔުންތައް ފުލުހުން ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ރާއްޖޭގެ ސިޔާސީ ހަމަނުޖެހުން


Sitting room thakun “Thiyey mihithuge vindhakee” ge vindhu adhives nukendey\nތިޔޭ މިހިތުގެ ވިންދަކީ ގެ ޕޯސްޓަރެއް…\nސިޓިންރޫމް ތަކުން "ތިޔޭ މިހިތުގެ ވިންދަކީ"ގެ ވިންދު އަދިވެސް ނުކެނޑޭ!\n17 އޯގަސްޓް 2021 - 07:00:31\nދިވެހިންނަކީ ފެށުނީންސުރެ ފިލްމު ތަކާއި ޑްރާމާތައް ބަލަން ފޯރި ހުންނަ ބައެކެވެ. އިންޑިއާގެ ކުރީގެ ބަތަލް ދަރަމެންދުރާ ފަދަ އެކްޓަރުންގެ ފިލްމުތައް ރިލީޒްކުރުމާއި އެކި ކެސްޓް ރޯލުތައް ހިފައިގެން ގޭގޭ ޓީވީ ދޮށަށް ބައި ހަދާފައި އެއްވެ ތިބެ ފިލްމު ބަލާ ހަނދާން އަދިވެސް ހުންނާއެވެ. ދިވެހި ޑްރާމާތަކާއި ފިލްމުތައް ވުޖޫދުވާން ފެށި ދުވަސްވަރަށް ބަލައިލާނަމަވެ. "ކައްތިރި" ފަދަ ކާމިޔާބު ޑްރާމާ ތަކަކީ ދިވެހިން ފޯރި އަރުވާފައި ބެލި ޑްރާމާތަކެވެ.\nއެދުވަސްވަރު ދިވެހި ރާއްޖޭގެ ގައުމީ ޓީވީ ޓެލެވިޒަން މޯލްޑިވްސް(ޓީވީއެމް) އިން ގެނެސްދިން "ތިޔޭ މިހިތުގެ ވިންދަކީ" އަކީ ބެސް ބެލުންތެރިންގެ ބޮޑު މަގުބޫލުކަމެއް ލިބިގެންދިޔަ ޑްރާމާއެކެވެ.\nޑްރާމާ ދައްކާ ގަޑިއަށް ވަގުތު ހުސްކޮށް ޓީވީ ދޮށަށް އެއްވާނެއެވެ. ޑްރާމާގެ އަސަރު ގަދަ ކަމުން ބައެއް އެޕިސޯޑުތައް ބަލާފައި ރުއި ކުދިން ވެސް އުޅޭނެކަން ޔަގީނެވެ.\nދެހާސް ހަތަރު ވަނަ އަހަރުގެ ތެރޭގައި ޓީވީން ދައްކަން ފެށި "ތިޔޭ މިހިތުގެ ވިންދަކީ" އަކީ ދިވެހި ސިނަމާތަކަށް ބޮޑު އިންގިލާބެއް ގެނެސްދިން ޑްރާމާ ސިލްސިލާ އެކެވެ. 52 އެޕިސޯޑަށް ދިގު ދެމިގެންދިޔަ އެ ޑްރާމާ ވެގެންދިޔައީ ދިވެހިންގެ ތެރޭގައި ހިޓަކަށެވެ.\nއަހަރުތަކެއް ފަހުން ޓީވީއެމް އިން އެ ޑްރާމާ ދައްކަން ފެށިއެވެ. 16 ވަރަކަށް އަހަރު ފަހުން އެ ޑްރާމާ އަލުން ދައްކަން ފެށުން ވެގެންދިޔައީ ކުރީގެ ހަނދާންތައް އާކޮށްލަން ލިބުނު ރަނުގެ ފުރުސަތަކަށެވެ. ސަބަބަކީ "ތިޔޭ މިހިތުގެ ވިންދަކީ" އޭގެ ފަހުން ޔޫޓިއުބް އަދި އެހެން ޕްލެޓްފޯމް އަކުން ވެސް ބަލައިލަން ނުލިބުމެވެ.\nތިޔޭ މިހިތުގެ ވިންދަކީގެ މަންޒަރުތަކެއް…\nމިހާރު ފިލްމީ ދާއިރާއަށް މުޅިން ދުރުގައި ހުރި ކުޅަދާނަ ޑައިރެކްޓަރު އަބްދުލް ފައްތާހުގެ އެ ޑްރާމާ އަކީ އާއިލާތަކެއްގެ ތެރޭގައި ހިނގާ ކަންތައްތަކެއް ވަރަށް ފުރިހަމައަށް ދައްކަދީފައިވާ ޑްރާމާއެކެވެ.\nފިލްމީ ދާއިރާގައި ދެގޮތެއް ނުވާ ޖޯޑު މުހައްމަދު މަނިކާއި ޝީލާ ނަޖީބު ލީޑު ރޯލުން ފެނިގެންދިޔަ އެ ޑްރާމާ ދިވެހިންގެ ހިތްތަކުގައި އެތައް ގުނަ އަކުން ހާއްސަވީ ފިލްމީ ދާއިރާގެ މަަޝްހޫރު މޫނުތަކެއްގެ އިތުރުން ލެޖެންޑަރީ ބޭފުޅުން އެކްޓުކޮށްފައި ވުމުންނެވެ.\nޝީލާ އާއި މަނިކުގެ އިތުރުން ދެން ފެންނަނީ މަރްހޫމާ ހާޖަރާ އަދި ޗިޅިޔާ މޫސާ އެވެ. އޭގެ އިތުރުން ޒީނަތު އައްބާސް އާއި އައިމިނަތު ރަޝީދާގެ އިތުރުން، ނިއުމާ މުހައްމަދު، އަހުމަދު ސައީދު، މަރިޔަމް ހަލީމް، މަރިޔަމް ޝަކީލާ، އާރިފާ، ނީނާ ސަލީމް، ޖަންބު ހަސަން އަފީފް އަދި ޝީރީން ފަދަ ހުނަރުވެރި ތަރިން އެ ޑްރާމާއިން ފެނެއެވެ.\nމީގެ ތެރެއިން މޮޅެތި އެކްޓަރުންތަކެއް މިހާރު ނުފެންނަަތީވެއާ އެކު "ތިޔޭ މިހިތިގެ ވިންދަކީ" ބަލާ މީހުން މިހާރުވެސް ގިނަކަން ފާހަގަކޮށްލެވެއެވެ. ސަބަބަކަށްވީ ދިވެހި ޑްރާމާ އަދި ފިލްމުތަކަށް ލޯބިކުރާ އާއިލާ ތަކުގައި ވެސް އޭރުންސުރެ އެ މަގުބޫލު ޑްރާމާގެ ވާހަކަ ދެކެވިފައި އޮތުމެވެ.\nމިހާރުވެސް ރަށްފުށުގެ އިތުރުން މާލޭ ގޭގޭ ގެ ވެސް ސިޓިންރޫމްތަކުގައި އެ ޑްރާމާ ބަލަން ތިބޭ ޒުވާނުން ގިނަ އެވެ. އެހެން ޗެނަލެއް ބަލަން އިނދެފައި ވެސް ގަޑިން ރޭގަނޑު 11 ޖެހީމައި ޓީވީއެމް އަޅުވާ ޑްރާމާ ބަލަން ވަގުތު ހުސްކުރާ މީހުން ގިނަ ކަމުން އެނގެނީ އަދިވެސް "ތީޔެ މިހިތުގެ ވިންދަކީ"އަށް ބެލުންތެރިންގެ ހިތްތަކުގައި އޮތް ލޯތްބެވެ.\nހުސައިން ސޮބާހް ބެކް މިއުޒިކް ހަދާ ގެނެސްދިން މޮޅު ޑްރާމާގެ ވާހަކަ ދައްކާއިރު އޭގެ ލީޑު ރޯލުން ފެނިގެންދިޔަ މަނިކު އާއި ޝީލާގެ ބަހެއް ނުހިމަނާ މިލިޔުން ފުރިހަމަ ނުވާނެކަން ގަބޫލުކުރެވުނެވެ.\nވ.ފުލިދޫގެ އިތުރުން މާލެ އަދި ވިލިމާލޭގައި މަންޒަރުތައް ކުޅެފައިވާ "ތީޔެ މިހިތިގެ ވިންދަކީ" އާ ބެހޭ ގޮތުން މަނިކު ބުނީ އެއީ އޭނާގެ ފިލްމީ ހަޔާތުގައި ކުރެވުނު ފޮނި މަސައްކަތެއް ކަމަށެވެ. މަނިކު އެ ޑްރާމާގައި ފެނިގެންދިޔައީ ޑަބަލް ރޯލަކުންނެވެ. ޑްރާމާގައި އެއީ އަޔާޒް އެވެ. އެއީ އަދީލް އެވެ.\nއިތުރަށް މަނިކު ބުނީ "ތީޔެ މިހިތުގެ ވިންދަކީ" އަކީ ވަރަށް ހާއްސަ ޑްރާމާއެއް ކަމަށާއި ބެލުންތެރިންގެ ފަރާތުން މެދުނުކެނޑި ޑްރާމާ އަށް ލިބެމުން ދިޔަ ތަރުހީބާއި ތައުރީފަށް ހިތްހަމަޖެހުން ކަމަށެވެ.\nމަނިކު ބުނީ އެ ޑްރާމާގެ 30 ވަރަކަށް އެޕިސޯޑު ދެއްކި އިރު އޭނާ ހުންނާނީ އަތޮޅު ތެރޭގައި ކަމަށާއި ރަށް ރަށުން ވެސް ބޮޑު ތަރުހީބެއް ލިބުނު ކަމަަށެވެ. އަދި ޑްރާމާގައި މަނިކަށް އެންމެ މީރު މުގު ބޮނޑިބަތް ކައްކާފައި ކާން ދައުވަތު ދޭ ކަމަށް ވެސް އޭނާ ބުންޏެވެ.\n"އެއީ ޝީލާ ބައްޕަ ދުނިޔޭގައި އަހަރުމެން ކުރީ ކެންޕެއިން ދަތުރެއް. އެ ދަތުރުން ވެސް އެނގުން ދިވެހިން ގެ ތެރޭގައި ޑްރާމާ މަގުބޫލުކަން. ޑްރާމާގައި އަހަންނަށް އެންމެ މީރު ކާ ތަކެތި ކާން ވެސް ހަދާފަ ބުނާނެ ކާން އަންނަން" މަނިކު ބިންޏެވެ.\nޝީލާ ބުނީ، "ތީޔެ މިހިތުގެ ވިންދަކީ" އަކީ ހުދު އޭނާ އަށް ވެސް ވަރަށް ރީތި ޑްރާމާއެއް ކަމަށާއި އެހާ މަޝްހޫރުވި ޑްރާމާއެއްގެ ލީޑު ރޯލު ކުޅެވުނީތީ ވަރަށް ހިތްހަމަޖެހުން ކަމަށެވެ.\nގެޔެއްގައި ތީޔެ މިހިތުގެ ވިންދަކީ ބަލަނީ….\nއިތުރަށް ޝީލާ ބުނީ ޑްރާމާގައި ކުޅުނު ނާދިޔާ ގެ ކެރެކްޓަރ ވަރަށް ގިނަ ބަޔަކު ބަލައިގަން ކަމަށާއި ރަށްރަށުން ވެސް އެކަން ވަރަށް ބޮޑަށް ފާހަގަވެގެންދިޔަ ކަމަށެވެ. އަދި އެ ދުވަސްވަރު ރަށް ރަށަށް ދިޔުމުން ކަރުގައި މާފަތި އަޅުވައި ކެއުމަށް ދައުވަތު ދީ ހެދި ކަމުންވެސް ފާހަގަވެގެންދިޔައީ "ތިޔޭމިހިޔުގެ ވިންދަކީ"ގެ ކާމިޔާބު ކަން ކަމަށް ޝީލާ ބުންޏެވެ.\nތެދެކެވެ. އޭރުވެސް މިހާރުވެސް އެ ޑްރާމާ ރީއްޗެވެ. ދެހާހުގެ ކުރީ ކޮޅު ބެލުންތެރިންގެ މެދުގައި ވައިގަ ހިފާލި "ތީޔެ މިހިތުގެ ވިންދަކީ"ގެ ވިންދު ގޭގޭ ސިޓިންރޫމްތަކުން އަދި ދިވެހިންގެ ހިތްތަކުން އަދިވެސް ކެނޑިގެނެއް ނުދެއެވެ.\nމުނިފޫހިފިލުވުންދިވެހި ފިލްމު އިންޑަސްޓްރީފިލްމީ މަނިކުޝީލާ ނަޖީބު\n"ކުރި ބޮޑު ދުއާއެއްގެ ނަތީޖާ"\n“60 އަހަރު ވިޔަސް މުސްކުޅިއެއް ނުވޭ”


އެއް ދަންފަޅިއަށް ކިޔަވައި ދިނުމަށް ކިނޮޅަހު ސްކޫލްގައި އިތުރު6ކުލާސްރޫމް އަޅަނީ – Ungoofaaru\nބަނޑޭރިގަނޑު/ޙަބަރު/އެއް ދަންފަޅިއަށް ކިޔަވައި ދިނުމަށް ކިނޮޅަހު ސްކޫލްގައި އިތުރު6ކުލާސްރޫމް އަޅަނީ\nރާއްޖޭގެ ސްކޫލް ތަކަކީ 1 ދަންފަޅިއަށް ކިޔަވައިދޭ ސްކޫލް ތަކަކަށް ހެދުމަށް ސަރުކާރުން ގެންގުޅޭ ސިޔާސަތުގެ ދަށުން ރ.ކިނޮޅަހު ސްކޫލްގައި6ކުލާސް ރޫމް އެޅުމަށް ބޭނުންވާ ފައިސާ ހަމަޖެހިއްޖެ ކަމަށް ފޮރިން މިނިސްޓްރީން ހާމަކުރައްވައިފިއެވެ. ފޮރިން މިނިސްޓްރީން ހާމަ ކުރެއްވި ގޮތުގައި މި ފައިސާ ހަމަ ޖެހިފައި ވަނީ އިންޑިއާ ސަރުކާރުން ރާއްޖެއަށް ދީފައިވާ 6.9 މިލިއަން ޑޮލަރުގެ ހިލޭ އެހީގެ ތެރެއިންނެވެ.\nފޮރިން މިނިސްޓްރީން ހާމަކުރި ގޮތުގައި އިންޑިއާ ސަރުކާރުގެ ހިލޭ އެހީގެ ތެރެއިން ރ.ކިނޮޅަސް އަދި ނ.ޅޮޮހީ ސްކޫލްގައި، ކޮންމެ ސްކޫލެއްގައި6ކުލާސް ރޫމް އެޅުމަށް އިންޑިއާ ސަރުކާރުގެ ހިލޭ އެހީގެ ގޮތުގައި 12 މިލިއަން ދިވެހި ރުފިޔާ ލިބިފައިވާ ކަަމަށެވެ. ފޮރިން މިނިސްޓްރީން ނެރެފައިވާ ބަޔާނެއްގައި ބުނެފައިވާ ގޮތުގައި މި ސްކޫލްތަކަށް އަލަށް އިތުރު ކުރާ މި ކުލާސް ރޫމްތަކަކީ މި ސްކޫލްތަކުގައި 1 ދަންފަޅިއަށް ކިޔަވައިދޭން ފެށުމަށް ބޭންނުންވާ ކުލާސްރޫމެވެ.\nފޮރިން މިނިސްޓްރީން އިތުރަށް ބުނި ގޮތުގައި މި ހިލޭ އެހީ ދިވެހި ސަރުކާރަށް ދިނުމަށް އެއްބަސްވެފައި ވަނީ މި އަހަރުގެ މާރޗު މަހު 17 އިން 18 އަށް އިންޑިއާގެ މިނިސްޓަރ އޮފް އެކްސްޓާނަލް އެފެއާޒް ސުޝްމާ ސުވަރާޖް ރާއްޖެއަށް ކުރެއްވި ރަސްމީ ދަތުރުފުޅުގައެވެ.\nރ.ކިނޮޅަސް ކިނޮލަހު ސްކޫލް\nކިނޮޅަހުގައި ބިދޭސީންނަށް ޙާއްސަ ރޯދަވީއްލުމެއް ބާއްވައިފި\nލީފް ފޮޓޯސްގެ ފަރާތުން ކިނޮޅަހުގެ ގޮނޑުދޮށް ސާފުކުރުމުގެ ޕްރޮގުރާމެއް ކުރިއަށް ގެންގޮއްސި


snake plant: Faahaanaa theyrey ufedhey viha maadhaa nahthaalaa gahe - AO News\nސްނޭކް ޕްލާންޓް: ފާހާނާތެރޭ އުފެދޭ ވިހަ މާއްދާތައް ނައްތާލާ ގަހެއް\nސްނޭކް ޕްލާންޓް އަކީ ގޭތެރޭގައި ގެންގުޅޭ ގަސްތަކުގެ ތެރެއިން އެންމެ ފަސޭހައިން ހެދޭ، އަދި ގޭތެރޭގެ ވައި ސާފުކޮށްދޭ ގަހެއް ކަމަށް ނާސާއިން ފާސް ކޮށްފައިވާ ގަހެކެވެ. ސްނޭކް ޕްލާންޓްގެ ވަރަށް ގިނަ ވައްތަރުތައް ހުރެއެވެ. ފެންނަ ފެނުމަށް މި ގަހަކީ އެހެން ގަސްގަހާ ތަފާތު ގަހެކެވެ. ފަތްތައް ހުންނަނީ ބިމުން ފަޅާފަ އެވެ. މި ގަހަކީ ގެންގުޅެން ފަސޭހަ އަދި މަޑު އަލީގަވެސް، ގަދަ އަލީގަވެސް ހެދޭ ގަހެކެވެ. އަދި ފާހާނާތެރޭ އުފެދޭ ވިހަ މާއްދާތައް ނައްތާލާ ގަހަކެވެ.\nގަހަށް ފެން ދިނުން: މި ގަހަށް ފެން ދޭންޖެހޭނީ ވެލިގަނޑު އެއްކޮށް ހިކުމުންނެވެ. ނުވަތަ ކޮންމެ ފަނަރަ ދުވަހަކުން އެއްދުވަހު ފެންދިނަސް ރަނގަޅުވާނެއެވެ. މި ގަހަށް ފެންދޭ އިރު އެންމެ ބޮޑު އިސްކަމެއް ދޭންޖެހޭ އެއްކަމަކީ ސީދާ ގަހުގެ ފަތްތަކަށް ފެން އެޅުމުގެ ބަދަލުގައި ހަމައެކަނި ވެލިގަނޑަށް ފެންއެޅުމެވެ، އެކަށީގެންވާވަރަށް ވުރެ ގިނައިން ފެން ދޭނަމަ ފަތުގެ ވަށައިގެން ހުންނަ ރީނދޫ ބައި ފަހަރެއްގައި ފަސޭހައިން ހިކިދާނެ އެވެ.\nފިނިތަނެއްގައި ގަސް ނުބެހެއްޓުން: މިގަހަކީ ހޫނު ތަންތަނުގައި ރީއްޗަށް ހެދި އަވަހަށް ބޮޑުވާ ގަހެކެވެ. އެހެންކަމުން އޭސީ ކޮޓަރި، ސިޓިންރޫމްގައި ގަސް ބަހައްޓާފައި ހުންނަނަމަ ހެދި ބޮޑުވުން ލަސްވެ، ގަހުގެ ކުލަ ފަނޑުވުން އެކަށީގެންވެއެވެ. އެހެންނަމަވެސް އޭސީ ކޮޓަރި/ސިޓިންރޫމްގައި ވެސް މިގަސް މަރުނުވެ ހުންނާނެއެވެ.\nވެލިގަނޑު: މި ގަހަށް އެންމެ ރަނގަޅީ ފެން ހަރުނުލާ، ދޫ ވެލިގަނޑެކެވެ. މާގިނައިން ބޮނބިކުނޑި އެކުލެވޭނަމަ މާގިނައިރު ފެން ހަރުލާފައި ހުރެދާނެއެވެ. މި ގަހުގެ ވެލިގަނޑު ކޮންމެ 8-10 މަހުން ބަދަލުކުރިއަސް ރަގަޅުވާނެއެވެ.\nއިރުގެ އަލި: މި ގަހަކީ އިރުގެ ސީދާ އަލި މާ ބޮޑަށް ބޭނުންވާ ގަހެއް ނޫނެވެ. މި ގަސް އެންމެ ރީތިކޮށް ހެއްދޭނީ ކޮންމެވެސް ވަރަކަށް އިރުގެ ނުސީދާ އަލިކަން ލިބޭ ތަނެއްގައެވެ.


PSG in Liverpool haaskollaifi | Mihaaru\nލަނޑު ޖެހުމަށް ފަހު އެމްބާޕޭ އާއި ނޭމާ އުފާފާޅުކުރަނީ.-- ފޮޓޯ: އޭއެފްޕީ\n29 ނޮވެމްބަރ 2018 - 09:462comments\nގްރޫޕް ސީގެ އެއް ވަނައިގައި އޮތީ ރޭ ސާބިއާގެ ރެޑްސްޓާ ބެލްގްރޭޑް އަތުން 3-1 އިން މޮޅުވި އިޓަލީގެ ނަޕޯލީ އެވެ. އެ ޓީމަށް ފަސް މެޗުން ނުވަ ޕޮއިންޓް ލިބިފައިވާއިރު، ޕީއެސްޖީ ދެ ވަަނަ އަށް އެރީ ފަސް މެޗުން އަށް ޕޮއިންޓް ހަމަކޮށްގެންނެވެ. ލިވަޕޫލް ތިން ވަނައިގައި އޮތީ ފަސް މެޗުން ހަ ޕޮއިންޓާ އެކު އެވެ. ގްރޫޕްގެ އެންމެ ފުލުގައި އޮތް ރެޑްސްޓާގެ އޮތީ ހަތަރު ޕޮއިންޓެވެ.\nލިވަޕޫލަށް މުބާރާތުގެ ދެ ވަނަ ބުރުން ފުރުސަތު ލިބެން އޮތީ ފަހު މެޗުގައި އަންނަ މަހު 11 ވަނަ ދުވަހު ނަޕޯލީ އަތުން މޮޅުވެގެންނެވެ. ލިވަޕޫލް ދަނޑުގައި ކުޅޭ މި މެޗުން 1-0 އިން މޮޅުވެގެން ވެސް ލިވަޕޫލަށް ދެ ވަނަ ބުރަށް ދެވޭނެ އެވެ. އެކަމަކު ނަޕޯލީ އިން ލަނޑެއް ޖަހައިިފިނަމަ ލިވަޕޫލަށް ދެ ވަނަ ބުރުގެ ފުރުސަތު ލިބެން އޮތީ ދެ ގޯލުގެ ތަފާތުން މޮޅުވެގެންނެވެ. އެ މެޗު އެއްވަރުކޮށްލައިގެން ވެސް ނަޕޯލީ އަަށް ދެ ވަނަ ބުރުގެ ފުރުސަތު އެބައޮތެވެ.\nމިއީ ޔޫރަޕްގައި މުއްސަނދި ތާރީހެއް އޮންނަ ލިވަޕޫލް މުބާރާތުގެ ގްރޫޕް ސްޓޭޖުގައި ރަށުންބޭރުގައި ކުޅުނު ތިން މެޗުން ވެސް ބަލިވި ފުރަތަމަ ފަހަރެވެ. ރޭގެ މެޗަށް ފަހު ލިވަޕޫލްގެ ކޯޗު ޔާގެން ކްލޮޕް ވަނީ ޕީއެސްޖީން ދެއްކި ހިތްވަރަށް ތައުރީފްކޮށްފަ އެވެ. އަދި ރޭގެ ނަތީޖާ ނުކުތްގޮތުން ލިވަޕޫލަށް ހުރިހާ ދޮރެއް ބަންދުނުވާ ކަމަށާއި ފަހު މެޗުގައި ރަނގަޅު ނަތީޖާއެއް ނެރެ ދެ ވަނަ ބުރަށް ދެވޭނެ ކަމުގެ ޔަގީންކަން އެބައޮތް ކަމަަށެވެ.\nރޭގެ މެޗު ފަށައިގެން ފުރަތަމަ މިނިޓުން ފެށިގެން ޕީއެސްޖީން ދިޔައީ ލިވަޕޫލް ފަހަތަށް ބާރު ބޮޑުކުރަމުންނެވެ. ނޭމާ އާއި ކިލިއަން އެމްބާޕޭ އަށް ލިބޭ ބޯޅަތަކުގައި ލިވަޕޫލް ޑިފެންޑަރުންނަށް ހިފަހައްޓަން އުނދަގޫވި އެވެ. މި ދެ ކުޅުންތެރިން ވަނީ އަނިޔާއިން ރަނގަޅުވެ ރޭގެ މެޗުގައި ރަނގަޅު ކުޅުމެއް ދައްކައިފަ އެވެ. ޕީއެސްޖީން ލީޑުނެގީ މެޗުގެ 13 ވަނަ މިނިޓްގައި ސްޕެއިނުގެ ފުލްބެކް ހުއާން ބަނާޓް ޖެހި ގޯލުންނެވެ.\nޕީއެސްޖީގެ ދެ ވަނަ ލަނޑު މެޗުގެ 37 ވަނަ މިނިޓްގައި ޖެހީ ނޭމާ އެވެ. ޕީއެސްޖީގެ އެޑިސަން ކަވާނީ ޖެހި ބޯޅަ ލިވަޕޫލްގެ ކީޕަރު އެލިސަން ބެކާ އަތުގައި ޖެހިފައި ނުކުތް ވަގުތު ނޭމާ ވަނީ ފަސޭހަކަމާ އެކު އެ ބޯޅަ ގޯލުގެ ތެރެއަށް ފޮނުވާލައިފަ އެވެ. މި ލަނޑާ އެކު ނޭމާ ވެފައިވަނީ ޗެމްޕިއަންސް ލީގުގައި އެންމެ ގިނަ ލަނޑު ޖެހި ބްރެޒިލްގެ ކުޅުންތެރިއާ އަށެވެ.\nފުރަތަމަ ހާފުގެ ފަހު މިނިޓްގައި ލިވަޕޫލަށް އުއްމީދެއް ހޯދައިދިނީ ޖޭމްސް މިލްނާ އެވެ. ލިވަޕޫލްގެ ސަޑިއޯ މާނޭ އަށް ޕީއެސްޖީގެ އެންހެލް ޑި މާރިއާ ކުރި ފައުލަކަށް ރެފްރީ ދިން ޕެނަލްޓީ މިލްނާ ވަނީ ޕީއެސްޖީގެ ތަޖުރިބާކާރު ކީޕަރު ޖިއަންލުއީޖީ ބުފޮން އަށް ފުރުސަތެއް ނުދީ ކާމިޔާބުކޮށްފަ އެވެ.\nޗެމްޕިއަންސް ލީގުގެ ގްރޫޕް ޑީގައި ރޭ ޕޯޓޯ ވަނީ ކުޅުނު މެޗުން 3-1 އިން ޖަރުމަނުގެ ޝާލްކާ ބަލިކޮށް ދެ ވަނަ ބުރުން ޖާގަ ޔަގީންކޮށްފަ އެވެ. މި މެޗުން ބަލިވި ޝާލްކާ އަށް ވެސް ވަނީ ދެ ވަނަ ބުރުން ފުރުސަތު ލިބިފަ އެވެ. މި ގްރޫޕުގައި ރޭ ކުޅުނު އަނެއް މެޗުން ރަޝިއާގެ ލޮކޮމޯޓިވް މޮސްކޯ ވަނީ 2-0 އިން ތުރުކީގެ ގަލަސަތަރާއި ބަލިކޮށްފަ އެވެ.


Muzaaharaa nukoh rayyithunn maithirvegen thibenvee: Modi\nމުޒާހަރާނުކޮށް ރައްޔިތުން މައިތިރިވެގެން ތިބެންވީ: މޯދީ\nއިންޑިއާގެ ބޮޑުވަޒީރު ނަރެންދްރާ މޯދީ- ސިޓިޒެންޝިޕް ގާނޫނު ދިފާއުކުރުމަށް ދަނީ މަސައްކަތްކުރަމުން\nމުސްލިމް ނޫން އެހެން ދީންތަކުގެ މީހުންނަށް އިންޑިއާގެ ރަށްވެހިކަން ލިބޭ ގޮތަށް ހެދި ގާނޫނާ ދެކޮޅަށް މިހާރު ހިނގަމުންދާ މުޒާހަރާތައް ހުއްޓާލައި، ރައްޔިތުން މައިތިރިވެގެން ތިބުމަށް އިންޑިއާގެ ބޮޑުވަޒީރު ނަރެންދްރާ މޯދީ ވިދާޅުވެއްޖެ އެވެ.\nއިންޑިއާގެ އެކި ހިސާބުތަކުގައި މިހާރު ކުރަމުންދާ މުޒާހަރާތަކަކީ މުސްލިމް ނޫން މީހުނަށް ރަށްވެހިކަން ލިބިދޭގޮތަށް ސިޓިޒެންޝިޕް ގާނޫނަށް އިސްލާހު ގެނައުމާ ގުޅިގެންނެވެ. ހިންދީ ދީނުގެ ފަލްސަފާއަށް އިސްކަން ދީ، އިންޑިއާއަކީ ހަމައެކަނި ހިންދޫންގެ ތަނެއްގެ ގޮތުގައި ވިސްނައިދޭން މަސައްކަތް ކުރަމުން އަންނަ ކަމުގެ ތުހުމަތު އެޅިފައިވާ ބީޖޭޕީ ސަރުކާރުން ހެދި ގާނޫނާ ދެކޮޅަށް ހިންގާ ހަމަނުޖެހުންތަކުގައި މިހާތަނަށް ހަ މީހަކު ވަނީ މަރުވެފަ އެވެ.\nމި އެންމެން މަރުވީ މުޒާހަރާގެ ތެރެއިން ފުލުހުން ބަޑި ޖެހުމުންނެވެ. މިކަމުގެ ތަހުގީގު މިހާރު ފަށާފައިވާއިރު މައްސަލައާ ގުޅިގެން އަދި އެއްވެސް ކަހަލަ ފިޔަވަޅެއް އަޅާފައެއްނުވެ އެވެ. ބަޑި ޖެހި ފުލުހުން އަދިވެސް ގެންދަނީ މުޒާހަރާ ކޮންޓްރޯލް ކުރުމުގައި ހަތިޔާރާއެކު ބައިވެރިވަމުންނެވެ.\nމުޒާހަރާގެ ބައިވެރިން ވެސް ގެންދަނީ މަގުމަތީގައި ހުރި ސަރުކާރުގެ އުޅަނދުތަކުގައި އަލިފާން ރޯކުރަމުންނެވެ. ނަމަވެސް ސަލާމަތީ ބާރުތަކުން ބަޑި ޖަހަން ޖެހޭ ހިސާބަށް އަމަލުތައް ގޮސްފައިނުވާ ކަމަށް އިންސާނީ ހައްގުތަކަށް ވަކާލާތުކުރާ ޖަމިއްޔާތަކުން ވަނީ ބުނެފަ އެވެ.\nމޯދީ ގެންދަވަނީ ތަކުރާރުކޮށް ސިޓިޒެންޝިޕް ބިލަށް ގެނައި އިސްލާހު ދިފާއު ކުރައްވަމުންނެވެ. މޯދީ ވިދާޅުވީ، ގާނޫނަށް ގެނައި އިސްލާހާ ގުޅިގެން އެއްވެސް ރައްޔިތަކު ކަންބޮޑުވާން ނުޖެހޭނެ ކަމަށެވެ. އަދި އެއީ ވަކި ބަޔަކަށް އަމާޒުކޮށްގެން ގެނައި އިސްލާހެއް ނޫން ކަމަށެވެ. ނަމަވެސް އިސްލާހުގައި ވާގޮތުން އިންޑިއާގެ އައްސާމްގައި އުޅެމުންދާ މުސްލިމުންނަށް ރަށްވެހިކަން ނުލިބޭނެ އެވެ. އަދި އެމީހުންގެ ނަން ދަފްތަރު ގައިވެސް ހިމާނާފައިނުވެ އެވެ.\nސިޓިޒަންޝިޕް އިސްލާހަކީ، އދ. ގެ އިންސާނީ ހައްގުތަކާ ބެހޭ އޮފީހުން ވެސް ސިފަކުރި ގޮތުގައި، ތަފާތުކުރުމުގެ މައްޗަށް ބިނާކޮށްފައިވާ ގާނޫނެކެވެ. އެ ގާނޫނާ ދެކޮޅު އިންޑިއާ މީހުންނާއި އިންޑިއާގެ މުސްލިމުން ގަބޫލުކުރަނީ ހުރިހާ ވެސް މަގުސަދަކީ މުސްލިމުން ތަފާތުކުރުން ކަމަށެވެ.


Finland in miadhu current kandaalaane\nފިންލޭންޑް ނޭޓޯގައި ވައިވެރިވެއްޖެ ނަމަ ރަޝިއާއިން އިތުރު ފިޔަވަޅު އަޅާނެކަން އޮތީ އަންގާފައި\nރަޝިއާއިން ފިންލޭންޑަށް ފޯރު ކޮށްދެމުން ގެންދާ ކަރަންޓް މިއަދު ކަނޑާލާނެ އެވެ. ފިންލޭންޑުން ކަރަންޓް ކަނޑާލަނީ ނޭޓޯގައި ބައިވެރިވުމަށް އެ ގައުމުން ހުށަހެޅުމުންނެވެ.\nފިންލޭންޑުން ނޭޓޯގައި ބައިވާނެ ކަމަށް ބުނެ ޝައުގުވެރިކަން ފާޅުކުރި ހިސާބުން ރަޝިއާ ވަނީ ނޭޓޯގައި ބައިވެރި ނުވުމަށް ފިންލޭންޑަށް އިންޒާރު ދީފަ އެވެ. އަދި ނޭޓޯ ޖަމާއަތުގައި ބައިވެރިވެއްޖެ ނަމަ ރަޝިއާގެ ކަރަންޓާއި ގޭސް ކަނޑާލާނެ ކަމަށް އޮތީ ބުނެފަ އެވެ.\nފިންލޭންޑަށް ކަރަންޓް ދިނުމުގައި މެދުވެރިއެއްގެ ބައި އަދާކުރާ ރާއޯ ނޯޑިކުން ބުނާ ގޮތުން ކަރަންޓް ކަނޑާލުން ނޫން ގޮތެއް މި ވަގުތަކަށް ނެތެވެ. އަދި ބުނީ މޭމަހު މިހާތަނަށް ފޯރުކޮށްދިން ކަރަންޓަށް ފައިސާ ލިބިފައި ނުވާ ކަމަށެވެ.\nރަޝިއާ އާއި ހުޅަނގު ޔޫރަޕްގެ ބައެއް ގައުމުތަކާ އެކު އޮތް ގުޅުމަށް ބުރޫ އަރާފައި ވަނީ ޔުކްރޭން ހަނގުރާމައާ ގުޅިގެންނެވެ. ޔުކްރޭނަށް ޖެހިފައި އޮތް ފަދަ ހާލަތެއް މެދުވެރިވެދާނެ ކަމަށް ބުނެ ބައެއް ގައުމުތަކުން ވަނީ ނޭޓޯގައި ބައިވެރިވާން ޝައުގުވެރިކަން ފާޅުކޮށްފަ އެވެ. އެހެން ނަމަވެސް ރަޝީއާ ބުނާ ގޮތުން ފިންލޭންޑާއި ސްވިޑަންއިން ނޭޓޯގައި ބައިވެރި ވުމަކީ ރަޝިއާގެ ރައްކާތެރިކަމަށް އޮތް ބޮޑު ބިރެކެވެ.\nރައޯ ނޯޑިކުން ބުނީ ކަރަންޓް ސަޕްލައި ކުރުމަށް ކުރިމަތިވެފައި އޮތް ދަތިކަން ދިގުލައިގެން ނުދާނެ ކަމަށް އުންމީދުކުރާ ކަމަށެވެ. އެހެން ނަމަވެސް ވަގުތީ ދަތިކަމެއް ކަސްޓަމަރުންނަށް ކުރިމަތިވެދާނެ ކަމަށެވެ.\nފިންލޭންޑްގެ އޮފިޝަލުން ބުނާ ގޮތުން ރަޝިއާގެ ކަރަންޓް ކަނޑާލުމަކުން ލިބޭނެ މާބޮޑު ގެއްލުމެއް ނެތެވެ. އެހެން ގައުމުތަކުގެ އެހީގައި، ސްވިޑަންއިން ކަރަންޓް ލިބޭނެ ކަމަށް ވެސް އޮފިޝަލުން ބުނެ އެވެ.\nނޭޓޯގައި ބައިވެރިވެއްޖެ ނަމަ ފިންލޭންޑުން ގޭސް ކަނޑާލާނެ ކަމަށް ރަޝިއާއިން ބުނި ބުނުމަށް އަދި އަމަލީ ސިފައެއް ނުގެނެ އެވެ. އެހެން ނަމަވެސް ދެގައުމުގެ ގުޅުން މަޝްވާކޮށްގެން ހައްލުނުވާ ހިސާބަށް ހިނގައްޖެ ނަމަ ފިންލޭންޑަށް ދަތިތަކެއް ކުރިމަތިވާނެ އެވެ. އަދި ރަޝިއާގެ މާލީ ހާލަތަށް ފުސްބުރާނެ އެވެ.\nރަޝިޔާ ސްވިޑެން ނޭޓޯ + ޕޮލިޓިކްސް ފިންލޭންޑް ޔުކްރެއިން


ISA STREET CUP 2018\nby vomadmin June 18, 2018\nފިތުރު އީދުގެ މުނާސަބާ ފާހަގަކުރުމުގެ ގޮތުން މިމަހުގެ 14 ވަނަ ދުވަހުގެރޭ ” އައިއެސްއޭ ސްޓްރީޓް ކަޕް 2018 ” ގެ ނަމުގައި މީދޫ ފުޓްސަލް ދަނޑުގައި ފެށިގެން ކުރިއަށްދާ ފުޓްބޯޅަ މުބާރާތުގައި ރޭގެ ނިޔަލަށް 16 މެޗް ކުޅެވިއްޖެވެ.\n10 ޓީމް ބައިވެރިވި މިމުބާރާތުގެ މެޗްތައް ކުރިއަށް ގެންދަނީ ދެގްރޫޕަކަށް ބަހާލައިގެން ކޮންމެ ގްރޫޕެއްގައި5ޓީމް ހިމެނޭ ގޮތަށެވެ.\nމިގޮތުން ގްރޫޕް އޭގައި ހިމެނެނީ އާޔާއިއައްދާއި ، ހުޅުދޫ ޔޫތު ، ބީރިކަނާ ، ބްރަދާސް ޔުނައިޓެޑް އަދި ގައުމު ވެޓްރެންސްއެވެ.\nގްރޫޕް ބީގައި ހިމެނެނީ ހިރިގާ ، ޔުނައިޓެޑް ބްރަދާސް ، އަޚުން ، ޓާމިނޭޓާރސް އަދި ހުޅުމީދޫ ޕޮލިސްއެވެ.\nމިމުބާރާތުގެ ގްރޫޕް އޭގައި މިހާތަނަށް ކުޅެވުނު މެޗްތަކުން3މެޗް ކުޅެގެން އެއްމެޗުން ދެރަވެ2މެޗުން މޮޅުވެ6ޕޮއިންޓް ލިބިގެން ގްރޫޕްގެ އެއްވަނާގައި މިވަގުތު އޮތީ ބްރަދާސް ޔުނައިޓެޑެވެ.4މެޗު ކުޅެގެން އެއްމެޗުން ދެރަވެ ދެމެޗުން އެއްވަރުވެ އެއްމެޗުން މޮޅުވެ5ޕޮއިންޓް ލިބިފައިވާ ހުޅުދޫ ޔޫތާއި3މެޗު ކުޅެގެން ދެމެޗުން އެއްވަރުވެ 1 މެޗުން މޮޅުވެ5ޕޮއިންޓް ލިބިފައިވާ އާޔާއިއައްދާއި އަށް ގްރޫޕް އޭގެ ދެވަނަ ލިބޭއިރު3މެޗް ކުޅެގެން ތިންމެޗުވެސް އެއްވަރުވެ3ޕޮއިންޓް ލިބިފައިވާ ބީރިކަނާއަށް ލިބެނީ ގްރޫޕް ބީގެ3ވަނައެވެ.3މެޗު ކުޅެގެން ދެމެޗުން ދެރަވެ އެއްމެޗުން އެއްވަރުވެ 1 ޕޮއިންޓް ލިބިފައިވާ ގައުމު ވެޓްރެންސްއަށް ލބެނީ ގްރޫޕް ބީގެ4ވަނަ އެވެ.\nގްރޫޕް ބީގެ މެޗްތަކަށް ބަލާއިރު ކުޅުނު4މެޗުން 12 ޕޮއިންޓް ލިބިގެން ގްރޫޕް ބީގެ 1 ވަނަ ލިބެނީ ހިރިގާއަށެވެ. ގްރޫޕް ބީގެ ދެވަނަ ލިބެނީ3މެޗު ކުޅެގެން 1 މެޗުން ދެރަވެ2މެޗުން މޮޅުވެ6ޕޮއިންޓް ލިބިފައިވާ ޔުނައިޓެޑް ބްރަދާސްއަށެވެ. މި ގްރޫޕްގައި އަޚުންނާއި ހުޅުމީދޫ ޕޮލިސްއަށް3މެޗު ކުޅެގެން 1 މެޗުން މޮޅުވެ2މެޗުން ދެރަވެގެން ލިބިފައިވަނީ3ޕޮއިންޓެވެ. މިގްރޫޕްގައި ހަމްޒާގެ ކެޕްޓަންގެ ދަށުގައި ކުޅޭ ޓާމިނޭޓާކުޅުނު3މެޗުންވެސް ދެރަވެފައިވާތީ އެޓީމަށް އަދި މިހާތަނަށް ޕޮއިންޓެއް ލިބިފައެއް ނުވެއެވެ.\nމިމުބާރާތުގައި މިރޭވެސް4މެޗު ކުޅުމަށްވަނީ ހަމަޖެހިފައެވެ. މިރޭ ކުޅުމަށް ހަމަޖެހިފައިވާ މެޗްތަކުގެ ކުޅުންވެސް ފެށުމަށް ހަމަޖެހފައިވަނީ 8:30 ގައެވެ.\nއަތޮޅުމަދަރުސާ ބަލިކޮށް ޝަރަފުއްދީން ޗެމްޕިއަންކަން ހޯދައިފި\nއައްޑޫސިޓީ މައިލޯ އިންޓަރ ސްކޫލް ފުޓްބޯޅަ މުބާރާތުގެ 16 އަހަރުން ދަށުގެ ޗެމްޕިއަންކަން ޝަރަފުއްދީން ސްކޫލް ހޯދައިފިއެވެ. ޝަރަފުއްދީން ...


Hafthaa bandhuga Bhutan ge bodu vazeeru bali meehunah faruvaa dhenee\nބޫޓާން ގެ ބޮޑުވަޒީރު ލޮޓޭ ޝެރިންގް -- ފޮޓޯ: އޭއެފްޕީ\nހަފްތާ ބަންދުގައި ބޫޓާނުގެ ބޮޑުވަޒީރު ބަލި މީހުންނަށް ފަރުވާދެނީ\nބޫޓާން ގައި ޑރ. ލޮޓޭ ޝެރިންގް ކޮންމެ ހޮނިހިރު ދުވަހަކުވެސް ބަލި މީހުންނަށް ފަރުވާދެ އެވެ. އޭނާ ހާއްސަވަނީ ސާޖަރީތަކަށެވެ. އެކަމަކު ހަފްތާގެ ރަސްމީ މަސައްކަތް އޮންނަ ދުވަސްތަކާއި ވަގުތުތަކުގައި ލޮޓޭ ޝެރިންގް އަކީ އެގައުމުގެ ބޮޑު ވަޒީރެވެ.\n"މިކަމަކީ ސްޓްރެސް ފިލުވަން ކުރާ ކަމެއް،" ބޫޓާންގެ ބޮޑުވަޒީރު ވިދާޅުވި ކަމަށް އޭއެފްޕީން ރިޕޯޓު ކުރެ އެވެ. 750،000 މީހުންގެ އާބާދީއެއް އޮންނަ ބޫޓާނުގެ ތިންވަނަ ޑިމޮކްރެޓިކް އިންތިހާބުގައި އޭނާ އިންތިހާބުވީ މިދިޔަ އަހަރު އެވެ.\n"ބައެއް މީހުން ގޮލްފް ކުޅެނީ، އަނެއް ބަޔަކު އާޗަރީ (ތީރު ޖެހުން)، އަޅުގަނޑު އެންމެ ކުރާ ހިތްވާ ކަމަކަީ އޮޕަރޭޝަން ކުރުން. އަހަރެން މި ހޮސްޕިޓަލުގައި ހޭދަ ކުރަނީ ހަފްތާ ބަންދު ދެދުވަސް އެކަނި،" އުމުރުން 50 އަހަރުގެ ޝެރިންގް ވިދާޅުވި އެވެ.\nދުނިޔޭގެ "ގްރޮސް ނެޝަނަލް ހެޕިނެސް" ނުވަތަ އެންމެ އުފާވެރި ގައުމުތައް ބަލާ މިންގަނޑުން ލިސްޓުގެ އެއްވަނައިގައި އުޅެނީ ފަރުބަދަ މަތީ ގައުމެއް ކަމަށްވާ ބޫޓާނެވެ. އެގައުމުގެ 60 އިންސައްތަ ޖަންގަލި އޮންނަނީ އަދިވެސް އެންމެ ކުރިން އޮތް ގޮތަށް ބާއްވާފަ އެވެ.\nވެރިރަށް ތިމްޕޫގައި ޓްރެފިކް ލައިޓެއް ނުހުރެ އެވެ. ދުންފަތުގެ ވިޔަފާރި ކުރުން މަނަ އެވެ. އަދި ޓީވީ ބެލުން ހުއްދަވީވެސް 1999 ވަނަ އަހަރުގަ އެވެ. ނަމަވެސް ކޮރަޕްޝަނާއި، ފަގީރުކަމާއި، ގޭންގުތަކާއި، ވަޒީފާ ނެތުމުގެ މައްސަލަ އެގައުމަށް ވެސް ދިމާވެ އެވެ.\nބޫޓާން މީހުން ރޯދަމަސް


މޯބައިލް ސްޓޭޝަނުގައި ވޯޓުލުމަށް ރަޖިސްޓަރީ ކުރުން\n23 ސެޕްޓެމްބަރ 2018 ވާ އާދިއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބުގައި އެމީހަކު ރަށްވެހިވެފައިވާ ތަން ނޫން އެހެން ތަނެއްގައި ވޯޓުލުމަށް ބޭނުންވާ ފަރާތްތައް ވިލިގިނލީގައި ރަޖިސްޓަރީވުމުގެ ފުރުޞަތު 17 ޖުލައި 2018 ވާ އަންގާރަ ދުވަހުން ފެށިގެން 11 އޯގަސްޓު 2018 ވާ ހޮނިހިރު ދުވަހުގެ ނިޔަލަށް ހުޅުވާލައިފީމެވެ.\nމިކަމަށް އެދި ހުށަހަޅާނީ "ރަށްވެހިވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އެދޭ ފޯމު" އިންނެވެ. މި ފޯމު ދޫކުރުމާއި ބަލައިގަތުމުގެ އިންތިޒާމް ހަމަޖެހިފައިވަނީ ވިލިގިނލީގައިނަމަ ވިލިގިނލީ ފެރީ ޓާމިނަލްގައި ޤާއިމު ކުރެވިފައިވާ ސްޓޭޝަނުންނެވެ. އަދި މިފޯމު ކޮމިޝަނުގެ ވެބްސައިޓް (www.elections.gov.mv) އިން ޑައުންލޯޑް ކުރެވެންވެސް ހުންނާނެއެވެ.\nކުރީގެ އިންތިޚާބެއްގައި، ރަށްވެހިވެފައިވާ ރަށް ނޫން އެހެން ރަށެއްގައި ވޯޓުލުމަށް ރަޖިސްޓަރީ ކޮށްފައިވީ ނަމަވެސް ރިޔާސީ އިންތިޚާބު 2018 ގައި ރަށްވެހިވެފައިވާ ރަށް ނޫން އެހެން ރަށެއް ނުވަތަ ތަނެއްގައި ވޯޓުލުމަށް ރަޖިސްޓަރީ ކުރަން ޖެހޭނެއެވެ.\nވިލިގިނލީ ފެރީ ޓާމިނަލްގައި ފޯމު ބަލައިގަތުން އޮންނާނީ 17 ޖުލައި 2018 ވާ އަންގާރަ ދުވަހުން ފެށިގެން 11 އޯގަސްޓު 2018 ވާ ހޮނިހިރު ދުވަހުގެ ނިޔަލަށް، ރަސްމީ ބަންދު ނޫން ކޮންމެ ދުވަހަކު ހެދުނު 10:00 އިން މެންދުރުފަހު :0003 އަށެވެ. އަދި ރަސްމީ ބަންދު ދުވަސްތަކުގައި ކޮންމެ ދުވަހަކު ހެދުނު 10:00 އިން މެންދުރުފަހު 03:00 އަށެވެ. ހުކުރު ދުވަހު ފޯމު ބަލައިގަތުމަށް ހަމަޖެހިފައިވަނީ މެންދުރުފަހު 03:00 އިން ހަވީރު 05:00 އަށެވެ.\nރަށްވެހިވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އެދޭ ފޯމު


Barcelona Molhuvi Iru Inter Milan Kairin Dortmund Ah Salaamatheh Nuvevun - Vaguthu\nބާސާ މޮޅުވިއިރު އިންޓަ ކައިރިން ޑޯޓްމަަންޑަށް ސަލާމަތެއް ނުވެވުން\nޔުއެފާ ޗެންޕިއަންސް ލީގުގެ ގްރޫޕް ސްޓޭޖުގައި ސްލާވިއާ ޕްރާގްގެ މައްޗަށް ކުރިހޯދައި ބާސެލޯނާ އިން ގްރޫޕް އެފްގެ އެންމެ ކުރީގައި ހަމަޖެހިލައިފި އެވެ.\nޗެމްޕިއަންސް ލީގުގެ ގްރޫޕް ސްޓޭޖުގެ ތިންވަނަ ރައުންޑްގައި ރޭ ޗެކް ރިޕަބްލިކްގެ ޕްރާގުގެ މައްޗަށް ސްޕްއިންގެ ބާސެލޯނާ އިން ކުރިހޯދީ 2-1 ގެ ނަތީޖާއަކުންނެވެ. ޕްރާގުގެ ދަނޑުގައި ކުޅުނު މި މެޗުގައި ބާސާ އިން ޖެހި ފުރަތަމަ ލަނޑު ފުރަތަމަ ހާފުގެ ތިންވަނަ މިނެޓުގައި ބްރެޒިލްގެ އަރްތުރް ތަނަވަސްކޮށްދިން ފުރުސަތެއްގަައި ކާމިޔާބުކޮށްދިނީ ކެޕްޓަން ލިއޮނެލް މެސީ އެވެ. މެސީގެ މި ލަނޑާއެކު އޭނާ ވެފައިވަނީ ޖެހިޖެހިގެން ފަނަރަ ސީޒަނުގައި ޗެމްޕިއަންސް ލީގުގައި ލަނޑުޖެހި ފުރަތަމަ ކުޅުންތެރިއާ އަށެވެ.\nރޭގެ މެޗުގެ ދެވަނަ ހާފު ޕްރާގުން ފެށީ ވަރުގަދަ ކޮށެވެ. އޭގެ ނަތީޖާއެއްގެ ގޮތުން 50 ވަނަ މިނެޓުގައި ޖަން ބޮރިލް ވަނީ ލަނޑެއް ޖަހަައި ޕްރާގަށް މެޗުގެ ނަތީޖާ އެއްވަރުކޮށްދީފަ އެވެ. އޭގެ ހަތް މިނެޓު ފަހުން ބާސާ އަށް ދެވަނަ ފަހަރަށް ލީޑު ލިބިގެންދިޔައީ ޕްރާގުގެ ޕީޓާ އޮލަޔިންކާ އަތުން ބައިކޮޅަށް ވަން ލަނޑުންނެވެ.\nރޭގެ މޮޅާއެކު ގްރޫޕް އެފްގެ އެންމެ ކުރީގައި އޮތް ބާސާ އަށް ތިން މެޗުން ހަތް ޕޮއިންޓް ލިބިފައިވާއިރު ދެވަނައިގައި އޮތް ޖަރުމަނުގެ ބޮރޫޝިއާ ޑޯޓްމައުންޑަށާއި ތިންވަނައިގައި އޮތް އިޓަލީގެ އިންޓަ މިލާނަށް ލިބިފައިވަނީ ހަތަރު ޕޮއިންޓެވެ. ގްރޫޕްގެ ފުލުގައި އޮތް ޕްރާގަށް ތިން މެޗުން ލިބިފައިވަނީ އެންމެ ޕޮއިންޓެކެވެ.\nގްރޫޕް އެފްގެ ދެވަނަ މަގާމު ޑޯޓްމައުންޑަށް ލިބުނު ކަމުގައިވިޔަސް ރޭ އެޓީމު ވަނީ އިންޓަ އަތުން ބަލިވެފަ އެވެ. އިޓަލީގައި ކުޅުނު މެޗު އިންޓަ އިން ކާމިޔާބުކުރީ 2-0ގެ ނަތީޖާއަކުންނެވެ. ރޭގެ މެޗުގައި އިންޓަ އަށް ލަނޑުތައް ކާމިޔާބުކޮށްދިނީ 22 ވަނަ މިނެޓުގައި ލައުޓަރޯ މާޓިނެޒް އާއި 89 ވަނަ މިނެޓުގައި އެންޓޯނިއޯ ކަންޑްރެވާ އެވެ. ކަންޑްރެވާގެ ލަނޑަށްވުރެ ކުރިން ލީޑު ފުޅާކުރަން ލިބުނު ޕެނަލްޓީއެެއްގައި އިންޓަގެ މާޓިނެޒް ފޮނުވާލި ބޯޅަ ގޯލަކަށް ބަދަލެއްނުވި އެވެ.


Huvadhu Atoll Uthuruburi Atoll Council – 2016 – August\nހުވަދުއަތޮޅުއުތުރުބުރީ ދެވަނަ އަތޮޅު ކައުންސިލްގެ119ވަނަ ބައްދަލުވުމުން ނިންމި ކަންތައްތައް\nހުވަދުއަތޮޅު އުތުރުބުރީ އަތޮޅުކައުންސިލްގެ 119 ވަނަ ބައްދަލުވުން 09 އޯގަސްޓް 2016 ގައި އަތޮޅުކައުންސިލް އިދާރާގެ ޖަލްސާ ކުރާ މާލަމުގައި ވަނީ ބޭއްވިފައެވެ. މި ބައްދަލުވުމުން ނިމުނު ކަންތައްތަކަކީ: – 14 އޯގަސްޓް 2016 ވަނަ ދުވަހުން ފެށިގެން އަހަރީ ޗުއްޓީގެ ތެރެއިން5ދުވަހުގެ ޗުއްޓީއެއް ހޯދުމަށް އެދި. މިކަން ނިންމެވީ: 14 އޯގަސްޓް 2016 ވަނަ ދުވަހުން ފެށިގެން5ދުވަހުގެ އަހަރީ ޗުއްޓީ ކައުންސިލްގެ ރައިސް ޙުސައިން އާދަމް ނެގުމާއި މެދު [...]\nވިލިނގިލީގައި ހުންނަ ޕްރޮސެކިއުޓަރ ޖެނެރަލް އޮފީހުގެ ދިދަ ނަންގަވައިފި\nވިލިނގިލީގައި ހުންނަ ޕްރެސެކިއުޓަރ ޖަނަރަލް އޮފީހުގެ ދިދަ ނެގުމުގެ ރަސްމިއްޔާތު މިއަދު ހެނދުނު 08:30 ގައި އެ އޮފީހުގައި ބާއްވައިފި އެވެ. ފުރަތަމަ ފަހަރަށް ރަސްމީކޮށް އެ އޮފީހުގެ ދިދަ ނަންގަވައި ދެއްވީ ޕްރެސެކިއުޓަރ ޖެނެރަލް އަލްފާޟިލާ އައިޝަތު ބިޝާމް އެވެ. މި ރަސްމިއްޔާތުގައި ޕީ ޖީ އޮފީހުގެ ވިލިނގިލީ އޮފީހުގެ މުވައްޒަފުންނާއި އެކިދާއިރާތަކުގެ މުވައްޒަފުން ބައިވެރިވެ ވަޑައިގެންނެވި އެވެ.\nނޭޝަނަލް ބިއުރޯ އޮފް ސްޓެޓިސްޓިކްސް ގެ ޓީމެއް ކައުންސިލްގެ ރައީސާއި ބައްދަލުކުރައްވައިފި\nނޭޝަނަލް ބިއުރޯ އޮފް ސްޓެޓިސްޓިކްސް ގެ ޓީމެއް ވިލގިއްޔަށް ވަޑައިގެން އަތޮޅުކައުންސިލްގެ ރައީސް އާއި މިއަދު 14:00 ގައި ބައްދަލުކުރައްވައިފި އެވެ. މި ބައްދަލުވުމުގައި އެބޭފުޅުން ކުރިއަށް ގެންދެވުމަށް ހަމަޖެހިފައިވާ އާމްދަނީއާއި ޚަރަދުގެ ތަފާސްހިސާބް ނެގުމުގެ ތަމްރީން ޕްރޮގްރާމާއި ބެހޭ މަޢުލޫމާތު ރައީސާއި ހިއްސާ ކުރެއްވި އެވެ. އަދި މީގެ އިތުރުން އަތޮލުކައުންސިލްގެ އެހީތެރިކަން ބޭނުންވާ ކަންކަން ފާހަގަކޮށް އެކަންކަމާއި ބެހޭ ގޮތުން މަޝްވަރާކުރެވުނެވެ.\nޕްރޮސެކިއުޓަރ ޖެނެރަލް އައިޝަތު ބިޝާމް އަތޮޅުކައުންސިލާއި ބައްދަލުކުރައްވައިފި\nޕްރެސެކިއުޓަރ ޖަނަރަލް އަލްފާޟިލް އައިޝަތު ބިޝާމް ގއ.އަތޮޅަށް ކުރައްވާ ދަތުރުފުޅުގައި ރޭ ވިލިގިއްޔަށް ވަޑައިގެން މިއަދު ހެނދުނު 10:00 ގައި އަތޮޅުކައުންސިލާއި ބައްދަލުކުރައްވައިފި އެވެ. މި ބައްދަލުވުމުގައި ޕީޖީ އޮފީހުގެ އިސްބޭފުޅުންނާއި އަތޮޅުކައުންސިލްގެ އިސް ބޭފުޅުން ބައިވެރިވެ ވަޑައިގެންނެވި އެވެ. މި ބައްދަލުވުމުގައި ޕީ ޖީ އޮފީހުގެ ވިލިނގިލީ ބްރާންޗުގެ މަސައްކަތް ކުރުމުގައި ހުރި ދަތި ތައް ބައްލަވައި ލައްވައި، އެކަންކަން ހައްލުކުރުމާއި މެދު މަޝްވަރާ ކުރެވުނެވެ.\nހުވަދުއަތޮޅުއުތުރުބުރީ ދެވަނަ އަތޮޅު ކައުންސިލްގެ 118 ވަނަ ބައްދަލުވުމުން ނިންމި ކަންތައްތައް\nއަތޮޅުކައުންސިލްގެ 118 ވަނަ ބައްދަލުވުން 02 އޯގަސްޓް 2016 ގައި އަތޮޅުކައުންސިލް އިދާރާގެ ޖަލްސާކުރާ މާލަމުގައި ވަނީ ބޭއްވިފައެވެ. މި ބައްދަލުވުމުން ނިމުނު ކަންތައްތަކަކީ: ސޮސައިޓީ ފޮރ މާމެންދޫ ސްޕޯޓްސް އެހީއަކަށް އެދި ފޮނުއްވާފައިވާ ސިޓީއާއިބެހޭ ގޮތުން މަޝްވަރާ ކުރުމަށް. މިކަން ނިންމެވީ: ސޮސައިޓީ ފޮރ މާމެންދޫ ސްޕޯޓްސް އިންތިޒާމް ކޮށްގެން ފިޠުރު ޢީދާއި ދިމާކޮށް ވަން ޑޭ ކަޕް ގެ ގޮތަށް ފުޓްސަލް ، ބަށި އަދި ވޮލީ މުބާރާތް ބޭއްވުމަށް ހަމަޖެފައިވާކަމަށާއި އަދި އެމުބާރާތަށް [...]\nގއ. އަތޮޅުގެ ރަށްރަށުގެ ކައުންސިލްތަކުން އިންފޮރމޭޝަން އޮފިސަރުން ތަމްރީނުކުރުމުގެ ޕްރޮގްރާމް ފެށިއްޖެ.\nއިންފޮރމޭޝަން ކޮމިޝަނަރ އޮފީހުން ބާއްވަމުން ގެންދަވާ ރަށުކައުންސިލްތަކާއި ސަރުކާރުގެ ދާއިރާތަކުގެ އޮފީސް ތަކުގައި ތިއްވަބާ އިންފޮރމޭޝަން އޮފިސަރުން ތަމްރީނުކުރުމުގެ ގއ.އަތޮޅުގެ ޕްރޮގްރާމް 1 އޯގަސްޓް 2016 ގައި ގއ.ވިލިނގިލީގައި ފެށިއްޖެ އެވެ. ގއ. ދެއްވަދޫ ފިޔަވައި އަތޮޅުގެ ހުރިހާ ރަށަކުން މި ޓްރެއިނިންގ ޕްރޮގްރާމުގައި ބައިވެރިވެފައިވެ އެވެ. މީގެ އިތުރުން ވިލިނގިލީގައި ގާއިމުކޮށްފައިވާ ފެނަކަ ކޯޕަރޭޝަނާއި، ވިލިނގިލީ މެޖިސްޓްރޭޓްކޯޓާއި، ގއ. އަތޮޅުކައުންސިލް އިދާރާއާއި، ގއ.އަތޮޅުތަޢުލީމީމަރުކަޒް،ވިލިނގިލީ ޕޯސްޓް އޮފީހުން މަންދޫބުން ބައިވެރިވެފައިވެ އެވެ. މި ބައްދަލުވުމުގެ [...]\nގއ.ވިލިނގިލީ އަންހެނުންގެ ފުޓްސެލް މުބާރާތުގެ ޗެމްޕިއަންކަން އަތޮޅުކައުންސިލް ގެ ފުޓްސެލް ޓީމް ހޯދައިފި\nގއ.ވިލިނގިލީ އަންހެނުންގެ ތަރައްޤީއަށް މަސައްކަތްކުރާ ކޮމިޓީއާއި، ގއ.ވިލިނގިލީ ޒުވާނުންގެ މަރުކަޒް ގުޅިގެން 27 ޖުލައި 2016 ގައި ފެށި އަންހެނުންގެ ފުޓްސެލް މުބާރާތުގެ ޗެމްޕިއަންކަން ގއ.އަތޮޅުކައުންސިލްގެ ފުޓްސެލްޓީމް ހޯދައިފި އެވެ. ރޭ ގއ.ވިލިނގިލީ ޒުވާނުންގެ މަރުކަޒުގެ ފުޓްސެލްދަނޑުގައި ކުޅެވުނު ފައިނަލް މެޗްގައި އަތޮޅުކައުންސިލްގެ ޓީމާއި ބައްދަލުކުރީ ވިލިނގިލީ ސީޑްލިން ކުންފުނީގެ ޓީމު ގެ މެޗް 1-2 ން ކާމިޔާބުކުރީ އަތޮޅުކައުންސިލްގެ ޓީމެވެ. މި މުބާރާތުގެ އެންމެ މޮޅު5ކުޅުންތެރިންގެ ތެރެއިން އަތޮޅުކައުންސިލްގެ ޓީމުގެ އަޒީމާ [...]


REPORT - PPM bayyeh nuvey, MDP molheh ves nuvey!\nޕީޕީއެމް ބައްޔެއް ނުވޭ، އެމްޑީޕީ މޮޅެއް ވެސް ނުވޭ!\nލޯކަލް ކައުންސިލް އިންތިހާބުގެ ޕީޕީއެމްގެ ކެމްޕޭންގެ ތެރެއިން. --\nޕީޕީއެމް އުފެއްދި ދުވަހުން ފެށިގެން ބޭއްވި ކޮންމެ އިންތިހާބެއްގެ މެޖޯރިޓީ ނަގާފައި ވަނީ ޕީޕީއެމުންނެވެ. ބައި އިލެކްޝަނެއް ވިޔަސް މަޖިލީސް މެންބަރުން އިންތިހާބުކުރާ އިންތިހާބެއް ވިޔަސް އެވެ. ނަމަވެސް ކަން ހިނގަނީ އަބަދު އެއް ގޮތަކަށް ނޫނެވެ. ޕީޕީއެމަށް މިވަނީ އެންމެ ފަހުން ބޭއްވި ކައުންސިލް އިންތިހާބުގައި މެޖޯރިޓީ ނުހޯދި އެވެ. ސިޔާސީ ކަންކަމުގައި ބައެއްފަހަރު އެކަކާއެކެއް އެއްކުރުމުން އެކާވީސް ވެސް ނުކުމެދާނެ އެވެ. އެއީ އެއްގޮތަކަށް ވެސް ހައިރާންވާވަރުގެ ކަމެއް ނޫނެވެ.\nޕީޕީއެމްއަށް ކައުންސިލް އިންތިހާބުގެ މެޖޯރިޓީ ނުލިބި، އިދިކޮޅު އެމްޑީޕީއަށް މެޖޯރިޓީ ލިބުމުން މިހާރުގެ ސަރުކާރަށް އޮތް ތާއީދު ކުޑަ ކަމާއި އިދިކޮޅަށް އޮތް ތާއީދު ބޮޑުކަން އެނގޭ ކަމަށް އިދިކޮޅު ފަރާތްތަކުން ބުނެ އެވެ. އިދިކޮޅަށް މިއީ ބޮޑު ކާމިޔާބީއެއް ކަމާއި ސަރުކާރަށް މިއީ ބޮޑު ބައްޔެއް ކަމަށް ވެސް ބުނެ އެވެ. ހަމަ ހަގީތަކަށް ވެސް އެހެން ހެއްޔެވެ؟\n"އިދިކޮޅު ފަރާތްތަކަށް އާ ކަމެއް ވެގެން އުޅުނަސް އެއީއަކީ އެމީހުން އެ ބުނާ ވަރުގެ ބޮޑު ކާމިޔާބީއެއް ނޫން އެ ހޯދުނީ، ވޯޓުލާން ނިކުތީ މަދު ބަޔެއް، އެގޮތަށް ބަލާއިރު އެމީހުންނަށް ވެސް ލިބުނީ އެހާ ބޮޑު އެއްޗެއް ނޫން،" ރައްޔިތުންގެ މަޖިލީހުގެ ވިލުފުށީ ދާއިރާގެ މެންބަރު ރިޔާޒު ރަޝީދު ވިދާޅުވި އެވެ.\nއިންތިހާބެއްގައި ވޯޓުލާން ގިނަ ބަޔަކު ނުނުކުތުމަކީ މައްސަލައެކެވެ. މިދިއަ އިންތިހާބުގައި ވޯޓުލާން މާލެއިން ވެސް 50 ޕަސެންޓް މީހުން ނިކުމެފައެއް ނުވެ އެވެ. މުޅިންސާފު ނުވާ ނަތީޖާއިން ނުކުތް ކަމަށް ދައްކަނީ 17 ޕަސެންޓް މީހުންނެވެ. އެ އިންތިހާބުގައި އެތައް ބަޔަކު ވޯޓު ނުލައި ނިމިގެން ދިޔައިރު ބޮޑު ފަޅިއަކީ ކޮބައިކަން ބުނަން އެނގޭނެ ހެއްޔެވެ؟\nއެމްޑީޕީއަކީ މިފަހަރުގެ ލޯކަލް ކައުންސިލް އިންތިހާބުގައި އެންމެ ގިނަ ގޮނޑި ނެގި ޕާޓީ އެވެ. އެއީ 300 އެއްހާ ގޮނޑި އެވެ. ޕީޕީއެމުން ވެސް 200 އަށްވުރެ ގިނަ ގޮނޑި ނެގި އެވެ. މިނިވަނުން 100 އެއްހާ ގޮނޑި ނެގިއިރު ސާޅީހަކަށް ގޮނޑި ބެހިގެން ދިޔައީ އެމްޑީއޭ އާއި ޖޭޕީ އާދެމެދު އެވެ. އެއީ ގާތްގަނޑަކަށް ދޮޅު ލައްކައެއްހާ މީހުންގެ ވޯޓުންނެވެ. މި އިންތިހާބުގައި ވެސްވޯޓްލެވޭ މީހުންގެ ނިސްބަތަށް ބަލާއިރު މިއަދަދަކީ ވޯޓްލާން ނުކުތް މީހުން ވަރަށް ބޮޑުތަނުން ދަށްކަން ދައްކައިދޭ ނަމްބަރެކެވެ.\nއެމްޑީޕީއާއެކު އިދިކޮޅުގައި އޮތް ޖުމްހޫރީ ޕާޓީއަށް ލިބުނީ ނިސްބަތުން މަދު ގޮނޑިއެކެވެ. ޕީޕީއެމްއަށް ދެވަނައަށް އެންމެ ގިނަ ގޮނޑި ލިބުނުއިރު އެމްޑީއޭ އުޅެނީ ޖުމްހޫރީ ޕާޓީއަށްވުރެ ކުރީގަ އެވެ. މި ނަތީޖާއާ އެންމެފަހުން ބޭއްވި ރިޔާސީ އިންތިހާބުގެ ނަތީޖާއާ އަޅާ ކިޔާށެވެ. އެ އިންތިހާބުގައި ވެސް އެންމެ ގިނަ ވޯޓު ހޯދީ އެމްޑީޕީ އެވެ. ދެން ޕީޕީއެމް އެވެ. ދެން ޖުމްހޫރީ ޕާޓީ އެވެ. އެ އިންތިހާބުގައި ޖުމްހޫރީ ޕާޓީއަށް ލިބުނު ކާމިޔާބީ އާއި މި އިންތިހާބުން އެ ޕާޓީއަށް ލިބުނު ތާއީދު އަޅާ ކިޔާލުމުން ވަރަށް ބޮޑު ތަން ދަށެވެ. ޕީޕީއެމްއަށް ބަލާއިރު ރިޔާސީ އިންތިހާބުގައި ޕީޕީއެމްއަށް ލިބުނީ 25 ޕަސެންޓެވެ. މިފަހަރުގެ ނަތީޖާއަށް ބަލާއިރު ބޮޑުތަނުން އެ ޕަސެންޓޭޖް ވަނީ މަތިވެފަ އެވެ. ޕީޕީއެމަށް ރިޔާސީ އިންތިހާބުގައި 25 ޕަސެންޓް ނެގީ ރައީސް މައުމޫން އަބްދުލް ގައްޔޫމާއެކު އެވެ.\nއިދިކޮޅު ފަރާތްތަކުން އެންމެ ބޮޑަށް ދެއްކި ވާހަކައަކީ މިއީ އެވެ. ޖުމްހޫރީ ޕާޓީގެ ލީޑަރު ގާސިމް އިބްރާހިމާއި ރައީސް މައުމޫނާ ނުލައި ފަސް ޕަސެންޓް ވެސް ސަރުކާރަށް ނުލިބޭނެ އެވެ. ނަމަވެސް ކައުންސިލް އިންތިހާބުގެ ނަތީޖާއިން ދެއްކި ބޮޑު މަންޒަރަކީ އެއީއެއް ނޫނެވެ.\nގާސިމަށް 25 ޕަސެންޓް، ރައީސް މައުމޫނަށް 25 ޕަސެންޓައި ނަޝީދަށް 25 ޕަސެންޓް، ދެން ތިބި މީހުންނަށް އެއް ޕަސެންޓް ކަމަށް ހިސާބެއް ޖަހާށެވެ. އެ ހުރިހާ ބޭފުޅުންނަށް ލިބުނު ވޯޓު މާ ދަށެވެ. އެއާ ހިލާފަށް ރައީސް ޔާމީން އެކަނި ނިކުމެވަޑައިގެން ޕީޕީއެމްއަށް ލިބިފައިވާ ވޯޓަށް ބަލާއިރު 35 ޕަސެންޓަށްވުރެ މައްޗެވެ.\nރައްޔިތުންގެ މަޖިލީހުގެ މެޖޯރިޓީ ލީޑަރު އަހުމަދު ނިހާން ހުސެއިން މަނިކު ވިދާޅުވާ ގޮތުގައި މަންޒަރު ވަަރަށް ސާފެވެ. ކައުންސިލް އިންތިހާބުގައި ޕީޕީއެމް ހޯދާނެ ނަތީޖާ ކަމަށް އިދިކޮޅުން ބުނަމުން އައީ ނަތީޖާއަށްވުރެ ޕީޕީއެމް އޮތީ މާ ކުރީގަ އެވެ. ނިހާނު ފަދައިން ބައެއް ތަޖުރިބާކާރުން ވިދާޅުވާ ގޮތުގައި މި އިންތިހާބުގައި ޕީޕީއެމް ބަލިވިއެކޭ ބުނާނެ ޖާގައެއް ނުފެނެ އެވެ.\nކައުންސިލް އިންތިހާބުގެ ނަތީޖާއިން އިދިކޮޅު އެމްޑީޕީ އާއި އަދި އެމީހުންނާ ގުޅިފައިވާ ރައީސް މައުމޫނާއި ގާސިމް އިބްރާހިމާއި އޭނާގެ ޕާޓީ އާއި އަދާލަތާއި ކުރީގެ ނައިބު ރައީސް ޑރ. ޖަމީލުގެ ޓީމާއި ކުރީގެ ޑިފެންސް މިނިސްޓަރު މުހައްމަދު ނާޒިމާއި ކުރީގެ ނައިބު ރައީސް އަހުމަދު އަދީބުގެ ޓީމާއި އަހުމަދު މަހުލޫފުގެ ޓީމާއި ގުޅިފައިވާ އެމީހުންގެ ވިޔަފާރިވެރިންގެ ހަރަދުތަކާ އަޅާބަލާއިރު 300 އެއްހާ ގޮނޑި ހޯދުމަކީ އެމްޑީޕީއަށް ލިބުނު ވަރަށް ބޮޑު ނާކާމިޔާބެކެވެ.\nމި ނަމްބަރުން އިދިކޮޅު ފަރާތްތަކަށް އޮތް ތާއީދު ފެނިގެނެއް ނުދެއެވެ. ހާއްސަކޮށް މި ފެކްޓާތައް އެމްޑީޕީއާ ވަކިކޮށްފިނަމަ އެމްޑީޕީގެ އަދަދު ވެއްޓޭނީ ކޮން ހިސާބަކަށްތޯ ސުވާލު ކޮށްލެވިދާނެ އެވެ. އަދި މި އިންތިހާބުގެ ނަތީޖާއިން ސަރުކާރަށް ތާއީދު ނެތްކަން ވެސް ބުނެދޭކަށް ނޭނގެ އެވެ. އެކަމަކު އެއް ކަމެއް ޔަގީނެވެ. ރައީސް އަބްދުﷲ ޔާމީން ތިރީހަކަށް ޕަސެންޓް ހޯއްދެވީ ގިނިކަންޏާ ކަމެވެ. މި ދެ އަދަދު ވަރުން އަޅުވައި ހިސާބު ޖެހުމުން ސަރުކާރު ބަލިވެއްޖެ ކަމށް ބުނާނެ ގޮތެއް ނުފެނެ އެވެ.\nކައުންސިލް އިންތިހާބުގައި މަދު ވޯޓްލާފައިވާއިރު އެ ލީ މިންވަރުން ވެސް އެއްކަމެއް އެނގިގެން ގޮސްފައިވެއެވެ. އެއީ، މެޖޯރިޓީ އަދިވެސް އޮތީ، 2013 ފަދައިން އެމްޑީޕީއާ ދެކޮޅަށެވެ. މިއީ ސިޔާސީ ކޭމްޕްތަކުން ހަދަން ވަރަށް މުހިންމު ހިސާބެކެވެ. ޖުމްހޫރީ ޕާޓީ ނުހިމަނައި ޕީޕީއެމް، އެމްޑީއޭއަށް ލިބުނު ވޯޓާއި އަމިއްލަ ކެނޑިޑޭޓުންނަށް ލިބުނު ވޯޓް އެއްކޮލިއަސް މި ނަމްބަރު ހޯދޭނެ އެވެ. އަމިއްލަ ކެނޑިޑޭޓުންނަކީ ސަރުކާރަށް ތާއީދުކުރާ ކެނޑިޑޭޓުން ކަމަށް ސަރުކާރުން ބުނެ އެވެ. އަމިއްލަ ކެނޑިޑޭޓުން ޕީޕީއެމްއާ ވަރަށް އަވަހަށް ގުޅޭނެ ކަމަށް ވެސް މިހާރު ވަނީ އިއުލާނުވެފައެވެ. އެހެން ނުވިޔަސް އެއީ އެމްޑީޕީގެ މެންބަރުން ނޫންކަން ކަށަވަރު ވެއެވެ.\nކައުންސިލް އިންތިހާބާ ޕީޕީއެމް ކުރިމަތިލީ އެ ޕާޓީ ދެ ފަޅިވެ ވަރަށް ބޮޑަށް ދެފަޅިވެ "ހަނގުރާމަ" ތަކެއް ކުރުމަށްފަހު ބޮޑެތި މައްސަލަތަކެއް ފެންމަތިވެފައި އޮއްވަ އެވެ. ޕީޕީއެމްގެ އެތެރޭގެ ހުރިހާ ކަމެއް ރައީސް މައުމޫން ސަސްޕެންޑް ކޮށްފައިވަނިކޮށް ސިވިލް ކޯޓުން ކުރި ހުކުމާ ގުޅިގެން އެ ޕާޓީގެ ހަރަކާތްތައް އަލުން ފެށިގެން ބެލި އިރު އޮތީ ބޮޑެތި ގޮންޖެހުންތައް ކުރިމަތިވެފަ އެވެ.\nޕީޕީއެމަށްވުރެ ކުރިން ކައުންސިލް އިންތިހާބަށް ރައީސް މައުމޫންގެ ފަރާތުން އެތައް ފަހަރަކު ހުޅުވާލައި ނަންތައް ހޯދި އެވެ އެއިން އެއްވެސް މީހަކީ އެމްޑީޕީގެ މީހެއް ނޫނެވެ. އޭގެ ސަބަބުން އެތައް އޮޅުންތަކެއް އަރައި، ޕާޓީއަށް ބައެއް މެންބަރުން ކުރި އިތުބާރު ވެސް ގެއްލުނެވެ. އެއީ ޕީޕީއެމްއަށް ރަނގަޅު ކެނޑިޑޭޓުންތަކެއް ގެއްލެން ދިމާވި ސަބަބެެވެ. އަނެއްކޮޅުން ޕީޕީއެމްގެ ވޯޓިން ޓެކްޓިކްސްއާ ކުޅޭނެ ޑޭޓާ ބޭސް ވަނީ ގެއްލިފަ އެވެ. އަދިވެސް އެ ޑޭޓާ ބޭހަށްވީ ގޮތެއް ނޭނގެ އެވެ.\nޕީޕީއެމަށް ޖެހުނީ އިލެކްޝަންސް ކޮމިޝަނުގައި އޮތް ލިސްޓެސް ހޯދައިގެން އަލުން ތަރުތީބެއް ކުރާށެވެ. ކިތަންމެ ތަރުތީބެއް ކުރިޔަސް ކުރިން ރާވައި ވަކި ގޮތަކަށް ބައި އަޅައި އިންތިހާބެއްގައި މަސައްކަތް ކުރަންޖެހޭ ގޮތް ދައްކުވައި ދޭ ފުރިހަމަ ޑޭޓާ ބޭސް ގެއްލިފައިވުމުން ޕީޕީއެމަކަށް އެކަމުގައި ހަދަންވީ ގޮތެއް ނޭނގުނެވެ. އެކަމަށް ވަގުތެއް ވެސް ނުލިބުނެވެ. އޭގެ ފައިދާ ރައީސް މައުމޫން ނެންގެވި އެވެ.\nޕީޕީއެމްގެ މެންބަރުންނާ ބައްދަލުކޮށް، ޕީޕީއެމްގެ ތާއީދު ބޮޑުކުރަން ޖެހޭ ދާއިރާތަކާއި އިތުރަށް މަސައްކަތް ކުރަން ޖެހޭ ދާއިރާތައް ގެއްލުން ޑޭޓާ ބޭހުން ވަރަށް ރަނގަޅަށް އެނގޭނެ އެވެ. އެ ޑޭޓާއަކީ ޕީޕީއެމް އުފެދުނު ދުވަހުން ފެށިގެން އެއްކުރަމުން އައި ޑޭޓާ އެވެ. އެ ޑޭޓާ ގެއްލުމަކީ ކެމްޕެއިނުގައި ޕީޕީއެމްއަށް ދިމާވި އެންމެ ބޮޑު ދެރަ އެވެ. މީގެ ނަތީޖާއަކަށްވީ ޕީޕީއެމުން ދުރާލާ މި އިންތިހާބަށް ބޫޓު އޮފްކޮށްގެން ތިބި ރަނގަޅު ކެންޑިޑޭޓުން ވިއްސިވިހާލިވެ އެތަނަކުން މިތަނަކުން އައި ކެންޑިޑޭޓުންތަކަކާއެކު ނުކުންނަން ޖެހުމެވެ. ޑޭޓާ ބޭހުގެ މުހިންމުކަން އެމްޑީޕީއަށް ވަރަށް ރަނގަޅަށް އެނގޭނެ އެވެ.\n"ޑޭޓާ ބޭސް ގެއްލުމުން އަޅުގަނޑުމެންގެ މެންބަރުންނަށް ރީޗްވުމުގައި ދަތިތަކެއް ކުރިމަތިވި، އަނެއްކާ ކައުންސިލް އިންތިހާބަށް ޕްރައިމަރީ ބޭއްވިއިރު އަޅުގަނޑުމެންގެ މެންބަރުންގެ ތެރެއިން ހިމެނޭ ބައެއް މެންބަރުން ޑޭޓާ ބޭސްގައި ނުހިމެނުމުގެ ކަންބޮޑުވުންތަކެއް ވެސް އައި، އެހެންވީމަ މިކަހަލަ ބައެއް ކަންތައްތައް އަޅުގަނޑުމެންނަށް ކުރިމަތިވި، މިކަންތައްތައް ކުރިއަށް އޮތް ދުވަސްތަކުގައި ހައްލުވެގެން ދާނެ، އަޅުގަނޑުމެންށް ގޮފިތަކުން ވަރަށް ބޮޑު އެއްބާރުލުމެއް ލިބެމުން ދަނީ، ޑޭޓާ ނެތީމަ އެއީ އަޅުގަނޑުމެންނަށް ދިމާވި ވަރަށް ބޮޑު ޗެލެންޖެއް،" ހަލީލު ވިދާޅުވި އެވެ.\nދެން އޮތީ މި އިންތިހާބުގައި އާއިލީ މަސްލަހަތު ޕާޓީއަށްވުރެ ބޮޑުވުމެވެ. ހައުސިން މިނިސްޓަރު މުހައްމަދު މުއިއްޒު ވިދާޅުވި ގޮތުގައި އިންތިހާބުގައި ޕީޕީއެމްއަށް ގިނަ ގޮނޑި ނުލިބުނީ އާއިލީ ސަބަބުތަކާހުރެ އެހެން ކެނޑިޑޭޓުންނަށް ޕާޓީގެ މެންބަރުން ވޯޓު ދިނުމުންނެވެ. މިކަން އެމްޑީޕީއަށް ދިމާ ނުވީ، އެ ޕާޓީއަކީ ވަރަށް ބޮޑަށް ޕާޓީގެ ވިސްނުމުގައި ތިބޭ ބަޔަކަށް ވާތީ ކަމަށް ގަބޫލު ކުރައްވާ ސިޔާސީ ބޭފުޅުން ވަރަށް ގިނަ އެވެ. އެމްޑީޕީވެސް އެ ހަގީގަތް ގަބޫލު ކުރެއެވެ.\n"އެމްޑީޕީއަކީ ވަރަށް ޕާޓީ ވިސްނުމުގަ އޮންނަ ބައެއް، ޕީޕީއެމްއަށް ނިސްބަތްވާ ބޮޑެތި އާއިލާތަކުން މި އިންތިހާބުގައި އެބައޮތް ޕާޓީއަށް ނުދީ އާއިލާތަކަށް ވޯޓުދީފަ، މިސާލަކަށް ތ. މަޑިފުށީގައި ޕީޕީއެމްއިން ނުކުތް ކުއްޖެއްގެ އާއިލާގެ 70 ޕަސެންޓަކީ އެމްޑީޕީ މީހުން، ބޮޑު އާއިލާއެއްގެ، އެމީހުން ނުދޭ އެ ކުއްޖާއަށް ވޯޓެއް އެމްޑީޕީ ނޫންވީމަ، އެކަމަކު އެހެނެއް ނޫން ޕީޕީއެމްގަ ވިސްނުން ހުންނަ މީހުން، ޕީޕީއެމްއިން މީހުން އަބަތިބި އެމްޑީޕީއިން އާއިލާ މީހަކު ނިކުތީމަ އެ މީހަކަށް ވޯޓުދީފަ، އެއީ ތަފާތަކީ، އެމްޑީޕީއިން މީހަކު ނުދޭނެ އާއިލާ މީހަކު ވެސް އެ ޕާޓީން ނިކުތީމަ ނޫނީ،" ރިޔާޒު ވިދާޅުވި އެވެ.\nކައުންސިލް އިންތިހާބާ ކުރިމަތިވި އިރު ސަރުކާރަށް ގޮންޖެހުންތައް ވަރަށް ގިނަ އެވެ. އަނެއްކޮޅުން ޕީޕީއެމްއަށް ވަނީ ގޯސްތަކެއް ވެސް ހެދިފަ އެވެ. މީހުން ވޯޓުލާން ނެރުމަށް އެކަށީގެންވާ މަސައްކަތްތައް ކެނޑިޑޭޓުންނަށް ނުކުރެވެ އެވެ. ކޮންމެވެސް ސަބަބަކާ ލައިގެނެވެ. އެނޫން ސަބަބުތައްވެސް ހުއްޓެވެ.\n"އެމްޑީޕީއަށް ތާއީދުކުރާ ނުހުންނާނެ ވޯޓުލާން ނުނިކުންނަ މީހެއް، އިދިކޮޅު ފަރާތްތަކުން އެ އެންމެން ނެރެ ވޯޓުލާފަ އެހުރީ، އަހަރެމެންގެ ވިސްނުމުގަ ތިބި މީހުން ވޯޓުލާން ނުނިކުމޭ، އެހެންވީމަ ނުލިބޭނެތާ ގޮނޑިތަކެއް؟ ނެރެން މަސައްކަތް ކުރެވިފައި ވެސް ނެތް،" ރިޔާޒު ވިދާޅުވި އެވެ.\nޕީޕީއެމްގެ ޕީޖީ ގްރޫޕްގެ ޑެޕިއުޓީ ލީޑަރު އަދި ވިލުފުށީ ދާއިރާގެ މެންބަރު ރިޔާޒު ރަޝީދު -- އަފްޝީން ނަސީރު | އަވަސް\nހެދުނު ގޯސްތަކާއި ގޮންޖެހުންތަކާއެކު ކުރިމަތިވި ނަތީޖާއާއެކު ޕީޕީއެމް ވަނީ އާ ހިތްވަރަކާއެކު ތެދުވެފަ އެވެ. ވެއްޓުމުން އަވަހާ ތެދުވެ އެއަށްވުރެ ބާރަށް ދުއްވައިގެންފަ އެވެ. އަންނަ ރިޔާސީ އިންތިހާބަށް ތައްޔާރުވުމަށް މިހާރު ވަނީ މަސައްކަތް ފަށާފަ އެވެ. ކޮންމެ ރެއަކު ކެމްޕެއިން ޖަލްސާތައް ބާއްވަން ފެށިއިރު ބައެއް ފަރާތްތަކުން ވަނީ "ރައީސް ޔާމީން 2018" ކެމްޕެއިން ނުރަސްމީކޮށް މިދިޔަ ހަފުތާގެ ތެރޭގަ ފަށާފަ އެވެ. ހަމައެއާއެކު އިންތިހާބަށް ތައްޔާރުވުމާ ގުޅޭ ގޮތުން ޕާޓީގެ ކައުންސިލާއި ޕީޖީ ގުރޫޕްގައި ވަނީ މަޝްވަރާތައް ކޮށްފަ އެވެ.\nކައުންސިލް އިންތިހާބުގެ ނަތީޖާއަކީ ހާއްސަކޮށް މިދިއަ ވަޅޯކަން ބޮޑު އިންތިހާބުގެ ނަތީޖާއަކީ ވޯޓްގެ ބޮޑު ފަޅި އެނގިގެންދާ ނަތީޖާއަކަށް ނުވި ނަމަވެސް ބޭރަށް ދައްކަން އޮތް އެއީ ޕީޕީއެމަށް ގެއްލުނު ގްރާފެކެވެ. އެމްޑީޕީއަށް ލިބުނު އެއްޗެކެވެ. ދައްކާނެ އެއްޗެއް ނުލިބި ހުހާ ތިބީ މައުމޫނާއި ގާސިމެވެ. ބޭރަށް ދައްކާނަމަ މި ގްރާފުގެ ފައިދާ ބޮޑަށް އޮތީ އެމްޑީޕީއަށެވެ. އެކަމަކު މިގްރާފުގެ ފައިދާ ޕީޕީއެމަކަށް ކުޑައެއް ނޫނެވެ. ސަބަބަކީ އެ ޕާޓީގެ ޑޭޓާ ބޭސް ތަރުތީބު ކުރަންޖެހޭ ގޮތާއި ކަންކަން ކުރަންވީގޮތާއި ހެދުނު ގޯސްތައް އެއޮތީ ދިމާއަށް ސާފުވެފަ އެވެ. އަދި އެމްޑީޕީގެ ބާރާއި އެމީހުންގެ ޕޯޑިއަމަށް މައުމޫނާއި ގާސިމާއި ދެންވެސް އިދިކޮޅުވެފައިވާ ހުރިހާ އެންމެން އެރުވީމާ ނުކުތް ނަމްބަރުވެސް އެއޮތީ ފެންނާށެވެ.\nވޯޓުލާން ނުނިކުންނަ ނިސްބަތް ބޮޑުވުމުން ވޯޓްފެ ހަގީގީ ބޮޑު ފަޅި ބުނެދޭން އުނދަގޫވާނެ އެވެ. ކައުންސިލް އިންތިހާބުގެ ނަތީޖާ އާއި ރިޔާސީ އިންތިހާބުގެ ނަތީޖާ އަޅާ ނުކިޔެނީ މިހެންވެ އެވެ. މިހާރު ކޮންމެ ބައެއްގެ ވެސް އެންމެ މައިގަނޑު އަމާޒަކަށް ވާނީ ނުނިކުމެ ތިބި މީހުން ވޯޓުލާން ނެރުމެވެ. އެކަން ޕީޕީއެމްއިން ފަށައިފި އެވެ.\nއިދިކޮޅުގައި އެތައް ގިނަ ލީޑަރުންނެއް ތިއްބެވި އެ ބޭފުޅުން އެކުގައި ގުޅިން ބިޔަ ބޮޑު ނަތީޖާއެއް ނެރޭނެ ކަމަށް އުއްމީދު ކުރެވުނު ނަމަވެސް އެމްޑީޕީއަށް ކައުންސިލް އިންތިހާބުގައި ލިބިފައިވާ ނަތީޖާއަކީ އެއީ ބޮޑު ފަޅި ކަމަށް ނިންމޭނެ ނަތީޖާއެއް ނޫނެވެ. އެއީ އެގޮތަށް ދެއްކޭނެ ގުްރާފެއް ވެސް ނޫނެވެ. ހަގީގަތުގައި އިދިކޮޅު ކޯލިޝަނަށް ލިބުނު ކާމިޔާބީއެއް ވެސް ނެތެވެ. ސަރުކާރު ހިންގާ ޕީޕީއެމްއަށް އިންތިހާބުގައި ލިބުނު ބޮޑު ބައްޔެއް ވެސް ނެތެވެ.\nޕީޕީއެމް ލޯކަލް ކައުންސިލްތަކުގެ އިންތިހާބު


BREAKING: A'level Imthihaan Mi Aharu Onaaneh! - Vaguthu\nމިއަހަރުގެ މެއި ޖޫންގައި އޭލެވެލް އިމްތިހާނު އޮންނާނެ ކަމަށް އެޑިއުކޭޝަން މިނިސްޓްރީން ހާމަކޮށްފިއެވެ.\nއެޑިއުކޭޝަން މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޑރ. އައިޝަތު އަލީ ވިދާޅުވީ މި އަހަރުގެ މެއި ޖޫންގައި އޮންނަ އިމްތިހާންގައި ބައިވެރިވުމަށް މި މަހުގެ 11 ގެ ކުރިން އެޕްލިކޭޝަން ހުށަހަޅަން ޖެހޭނެ ކަމަށެވެ.\nމިނިސްޓަރު ވިދާޅުވި ގޮތުގައި އެ އިމްތިހާނުގެ ނަތީޖާ އޮގަސްޓު 10 ވަނަ ދުވަހ ލިބޭނެއެވެ.\n"މިއަހަރު މެއި، ޖޫން ގައި މިހާރު ކިޔަވަމުންދާ ހުރިހާ ކުދިން އޭ އެލް އެގްޒާމް އާ އެ އެސް އެގްޒަމްގައި ސިޓް ކުރާނެ. އެކުދިންގެ ޕޭޕާސްތައް އެޑެކްސެލް އިން މާކު ކުރާނީ. ސެޓްފިކެޓު ވެސް ހަމަ އެޑެކްސެލް އިން ދެއްވާ ގޮތަށް" މިނިސްޓަރު ވިދާޅުވިއެވެ.\nއެ މިނިސްޓްރީގެ ޑެޕިއުޓީ މިނިސްޓަރު މުހައްމަދު އިހުސާން ވިދާޅުވީ އެޑެކްސެލް އާއެކު ބޭއްވި މަޝްވަރާ ތަކަށްފަހު، ރާއްޖޭގައި އިމްތިހާނު ބޭއްވުމުގެ ފުރުސަތު ފަހިވެފައިވަނީ ރޭގެ ވަގުތެއްގައި ކަމަށެވެ.\nއެގޮތުން އެޑެކްސެލް އާއެކު ފަސް ބައްދަލުވުމެއް ކުރިއަށް ގެންދިޔަކަން ފާހަގަކުރައްވަމުން އޭނާ ވިދާޅުވީ ރާއްޖޭގައި އިމްތިހާނުގެ ކަންތައް ކުރިއަށްދާނެ ކަން އެޑެކްސެލް އިން އިއުލާނު ކުރީ އެޑްމިނިސްޓްރޭޓިވް މަސައްކަތްތައް ކުރިއަށް ގެންދަން ފަސޭހަވާނެތީ ކަމަށެވެ.\nމިއަހަރު އިމްތިހާނު ކަރުދާސް މާކު ކުރާއިރު، ހާލަތަށް ރިއާޔަތްކޮށް، ކުރިއަށްވުރެ ލުއިކޮށް އިމްތިހާނު މާކު ކުރާނެކަންވެސް އިހްސާން ފާހަގަކުރެއްވިއެވެ.\nމިއަހަރުގެ މެއި، ޖޫންގައި އޭލެވެލް އިމްތިހާނު ނުބާއްވަން އިނގިރޭސިވިލާތުން ނިންމީ މިދިޔަ ފެބްރުއަރީ މަހުގެ ތެރޭގައެވެ. ނަމަވެސް ހަލުވި ކަމާއި އެކު ފެތުރެމުންދާ ކޮވިޑް-19 ގެ ހާލަތަށް ރިޔާއަތް ކުރުމަށްފަހު ބައެއް ގައުމުތަކުގައި އެ އިމްތިހާނު ބޭއްވުމުގެ ހުއްދަ އެޑެކްސެލްއިން އަންނަނީ ދެމުންނެވެ.\nއޭލެވެލް އަދި އެޗްއެސްސީ އިމްތިހާނުގެ ނޯމަލް އެންޓްރީގެ އެޕްލިކޭޝަން ދޫކުރުމާއި ފައިސާ ބަލައިގަތުމަށް ހަމަޖެހިފައި ވަނީ ޑިޕާޓްމަންޓް އޮފް ޕަބްލިކް އެގްޒަމިނޭޝަންގެ ކައުންޓަރުން، ސަރުކާރު ބަންދު ނޫން ކޮންމެ ދުވަހެއްގެ 8:30 އިން 1:30 އަށެވެ. ފޯރު ހުށަހަޅާއިރު، އައިޑީކާޑުގެ އަސްލާއި ފޮޓޯ ކޮޕީއެއް ގެންދަން ޖެހެއެވެ.\nމިނިސްޓަރ ވިދާޅުވީ އިންތިހާބޭތަ ؟\nމާޗް 3, 2021 14:00\nކިޔޭ ނުކިޔޭ ކަލޭމެންނަށް އެނގޭތަ. އެއްފަހަރު ބުނާނެ ނުބާއްވަމޭ އަނެއްފަހަރު ބުނާނެ ބާއްވަމޭ. ތިޔަބުނާ މަޝްވަރާއެއް ވެސް ނުކުރޭ. ނިދާފަ ތިބީ. ދަރިވަރުންގެ ކިޔެވުމަށް މިހެން އެކިފަހަރު އެކިއެއްޗެހި ކީމަ ލިބޭ ގެއްލުމެއް ނޭގޭތަ؟ ތަޢުލީމުގެ އަލިފު ބާވެސް ނޭގެންޏާ ވާނީ މިހެން. ފޭލްވީމާ ދެރަނުދީ ދުރަށް ދޭބަލަ. ފޮޓޯ ކަނބުލޮ\nމާޗް 3, 2021 15:42\nއަސްލު ބުނަން. އައިޝަތު އަލީ އެބަޖެހޭ މަގާމުން ދުރުކުރަން. ކޯވިޑުގެ ރާޅު މިގުޅެނީ ސްކޫލު ހުޅުވުމުން މާލެއަށް އައިސް ތޮއްޖެހުނު ބޮޑެތި އާއިލާތަކާއި. މިއީ ހަގީގަތް. ސްކޫލުން ކޮވިޑު ފެތުރެއެކޭ ނޫން މިކިޔަނީ. ވާހަކަ އޮޅުވާނުލާ\nމާޗް 3, 2021 17:00\nކުދިންނާ ގުޅޭ ކަންކަން ކުދިން ގާތު އަހާލުމެއް ކަހާލުމެއް ނެތި ނިންމީ؟؟ 😪 ވަޓް އަ ޖޯކް🤭🙄\nމާޗް 3, 2021 17:04\nލޮލް🤣 ހަދާނެ ނުހަދާނެ ގޮތެއް ނޭނގިގެން އުޅޭ ބައެއް🙄 ބައެއް ސްކޫލުތަކުގެ ދަރިވަރުންގެ ސިލަބަސް ނުނިމޭ އިރު ފޮތް ކޮޅުވެސް ނުލިބޭކަން މިނިސްޓަރަށް އެނގި ވަޑައިގަންނަވާ ތޯ؟ ދެ ދުވަހު ސްކޫލަށް ގޮސް ކޮންމެ މާއްދާ އަކުން އިމްތިހާން ހެދީމަ ކިހާ ސަޅި🙄🙄🙄\nމާޗް 3, 2021 17:05\nދައުލަތުގެ އަހަރީ ރިޕޯޓްގެ މަލަމަތި ރީތިކުރަން ، ކަންކަން ވާކަން ދައްކަން ވިޔަސް މައުޞޫމް ދަރިވަރުން ކަތިލައްވަން ނުހައްދަވާ\nމާޗް 3, 2021 17:26\nޚިޔާލު ފާޅުކުރުމުގެ މިނިވަންކަން އޮތީމަ މި ކޮމެންޓް ލިޔަމެވެ.\nއެޑިއުކޭޝަން ވަނީ ބޮޑު ތަނުން ފެއިލްވެފަ! 22 ފެބްރުއަރީގަ އަންގާނަމޭ ބުނި އެއްޗެއް2މާރޗުގަ އެންގުނީ. މިވަރުވެސް އަދި އަވަހީ. ދެން ބުނާނީ ދަރިވަރުން ގަޑިއަށް ފިލާވަޅު ނުހަދައޭ އެއްޗެކޭ މީއްޗެކޭ. ތީ ދަރިވަރުންގެ ބެލެނިވެރި ފަރާތުގެ ހާލު😪 ދިރާސީ އަހަރު ނުނިމިދާނެތީ ނިންމި ނިންމުމެއް. ބެލެނިވެރިއެއް އަދި ދަރިވަރެއްގެވެސް ލަފައެއް ނުހޯދާ. އަދި މިއުޅެނީ އެކުދިންގެ ކިޔެވުން ފަށައި ނުގަނެވިގެން. ފުރަތަމަ ސެމިސްޓަރ ގިނަ ކުދިންނަށް ކިޔެވިފައި ހުންނާނީ އެގޮތް މިގޮތައް. އެހެންނުވާނީ ދޭން ބުނި ޑޭޓާ ކޮޅުވެސް އެރީ ޖައްވަށް ކަމެއް ފަޒާއަށް ކަމެއްވެސް އެނގޭ މީހަކު ސަރުކާރަކު ނެތް. އަދި ކިރިޔާ ފޭސް ޓު ފޭސް ކުލާސް ފެށޭވަރުވީ އެވެސް އެޗްޕީއޭ އަށް ގޮން ޖަހާފަ. އެވަރުން ވެސް ގިނަ ކުދިން ކަރަންޓީނުގަ. މި ވަރުން ކިހިނެއް އެގްޒާމް ހަދާނީ؟ ތިއުޅެނީ ގިނަ ކުދިން މަތީ މާކްސް ހޯދީމަ ސްކޮލަރޝިޕްއަށާއި ގަދަ ދިހަ އަކަށް ދާ ދަރިވަރުން ގިނަ ވީމާ އެހާ ޚަރަދު ކުރެވޭނެ ފެންވަރު ވެސް ބަޖެޓްގަ ނެތިގެން ތަ؟ ތިކުޅެވެނީ މާދަމާގެ ޤައުމުގެ މުސްތަޤްބަލާ! ކޮވިޑްގެ މި ދަތި ޙާލަތުގައި ދެ ދުވަސް ތެރޭ އެގްޒާމް ފީ ނުދެއްކޭނެ ކިތައް ކުދިން އުޅޭނެ؟ ކިޔެއްވާނި ހުރިހާ ކުދިންނަށް ތިކަހަލަ ފޭކް އެގްޒާމް ދޭ އިރު މިފަހަރު ފްރީކޮށް ދިނިއްޔާ؟ އެތައް ކުދިންނެއްގެ އެތައް ގަޑިއެއް ގެއްލިފަ ވާއިރު އެ ދަރިވަރުންނަށް އެންމެ ފުރިހަމަ ގޮތުގަ ތައްޔާރު ވެވޭނެ ބާ؟ ކޮން އަސާސެއްގެ މައްޗަށް ބިނާކޮށް ނިންމެވި ނިންމުވެމެއްތޯ؟ ރާއްޖޭގަ ތިބެނީ ހުރިހާ ކަމެއްގަވެސް މާމޮޅު މީހުން ވީމާ ވާގޮތް. ކުދިންނަށް ފައިދާވާނެ ތީ ދޯ އެޑެކްސެލް އިން އެގްޒާމް ލަސްކުރާނި. ރުޅި އަޔަސް ކޮމެންޓް ދިގު ވިޔަސް ކިޔަން ހުރީ އެއްޗެހި ހުސްނުވާނެ. މަގޭ ވަރަށް ވެދުން.\nއޭލެވެލް ޕްރައިވެޓް ދަރިވަރު\nމާޗް 3, 2021 19:44\nމިނިސްޓަރ.. ސްކޫލް ދަރިވަރުންނަށް ޓެކްސްފޮތް ދޫކުރާގޮތަށް އުސޫލެއްގެދަށުން ނަމަވެސް ޕްރައިވެޓް ކެންޑިޑޭޓުންނަށް އޭލެވެލް ޓެކްސްފޮތް ރިޓާންކުރާގޮތަށް ލިބޭނެގޮތެއް ހަދަވައިދެއްވަބަލަ. އެގްޒާމް ނިމުނީމަ ރިޓާން ކުރާނަމޭ. އަނގަޔާއަތާ ދިމާނުވެގެންއުޅޭއިރު ބޮޑެތި ޓެކްސްފޮތް ގަންނަން މިދުވަސްކޮޅު ވަރަށްދަތި.


Salaf ai MDN uvaalaakah neydhen, ei viyaanudhaa kameh: Nasheed\nސަލަފާއި އެމްޑީއެން އުވާލާކަށް ނޭދެން، އެއީ ވިޔާނުދާ ކަމެއް: ނަޝީދު\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އާއި ސަލަފް ޖަމިއްޔާ އުވާލަން ތާއީދު ނުކުރައްވާ ކަމަށާއި ޖަމިއްޔާ ޖަމާއަތްތައް އުވާލުމަކީ ނުރައްކާތެރި ކަމެއް ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nއާންމުންނަށް ރައީސް ނަޝީދާ ސުވާލު ކުރުމުގެ ފުރުސަތު ދިނުމުގެ ގޮތުން މަޖިލީހުގެ އިދާރާއިން ކުރިއަށް ގެންދިޔަ "އާސްކް ސްޕީކާ" ޕްރޮގްރާމްގައި ބައެއް އާންމު މީހުން ވަނީ އެމްޑީއެން އާއި ސަލަފް އުވާލު ގުޅޭ ގޮތުން ސުވާލުކޮށްފަ އެވެ. އެ ސުވާލުތަކުގެ ޖަވާބުގައި ނަޝީދު ވިދާޅުވީ އެއިން އެއްވެސް ޖަމިއްޔާއެއް އުވާލަން ތާއީދު ނުކުރައްވާ ކަމަށެވެ.\nނަޝީދު ވިދާޅުވި ގޮތުގައި ޖަމިއްޔާއަކުން އޭގެ ޒާތުގައި ކުށެއް ނުކުރާނެ ކަމަށާއި ކުށް ކުރާނީ އެ ޖަމިއްޔާއެއްގައި އުޅޭ މީހެކެވެ. އެހެންކަމުން ޖަމިއްޔާއެއްގައި އުޅޭ މީހަކު ކުރާ ކުށެއްގެ އަދަބު ދޭން ޖެހޭނީ މީހަކަށް ކަމަށާއި އޭގެ ސަބަބުން ޖަމިއްޔާއަށް އަދަބެއް ދޭން ވިސްނުމަކީ ނުރައްކާތެރި ކަމެއް ކަމުގައި ދެކެވަޑައިގަންނަވާ ކަމަށް އެމަނިކުފާނު ވިދާޅުވި އެވެ.\n"ކްލަބްތަކާއި ޖަމިއްޔާތައް އަދި ސިޔާސީ ޕާޓިތައް އުވާލުމުގެ ވިސްނުމަށް ދިއުން އެއީ ވަރަށް ވިޔާނުދާ އަދި ވަރަށް ނުރައްކާތެރި ވިސްނުމެއް، އެއީ ކޮށްގެން ވާނެ ކަމެއް ނޫން،" ރައީސް ނަޝީދު ވިދާޅުވި އެވެ.\nއެމްޑީއެން އިން ނެރުނު ރިޕޯޓެއްގައި އިސްލާމް ދީނަށާއި ރަސޫލާއަށް ފުރައްސާކޮށް ލިޔެފައިވާ ވާހަކަތަކާ ގުޅިގެން އެ ޖަމިއްޔާ އުވާލުމަށް ގޮވާލައި އެތައް ރަށެއްގައި އެއްވުންތައް ބޭއްވި އެވެ. އެ މައްސަލަ ބަލައި ޔޫތް މިނިސްޓްރީން ވަނީ މިދިޔަ މަހުގެ ފަސްވަނަ ދުވަހު އެ ޖަމިއްޔާ އުވާލަން ނިންމައިފަ އެވެ. އެކަމަކު އަދި ޖަމިއްޔާ އުވާލި ކަމެއް ސާފެއް ނޫނެވެ.\nއޭގެ ފަހުން ރަހުމު ކުޑަ ގޮތަކަށް ގަތުލުކޮށްލި ޑރ. އަފްރާޝީމް އަލީގެ މަރުގެ މައްސަލައިގެ ރިޕޯޓާ ގުޅިގެން ސަލަފް ޖަމިއްޔާއަށް ގިނަ ބައެއްގެ ފާޑުކިޔުން އަމާޒުވި އެވެ. އަދި އެ ޖަމިއްޔާއަށް ފިޔަވަޅު އެޅުމަށް މަޖިލީހުން ފާސް ވެސް ކުރި އެވެ. އެ ދުވަހު ވެސް މަޖިލީހުގައި ވާހަކަފުޅު ދައްކަވަމުން ނަޝީދު ވިދާޅުވެފައިވާނީ އެ ޖަމިއްޔާ އުވާލަން ތާއީދު ނުކުރައްވާ ކަމަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޓެރަރިޒަމް + ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް ސަލަފް ޖަމިއްޔާ\nއެއްވުންތަކުގައި ސިވިލް ސާވެންޓުން ބައިވެރިވުމާ މެދު މަޝްވަރާ ކޮށްފި


Liverpool ah Fabinho gengosfi\nކުޅިވަރު - ލިވަޕޫލްގެ ޓްރާންސްފާތައް\nލިވަޕޫލްއަށް ފަބީނިއޯ ގެންގޮސްފި\nއޭނާ އެ ޓީމަށް ސޮއިކުރީ 45 މިލިއަން ޔޫރޯއަށް\nލިވަޕޫލްއިން އަންނަނީ އިތުރު ކުޅުންތެރިންނަށް ވެސް ފާރަލަމުން\nބްރެޒިލްގެ ސްކޮޑަށް ފަބީނިއޯ ނަގާފައެއް ނުވޭ\nކ. މާލެ 29 މެއި 2018 | އަންގާރަ 17:33 1,829\nލިވަޕޫލްގެ ކޮންޓްރެކްޓްގައި ފަބީނިއޯ ސޮއިކުރަނީ - ގެޓީ އިމޭޖާސް\nމޮނާކޯއަށް ކުޅެމުންދިޔަ ބްރެޒިލްގެ މިޑްފީލްޑަރު ފަބީނިއޯ އިނގިރޭސިވިލާތުގެ ލިވަޕޫލަށް ސޮއިކޮށްފިއެވެ.\nޔުއެފާ ޗެމްޕިއަންސް ލީގުގެ ފައިނަލުން ލިވަޕޫލް ބަލިވިތާ 48 ގަޑިއިރު ނުވަނީސް އެ ޓީމުން އާ ކުޅުންތެރިޔަކު ގެނެސްފައިވާއިރު އޭނާ އެ ޓީމަށް ސޮއިކުރީ 45 މިލިއަން ޔޫރޯއަށެވެ. ހަމައެހެންމެ އެކިއެކި ބޯނަސްގެ ގޮތުގައި ފަސް މިލިއަން ޔޫރޯ ލިވަޕޫލް އިން މޮނާކޯއަށް ދައްކާނެއެވެ. އޭނާ އެ ޓީމާ އެކު ދިގު މުއްދަތެއްގެ އެއްބަސްވުމެއްގައި ސޮއިކޮށްފައިވާ އިރު އެ ޓީމާ އޭނާ ރަސްމީކޮށް ގުޅޭނީ ޖުލައި މަހުގެ ފުރަތަމަ ދުވަހުއެވެ.\nފަބީނިއޯ އެ ޓީމަށް ގެނެސްފައި ވަނީ އެ ޓީމަށް ކުޅެމުން އަންނަ ޖަރުމަނުގެ މިޑްފީލްޑަރު އެމްރޭ ޗާން އިޓަލީގެ ޔުވެންޓަސްއަށް ބަދަލުވާން އުޅޭކަމުގެ އަޑުތަކެއް ގަދަވެފައިވާ ދަޑިވަޅެއްގައެވެ. ލިވަޕޫލާއެކު ޗާން ހަދާފައިވާ ކޮންޓްރެކްޓް މި ސީޒަނުގެ ނިޔަލަށް ހަމަވާނެއެވެ.\nފަބީނިއޯ ވަނީ އޭނާގެ ކެރިއަރުގައި ޑިފެންޑަރެއްގެ މަގާމަށް ވެސް ކުޅެފައެވެ. އެހެން ނަމަވެސް އޭނާ ފާހަގަކުރެވިފައި ވަނީ މޮޅު ޑިފެންސިވް މިޑްފީލްޑަރެއްގެ ގޮތުގައެވެ. ލިވަޕޫލަށް ސޮއިކުރުމަށް ފަހު ވާހަކަ ދައްކަމުން ފަބީނިއޯ ބުނީ ލިވަޕޫލް ފަދަ ބޮޑު ޓީމަކުން އޭނާ ހޯދުމަށް މަސައްކަތް ފެށުމުން ދެވަނަ ފަހަރަށް ވެސް ނުވިސްނާ ނިންމީ އެ ޓީމާ ގުޅުމަށް ކަމަށެވެ. ލިވަޕޫލާއެކު ތާރީހުން ޖާގަ ހޯދަން ބޭނުންވާ ކަމަށާއި އެ ޓީމާއެކު ވީހާ ވެސް ގިނަ ތަށި ކާމިޔާބުކުރަން ބޭނުންވާ ކަމަށް ފަބީނިއޯ ބުނެފައިވެއެވެ.\nއޭނާ ބުނީ އަބަދުވެސް ލިވަޕޫލަށް ކުޅެން ބޭނުންވާ ކަމަށާއި ލިވަޕޫލަކީ ދުނިޔޭގެ އެންމެ ބޮޑު ޓީމުތަކުގެ ތެރޭގައި ގުނާލެވޭ ޓީމެއް ކަމަށެވެ. އޭނާ ބުނީ ބޭނުން ވަނީ ލިވަޕޫލްގައި ހުރެގެން ކުރިޔަށްދާން ކަމަށާއި މިދިޔަ ޓްރާންސްފާ މާކެޓުގައި ވެސް އެޓީމަށް ބަދަލުވާން ފުރުސަތު ލިބުނު ކަމަށެވެ.\nލިވަޕޫލްގެ ކޯޗު ޔާގެން ކްލޮޕް ބުނީ ފަބީނިއޯއަކީ ވަރަށް ކަމުދާ ކުޅުންތެރިއެއް ކަމަށާއި ދަނޑުމަތީގައި އެކި މަގާމުތަކަށް އޭނާއަށް ކުޅުމުގެ ގާބިލްކަން ލިބިފައިވުމަކީ ޓީމަށް ލިބޭނެ ވަރަށް ބޮޑު ކުރިއެރުމެއް ކަމަށެވެ. ހަމައެހެންމެ ފަރިތަކުރުންތަކާއި ޑްރެސިން ރޫމްގައި އޭނާގެ ކަންކަން ހުންނަ ގޮތް އެކި މީހުން ކިޔައިދީފައިވާ ކަމަށާއި މި ހުރިހާ ވާހަކަތަކުން ވެސް އެނގިގެންދަނީ އޭނާއަކީ ވަރަށް ދުރަށް ދަތުރުކުރާނެ ކުޅުންތެރިއެއް ކަމަށް ކްލޮޕް ބުނެފައިވެއެވެ.\nފަބީނިއޯގެ އިތުރުން ޖަރުމަނުގެ އާރްބީ ލީޕްޒީގްއަށް ކުޅެމުން އަންނަ ނަބީ ކެއިޓާ ވެސް އަންނަ ސީޒަނުގައި ފެނިގެންދާނީ ލިވަޕޫލްއިންނެވެ. ލިވަޕޫލް އަންނަނީ ލިޔޯންގެ މިޑްފީލްޑަރު ނަބިލް ފެކިރް އަދި ބޮރޫޝިއާ ޑޯޓްމަންޑްގެ ކްރިސްޓިއަން ޕުލިސިޗްއަށް ވެސް ފާރަލަމުންނެވެ.\nމިދިޔަ ސީޒަނުގައި ފްރެންޗް ލީގުގެ ދެވަނަ މޮނާކޯއިން ހޯދިއިރު އެ ޓީމުގައި ފަބީނިއޯ މުހިންމު ދައުރެއް އަދާކުރި ނަމަވެސް އޭނާއަށް ވޯލްޑް ކަޕަށް ގެންދާ ބްރެޒިލްގެ 23 ކުޅުންތެރިންގެ ސްކޮޑުން ފުރުސަތު ލިބިފައެއް ނުވެއެވެ. ފަބީނިއޯ ވަނީ މޮނާކޯއަށް އޭނާ ކުޅުނު ފަސް ސީޒަނުގައި 225 މެޗު ކުޅެދީ 29 ލަނޑު ޖަހައިދީފައެވެ.


Azey Huree Single Koh! - Vaguthu\nރާއްޖޭގެ މަޝްހޫރު ފިލްމީ ތަރި އަޒޭ\nދިވެހި ލަވަތަކުން އާއްމުންގެ ބޮޑު މަގްބޫލުކަމެއް ހޯދި އަހްމަދު އަޒްމީލް (އަޒޭ) ސިންގަލްކޮށް ހުރިކަން އޭނާ މި ވަނީ އިއުލާނުކޮށްފައެވެ. އޭނާ އެކަން އިއުލާނުކޮށްފައި ވަނީ އިންސްޓަގްރާމްގައި މީހަކު ކުރި ސުވާލަކަށް ޖަވާބުދެމުންނެެވެ.\nއަޒޭޭ އެންމެ ފުރަތަމަ ކައިވެނިކޮށްފައި ވަނީ ބަތަލާ ރިޝްމީ ރަމީޒްއާއެވެ. ލޯބީގެ ގޮތުން ގުޅިގެން އުޅެފައި، ކައިވެނިކޮށް ދެ މީހުންނަށް ފިރިހެންް ދަރިއަކު ވެސް ވަނީ ލިބިފައެވެ. އެހެން ނަމަވެސް އެ ކައިވެނި ވަނީ ރޫޅިފައެވެ.\nއޭގެ ފަހުން ރިޝްމީ ވަނީ މަޝްހޫރު ތަރި ރަވީ ފާރޫގް އާ ކައިވެނިކޮށްފައެވެ.\nއެހެން ނަމަވެސް އަޒޭ އޭގެ ފަހުން ކައިވެންޏެއް ކޮށްފައެއް ނުވެއެެވެ. އަދި އޭނާ މީހަކާއި ލޯބީގެ ގޮތުން ގުޅިގެން އުޅުނު ކަމުގެ އަޑުތަކެއް ވެސް އަރާފައެއް ނުވެއެވެ.\nއެކަމަކު ދޭތެރެ ދޭތެރެއިން އޭނަ ބައެއް އަންހެން ފަންނާނުންނާއެކު މީސް މީޑިއާގައި ފޮޓޯތައް ލާތީ އަޑުތައް އަރައެވެ. އެގޮތުން މިދޭތެރެއިން އޭނާ މާގިނައިން ފަރީލާ އާއި އާޝާ އާއެކު ފޮޓޯތައް ހިއްސާ ކުރާތީ އެވާހަކަތައް ދެކެވެމުން ދެެެއެވެ.\nއަޒޭ މިއަދު އިންސްޓަގްރާމަށް ލި އިތުރު ޕޯސްޓެއްގައި މީހަކު އޭނާ ކައިރިން އޭނާ ކައިވެނި ނުކޮށް ހުރީ ކީއްވެގެންތޯ ސުވާލު ކޮށްފައެވެ. އެ ސުވާލަަށް ޖަވާބުދެމުން އަޒޭ ވަނީ އެއީ މަޖުބޫރު ކަމެއްތޯ ސުވާލު ކޮށްފައެވެ.\n"ތެޅި ގަނެގެން މެރީ ކުރަން އުޅުމަކީ ގޯހެއް، ހާސް ނުވޭ އަހަރެން ކައިވެނި ކުރާނަން، އެކަމަކު އަހަރެން ބޭނުންވީމަ، އަހަރެން ތައްޔާރުވީމަ، އެއީ އެއްވެސް މީހަކު ބުނެގެން ނޫން، އެއްވެސް މީހަކު ޕްރެޝަރ ކޮށްގެން ވެސް ނޫން". އަޒޭގެ ޕޯސްޓްގައި ވެއެވެ.\nއަޒޭ ބޮޑަށް މަޝްހޫރުވެގެން ގޮސްފައި ޔާރާގެ ޕްރޮޑަކްޝަންތަކުގެ ވީޑިއޯލަވަތަކުންނެވެ. އެކްޓިންގެ އިތުރުން ކޮރިއޮގްރާފްކޮށް ނަށަން ދަސްކޮށްދިނުމުގައި އަޒޭގެ ނަން ވިދައެވެ.\nޖުލައި 16, 2021 17:13\nއަޒޭ!....... ފާތުން ދައިތަވެސް ހުރީ ހަމަ ސިންގަލްކޮށް\nފިރިހެނަކު އަލަށް ސިންގަލްވެގެން ނޫހަށް އެވާހަކައެރީމާ އަންގާލީ މި\nޖުލައި 16, 2021 19:38\nޖުލައި 21, 2021 16:17\nޖުލައި 16, 2021 19:20\nޖުލައި 16, 2021 23:15\nމިދެން ހަބަރެ އްތަ.....ކެކެކެ\nޖުލައި 16, 2021 23:36\nތީ ދެން މާ މޮޅު ވާހަކަ އެއ އްތަ؟\nޖުލައި 17, 2021 07:12


ޓެނިސް ލެޖެންޑް ބޮރިސް ބެކާ ބަނގުރޫޓުވުމުން ޓްރޮފީތައް ނީލަމުގައި ވިއްކާލައިފި | Jazeera\tޓެނިސް ލެޖެންޑް ބޮރިސް ބެކާ ބަނގުރޫޓުވުމުން ޓްރޮފީތައް ނީލަމުގައި ވިއްކާލައިފި - Jazeera\nޓެނިސް ލެޖެންޑް ބޮރިސް ބެކާ ބަނގުރޫޓުވުމުން ޓްރޮފީތައް ނީލަމުގައި ވިއްކާލައިފި\nމުޙައްމަދު ޤާސިމް July 12, 2019 60 views0\nޖަރުމަންގެ ޓެނިސް ލެޖެންޑް ބޮރިސް ބެކާ އަށް މާލީ ގޮތުން މައްސަލަތަކެއް ދިމާވެ، ބޭންކްރަޕްޓްވުމުން ޓްރޮފީ އާއި މެޑަލްގެ އިތުރުން ކުޅިވަރު ކުޅުމަށް ބޭނުންކުރި ސާމާނުތައް ވިއްކައިގެން 680،000 ޕައުންޑް (13،188،180.14ރ.) ހޯދައިފިއެވެ.\nބޮރިސް ބެކާ އަކީ 1980 ގެ އަހަރުތަކުގައި ޓެނިސް ކޯޓުތަކުގައި ވިދުން ގަދަވި ހުނަރުވެރި ކުޅުންތެރިއެކެވެ. އެކަމަކު، އުމުރުން އެންމެ 17 އަހަރުގައި ގްރޭންޑް ސްލޭމް މުބާރާތެއް ކާމިޔާބުކޮށް ގިނަ ބައެއްގެ ސަމާލުކަން ހޯދި ބެކާ އަށް އޭނާގެ ކެރިއަރުގެ ކުރީކޮޅު ދެއްކި މޮޅު ކުޅުން މާ ގިނަ އަހަރުތަކެއް ވަންދެން ދެއްކޭގޮތެއްނުވިއެވެ.\nއުމުރުން 51 އަހަރުގެ ބެކާ ބޭންކްރަޕްޓްވިކަން އިނގިރޭސިވިލާތުގެ ކޯޓަކުން އިއުލާންކުރީ 2017 ވަނަ އަހަރުގައެވެ. އޭނާ ބޭންކްރަޕްޓްވުމުގެ މައިގަނޑު ސަބަބަކީ، ޕްރައިވެޓް ބޭންކަރުން ކަމަށްވާ އާބުތްނޮޓް ލަތާމް އެންޑް ކޯ އާށް ދައްކާންޖެހޭ ފައިސާ ނުދެއްކުމުންނެވެ. އެގޮތުން، ބެކާގެ ބޭންކްރަޕްސީއާ ގުޅުންހުރި މަސައްކަތްކުރާ ކުންފުނިން ވަނީ އޭނާގެ ޓްރޮފީ ކަލެކްޝަނުގައި ހިމެނޭ ތަކެތީގެ ތެރެއިން 82 އެއްޗެއް ނީލަންކިޔުމަށްފަހު ވިއްކާލަން ނިންމާފައެވެ.\nއެ ކުންފުނިން ނީލަން ކިޔުމަށްފަހު ވިއްކާލި ތަކެތީގެ ތެރެއިން، ގަތުމަށް އެންމެ ބޮޑު އަގެއް ހުށަހަޅާފައިވަނީ 1989 ވަނަ އަހަރުގެ ޔޫއެސް އޯޕަން ޓްރޮފީ އަށެވެ. އެގޮތުން، އެ ޓްރޮފީ އަށް 150،250 ޕައުންޑް (2،914،005.98ރ.) ބިޑްކޮށްފައިވާއިރު، ޑޭވިސް ކަޕް ޓްރޮފީގެ ރެޕްލިކާ އާއި އިންޓަނޭޝަނަލް ހޯލް އޮފް ފޭމް ރިންގްގެ އިތުރުން އަތުކުރި އަޅާ ގަޑިތަކަކާއި ޓެނިސް ކުޅުމަށް ބޭނުންކުރި ހެދުންތަކަށް މުޅި ޖުމްލަ ލިބުނީ 52،100 ޕައުންޑް (1،010،447.33ރ.) އެވެ.\nބެކާގެ މިލްކިއްޔާތުގައި ހުރި ތަކެތީގެ ނީލަންކިޔުން މީގެކުރީން ބޭއްވުމަށް ހަމަޖެހިފައި އޮތީ މިދިޔަ އަހަރުއެވެ. އެކަން ލަސްވީ، ސެންޓްރަލް އެފްރިކަން ރިޕަބްލިކްގެ ސްޕޯޓްސް އެންވޯއީގެ މަގާމަށް ބެކާ އައުމުން ޑިޕްލޮމެޓިކް އިމިއުނިޓީ ލިބުމުންނެވެ.\n"ޔޫއެސް އޯޕަން ޓްރޮފީ ގަތުމަށް މިދިޔަ އަހަރު ހުށަހަޅާފައިވަނީ 36،000 ޕައުންޑް، އެކަމަކު މި އަހަރު އޭގެ އަށް 150،250 ޕައުންޑް ބިޑްކޮށްފައިވަނީ. މިއީ ވަރަށް ބޮޑު ކުރިއެރުމެއް." ސްމިތު އެންޑް ވިލިއަމްސަންގެ ފަރާތުން ވާހަކަ ދެއްކި މާކް ފޯޑް ބުންޏެވެ.\nފޯޑް އިތުރަށް ބުނެފައިވަނީ، ބެކާގެ ކެރިއަރުގައި ހޯދާފައިވާ ގްރޭންޑް ސްލޭމް ޓްރޮފީތަކުގެ ތެރެއިން ގެއްލިފައިވާ ތަކެތި ފެންނާނެކަމަށް އުއްމީދުކުރާކަމަށާއި، އެ ތަކެތި ހޯދުމުގެ މަސައްކަތް ވަރަށް ބާރު ސްޕީޑުގައި ކުރިއަށްދާކަމަށެވެ. މިދިޔަ އަހަރު، ބެކާ ވަނީ އެ ޓްރޮފީތައް ގެއްލިފައިވާތީވެ، އެ ތަކެތި ހޯދުމުގައި އާއްމުންގެ އެހީތެރިކަމަށް އެދިފައެވެ.\nބެކާގެ ކެރިއަރުގައި ގްރޭންޑް ސްލޭމް ހަ މުބާރާތެއްގެ ޗެމްޕިއަންކަން ވަނީ ހޯދާފައެވެ. އެގޮތުން، ވިމްބަލްޑަން ޓެނިސް މުބާރާތް ތިން ފަހަރު ކާމިޔާބުކުރިއިރު، 1992 ވަނަ އަހަރު ބާސެލޯނާގައި ބޭއްވި އޮލިމްޕިކްސްގެ ޑަބަލްސް އިވެންޓްގެ ރަން މެޑަލްވެސް ވަނީ ހޯދާފައެވެ. މީގެއިތުރުން، އޭނާ ވަނީ ދުނިޔޭގެ އެންމެ މޮޅު އެއް ޓެނިސް ކުޅުންތެރިޔާ ކަމަށްވާ ނޮވަކް ޖޮކޮވިޗްގެ ކޯޗެއްގެ ގޮތުގައި ތިން އަހަރު ވަންދެން މަސައްކަތްކޮށްފައެވެ.


Gadi Ah Nidhaa Gadi Ah Heylaanee Visnun Thoonu Meehun - Vaguthu\nގަޑިއަށް ނިދާ ގަޑިއަށް ހޭލާނީ ވިސްނުން ތޫނު މީހުން\nއެއް ގަޑިޔަކަށް ނިދާ އަދި ހެނދުނު އެއް ގަޑިޔަކަށް ހޭލަނީ ވިސްނުން ތޫނު ކާމިޔާބު މީހުން ކަމަށް ދިރާސާ އަކުން ދައްކައިފިއެވެ.\nދިރާސާ އަކުން ދައްކާ ގޮތުގައި ކޮންމެ ރެޔަކު ވެސް އެއް ގަޑިޔަކަށް ނިދާ އަދި ހެނދުނު އެއް ގަޑިޔަކަށް ހޭލުމަކީ ކިޔަވާ ކުދިންނާއި އަދި ވަޒީފާ އަދާ ކުރާ މީހުންގެ ވިސްނުން ތޫނު ކަމާއި ކާމިޔާބާއި ގުޅިފައިވާ ކަމެކެވެ.\nއެމެރިކާގެ ހާވާޑް ޔުނިވިސިޓީ އިން ހެދި ދިރާސް އަކުން ދައްކާ ގޮތުގައި7ގަޑި އިރު ނިދިޔަސް ނުވަތަ އެއަށް ވުރެން ގިނަ އިރު ނިދި ކަމުގައި ވިޔަސް ހަށިގަނޑާއި ސިކުނޑިއަށް އެންމެ އެދެވޭ ގޮތުގައި އަރާމު ލިއްބައިދޭނީ އެއް ގަޑިޔަކަށް ނިދަން އޮށޯންނަ ކަމުގައި ވާނަމައެވެ.\nއެއް ގަޑިޔަކަށް ނިދަން ނޯށޯންނަ ކަމުގައިވާ ނަމަ ނިދުމުގެ ފައިދާ އެންމެ އެދެވޭ ގޮތުގައި ނުލިބޭނެ އެވެ.\n60 ދަރިވަރުން ހިމަނައިގެން ހާވާރޑް ޔުނިވަރސިޓީ އިން ހެދި ދިރާސާއިން ހާމަވި ގޮތުގައި ނިދުމުގެ ބައްޓަން އަބަދުވެސް އެއް ގޮތަކަށް ބަހައްޓާ ދަރިވަރުންގެ ނަތީޖާ އެހެން ދަރިވަރުންނާއި އަޅާ ބަލާ އިރު މާ ރަނގަޅެވެ.\nމި ދިރާސާގެ އިސް ފަރާރެއް ކަމަށްވާ ޗާލްސް ޗެޒްލާރ ބުނީ ގޮތުގައި މިހެން މި ވަނީ އެކި ގަޑި ގަޑީގައި ނިދަން އޮށޯތުމުން ހަށިގަނޑުގެ ސަރކޭޑިޔަން ރިތްމް އަށް ބުރޫ އަރާތީއެވެ.\nސަރކޭޑިޔަން ރިތުމްއަކީ 24 ގަޑި އިރުގެ ތެރޭގައި ހަށިގަނޑާއި ވިސްނުމާއި އުޅުމަށް އަންނަ ބަދަލެވެ.\nހަށިގަނޑަށް ގުދުރަތީ އަލި ލިބޭ މިންވަރަކުން މި ރިތްމްއަށް އަސަރު ކުރާނެއެވެ. އެހެން ކަމުން ރޭގަނޑު ގަޑީގައި އެއް ގަޑިޔަކަށް ނިދާ މީހުންނަށް ކޮންމެ ދުވަހަކު ވެސް ގުދުރަތީ އަލި ލިބޭނީ އެއްވަރަކަށެވެ.\nކަން މިހެން ހުރުމާއި އެކު7އިރުގެ ނިދި ހަމަ ކުރުމާއި އެއްވަރަށް ގަޑިޔަށް ނިދަން ސަމާލުކަން ދޭން ޖެހޭނެއެވެ.


Ge badhalvumakee bolurihumeh: Ekan faseyhakollaanee kihineh?\nގެ ބަދަލުވުމަކީ ބޮލުރިހުމެއް: އެކަން ފަސޭހަކޮށްލާނީ ކިހިނެތް؟\nދިރިއުޅެމުންދަނީ ތޮއްޖެހިފައިވާ މާލޭގަ އެެވެ. ބޮޑު އަގުގައި ކުއްޔަށެވެ. އަބަދު ހުންނަން ޖެހެނީ ގޭގެ ކުލި ބޮޑުކަމުން އެކަމާ ހާސްވެފަ އެވެ. އެ ހާސްކަމަށް އިތުރު ހާސްކަމެއް އަންނަނީ އަހަރު ދެކޮޅުހެން ގެ ބަދަލުވާން ޖެހޭތީ އެވެ. ގޭގައި ހުންނަ ފަރުނީޗަރު ތަކާއި ގެންގުޅޭ އެހެނިހެން ސާމާނު އިތުރު ތަނަކަށް ބަދަލުކުރަން ޖެހޭތީ ކަންބޮޑުވެފަ އެވެ. އެތަކެތި ގެންދަން އުނދަގުވާނެ ތީ އެވެ. ލޯބިން އޮފް އަރުވައިގެން ގެންގުޅުނު ގިފްޓްތައްވެސް ގިނަ ފަހަރަށް ހުންނަނީ އާ ގެއަށް ބަދަލުވެ ހަމަޖެހޭއިރު އެއްޗެހި ބަދަލުކުރުމުގެ ތެރެއިން ހަލާކުވެފަ އެވެ.\nގެ ބަދަލުވާއިރު ހުންނަ ހާސްކަން ކުޑަކުރުމަށް ކުރެވިދާނެ ކިތަންމެ ކަމެއް އެބަހުއްޓެވެ. އެކަމަކުވެސް ކުރަންޖެހޭ ކަންތައް ގިނަވުމުގެ ސަބަބުން ފަހަށް ބެހެއްޓެނީ އެވެ. އެންމެ ފަހުން ވަގުތު އައިސް ޖެހޭއިރު އެއްވެސް ކަމެއް އޮންނަނީ ނުވެފަ އެވެ.\nދުރާލާ ޕެކް ކުރޭ\nމިއީ ގެންގުޅޭ ސާމާނު ހަލާކުވުމަށް މެދިވެރިވާ އެއް ސަބަބެވެ. އެއްޗެހި ޕެކް ކުރަން ފެށެނީ އެންމެ ފަހު ވަގުތު އެެވެ. ހާސްވެ ބައެއް ފަހަރު އެއްޗެހި ޕެކް ކުރެވޭ ގޮތުންވެސް މެ އެވެ. އެހެންވީމަ އެންމެ ރަނގަޅު ގޮތަކީ ދުރާލާ ޕެކް ކުރުމެވެ. ކޮންމެހެން ގެއަށް ބޭނުންވާ ސާމަނު ފިޔަވާ ދެން ހުރި އެއްޗެހި ޕެކް ކުރާށެވެ. ހަފްތާއެއް ނުވަތަ ދެ ހަފްތާއެއް ކުރިން ފެށުން ރަނގަޅުވާނެ އެވެ. ހަމަޖެހިލައިގެން އެކަން ކުރުމުގެ ސަބަބުން އެންމެ ހިންހަމަޖެހޭ ގޮތަށް ކުރެވޭނެވެސްމެ އެވެ. އަދި އުކާލަން ބޭނުންވާ ސާމާނުވެސް ފަސޭހައިން ދެނެގަނެވި ބޭނުންވާ ސާމާނާ ބޭނުން ނުވާ ސާމާނުވެސް ވަކިކުރެވޭނެ އެވެ.\nހަނދާންކޮށް ފޮށިގަނޑުތަކުގައި ނަން ޖަހަންވާނެ އެވެ. އޭގައި ހުރީ ކޯއްޗެއްކަން ފަސޭހައިން ދެނެގަނެވޭނެ ގޮތަކަށެވެ. ބިއްލޫރި އެއްޗެހި ހުރި ފޮށިގަނޑުގައި ފަސޭހައިން އެނގޭނެހެން ނަން ޖަހާފައި ބެހެއްޓުމުން އެތަކެތި ބަދަލުކުުރުމުގައިވެސް ސަމާލުކަން ދެވޭނެ އެވެ. އަދި ބަދަލުކުރަން ފެށުމުގެ ކުރިން ފޮށިގަނޑުތަކާއި އެހެނިހެން ތަކެތި ލިސްޓުކޮށް ނަމްބަރެއް ޖަހާލާށެވެ. އާ ގެއަށް ބަދަލުވެ ހަމަޖެހިލައިގެން ބަލާއިރު އެއްޗެހި ހަމަވިޔަސް ހަމަ ނޫނަސް އެނގޭނީ އޭރުންނެވެ. އެއްޗެއް މަދުނަމަވެސް ހާސްކަން ކުޑަވެ މަދީ ކޯއްޗެއްކަން ފަސޭހައިން ދެނެގަނެވޭނެ އެވެ.\nކުދިން އެހެން ތަނަކަށް ގެންދޭ\nގެ ބަދަލުވާ ދުވަހު އެ ހުންނަ ސްޓްރެސް ކުޑަކުރަން މިއީ އެންމެ ރަނގަޅު އެއް ހައްލެވެ. ތިމާގެ އެހެން މީހެއްގެ ގެއަށް ނުވަތަ ރައްޓެއްސެއްގެ ގެއަށް އެދުވަހު ކުދިން ގެންދާށެވެ. އެކުދިންގެ ސަބަބުން އިތުރަށް ސްޓްރެސްވެ ސަމާލުކަން އެހެން ދިމާލަކަށް އެނބުރުމުގެ ފުރުސަތު ވަރަށް ބޮޑުވާނެ އެެވެ. އެ ވާނުވާއެއް އެކުދިންނަކަށް ނުވިސްނޭނެ އެވެ. އެހެންކަމުން ލިބޭނީ އިތުރު ހާސްކަމެވެ. އާ ގެއަށް ބަދަލުވެ ހަމަޖެހިފައި ނޫނީ ކުދިން ގެންނާނެ ކަމެއް ނެތެވެ.\nވަރަށް މުހިންމު އެއް ކަމެެކެވެ. އާ ގެއަށް ބަދަލުވެ ހުރިހާ އެއްޗެއްސާއެކު އެގެއަށް ވަންނަ އިރު ޓޫލް ބޮކްސް އެއް ގެންދަންވާނެ އެވެ. ފަރުނީޗަރު ފަދަ އެއްޗަކަށް އެއްވެސް ކަހަލަ ގެއްލުމެއް ލިބިފައިވާނަމަ އެކަން މަރާމާތުކޮށްލަންވެސް ފަސޭހަވާނެ އެވެ.


SunOnline: AFC cup match thah baavan Raajje in kuri bid kaamiyaabu koffi\nއޭއެފްސީ ކަޕުގެ މެޗުތައް ބާއްވަން ރާއްޖޭން ކުރި ބިޑު ކާމިޔާބުކޮށްފި\nޢަބްދުﷲ އައިމަން 20 Jul 2020, 17:24\nކޮވިޑް-19ގެ ސަބަބުން މެދުކަނޑާލާފައިވާ އޭއެފްސީ ކަޕްގެ މެޗުތައް އޮކްޓޫބަރުގައި އެއް ދަނޑެއްގައި އަލުން ފަށާއިރު، ދެކުނު އޭޝިއާ އަށް ހާއްސަ ގްރޫޕްގެ ހުރިހާ މެޗެއް ރާއްޖޭގައި ބާއްވަން އެފްއޭއެމުން ކުރި ބިޑު ކާމިޔާބުކޮށްފި އެވެ.\nއަންނަ އޮކްޓޯބަރު މަހު 23ން ނޮވެމްބަރު ހަތަރަކާ ދެމެދު ގްރޫޕް ސްޓޭޖު މެޗުތައް ކުޅޭ ގޮތަށް މިހާރު ނިންމާފައިވާއިރު، 13 ދުވަހު ތެރޭގައި ގްރޫޕް ސްޓޭޖުގެ ހުރިހާ މެޗެއް ކުޅެ ނިމޭނެއެވެ. މެޗުތައް އެއް ދަނޑެއްގައި ކުޅެން ނިންމިއިރު، އޭއެފްސީން އޮތީ މުބާރާތުގެ ގްރޫޕް ސްޓޭޖުގެ މެޗުތައް ހޯސްޓް ކުރުމުގެ ފުރުސަތު މެންބަރު އެސޯސިއޭޝަންތަކަށް ހުޅުވާލާފަ އެވެ.\nއެއާ އެކު ރާއްޖޭގައި އޭއެފްސީ ކަޕްގެ ދެކުނު އޭޝިއާ އަށް ހާއްސަ ގްރޫޕްގެ މެޗުތައް ބޭއްވުމަށް އޭއެފްސީއަށް ރަސްމީކޮށް ބިޑު ކުރީ، މިދިޔަ ހުކުރު ދުވަހު އެވެ. އަދި އެ ބިޑު ރާއްޖެއަށް ކާމިޔާބުވެފައިވާ ކަން މިއަދު އެފްއޭއެމްގެ ރައީސް ބައްސާމް އަދީލް ޖަލީލް ކުރި ޓްވީޓެއްގައި ވަނީ ހާމަކޮށްފަ އެވެ.\nބައްސާމް މިއަދު ކުރެއްވި ޓްވީޓެއްގައި ވިދާޅުވީ، އޭއެފްސީ ކަޕު 2020 ގެ މެޗުތައް ރާއްޖޭގައި ބޭއްވުމަށް ކުރި ބިޑު ފުރިހަމައަށް ކާމިޔާބުވެފައިވާ ކަމަށާއި، އެ މެޗުތައް ވީހާވެސް ކާމިޔާބު ކަމާ އެކު ބޭއްވުމަށް މަސައްކަތް ކުރައްވާނެ ކަމަށެވެ.\nއަދި އެ މުބާރާތުގެ ދެވަނަ ބުރަށް ރާއްޖޭގެ ކުލަބެއް ދަތުރު ކުރާނެ ކަމަށް އުންމީދު ކުރައްވާ ކަމަށް ބައްސާމް ވިދާޅުވި އެވެ.